
nunc temporis vulgare constitui. Si enim 
scholae tempus insumeretur hiscere prae- 
legente j scribendis j id usuvenire perspexi 3 
ut omnes quotquot sunt hujus Disciplinae 
par'tes absolvi et explicari non possent. 
Si vero exemplaria aliena manu descripta 
conquirere quisque sibij et privatim ex- 
scribere niteretur j rem alia de causa ma- 
levertere cognovi ,cum lapsu temporis men- 
da plurima in aliena scripta irrepsissent. 
Hoc igitur restabat unum , ut has Institu- 
tiones publici tandem juris facerem: quod 
etsi auditoribus perutile ac prope neces- 
sarium agnoscerem j non tamen statim per- 
ficiendum judicavi. Non enim agebatur de 
opere j quod eruditione 3 doctrina j eloquen- 
tia posset legentibus commendari ,sed quodj 
pro angustiis temporis scholasticis praele- 
ctionibus constituti j summa rerum capita 
attingeret j idque forte non ea methodo ac 
stylo quem tanti momenti res postulare vi- 

derentur. Quare merito timebam futurum t 
ut ne hujusmodi consilium Sapientibus Vi- 
ris probaretur. 

At omne dubium abjeci considerans j 
exiguos labores meos j amplissimo nomine 
TuOj Princeps Eminentissimej id consequi 
posse j quod tenuitate sua illis contingere 
nullo alio modo potuisset. Hinc Te rogare 
constitueram j ut opus hoc meum nuncupa- 
ri Tibi patereris ; quod eaj qua praestas , 
benignitate me facile sperabam assecutu- 
rum. Cum vero Pontifex Maximus GRE- 
G0R1US XVI, uti dignum erat genere , 
dignum doctrina et prudentia Tua_, Te 
Cardinalem amplissimunij vicario munere 
Urbis Antistitem renunciavitj certum mihi 
exploratumque fuitj Te haudquaquam re- 
cusaturum quominus opus omni jureTuum 
Tuo etiam patrocinio nobilitares. 

Cum itaque ex voto res cesserit j meo- 
sque labores excipere non recusaveris , re- 

stat modoj ut quammaximas Tibi gratias 
aganij majores etiam habeamj et hoc pe- 
culiare novumque beneficium quo cetera 
mihi hactenus collata cumulasti j memoria , 
et benevolentia colam sempiterna. 

Jnterim vero Sacram Purpuram eo 
quo decet obsequio deosculor. 

PHILOSOPHIAE MORALIS 

PROAEM1UM 

IVloralium disciplinarum natura ea est 
ut liberas hominum actiones moderentur, 
ac viam earumdem ad rectae rationis nor- 
mam componendarum patefaciant Itaque 
cum diversi hominum status sint, licet 
una eademque omnium natura, ac proin- 
de multiplex oriatur actionum genus , 
hinc moralium disciplinarum diversitas, 
quarum tamen unum objectum, ut scilicet 
homines propriam consequi felicitatem 
possint. Cum v6ro felicitatis notio non a- 
liunde, quam ab humanae naturae con- 
templatione derivanda videatur , hinc Jus 
naturae ortum est, cui de diversis homi- 
Bugg. Eth. tom. I. 1 


Digitized by Google 



2 

num statibus pertractatio est attributa , et 
opportuna deinde investigatio . an obliga- 
tiones et jura cum ipsa hominis natura 
conveniant, quare disciplinarum omnium 
moralium veluti fundamentum habendum 
est. Hoc autem si non singulis homini- 
bus sed Gentibus aptetur, et de earum 
obligationibus, et juribus explicet. Jus 
Gentium dicitur. Verum cum de Gentium 
actionibus sermo nequeat institui, nisi 
prius intelligatur quomodo constituenda, 
regendaque Respublica sit, et quotquot 
sint Rerumpublicarum formae , Jus Pu- 
blicum generale oritur, in quo etiam Im- 
perantis, et subditorum jura et obligatio- 
nes examini subjiciuntur. Ab hoc autem 
Jus Publicum speciale id habet discrimi^ 
nis, quod regionum, et populorum con- 
ditionibus accommodetur, easque com- 
plectatur leges, quibus peculiaris quae- 
que respublica ordinatur. Ex Jure insu- 
per Publico ars Politica fundamentum su- 
mit quae supposita actuum honestate, 
quid publicae expediat utilitati perscru- 
tatur. Cum igitur Moralis Philosophiae 

praecepta simus tradituri , omittenda per 
nos erunt Jus Publicum , et praecepta Po- 
litices, ac peculiares quoque diversarum 
civitatum leges, et de uno tantum natu- 
rali Jure disputabimus, cui celebriores ve- 
terum Legumlationes unde et Romana de- 
fluxit Jurisprudentia innixae sunt. 

Moysis libris praetermissis in quibus 
divinae naturalis Justitiae regulae tradun- 
tur , primus inter Graecos Pythagoras de 
virtute disseruit , quo melius Socrates 
qui primus Philosophiam regendis mori- 
bus aptavit. Hujus discipulus Plato , ma- 
gistri doctrinam de moribus decem Dia- 
logis complexus est: verum Aristoteles 
omnium primus morale systema concin- 
navit; nihil tamen de Gentium officiis dis- 
seruit , eo quod haec moralis disciplinae 
pars antiquis ignota fuerit. His autem o- 
mnibus inter Latinos praestat Cicero in 
libris de officiis t de Legibus , qui quam- 
dam naturalis Juris Epitomen exhibent. 

Praetermittendi non sunt Seneca, Epi- 
ctetus, et M. Aurelius Caesar , qui exi- 

1 * 

mias de universo naturali Jure sententias 
protulerunt. 

Hoc interim tempore Christi Evan- 
gelium per orbem terrarum diffunditur, 
ejusque purissimae , ac praestantissimae 
Moralis disciplinae praecepta ab Ecclesiae 
Patribus explicantur. 

Franciscus tandem Baco Verulamii 
Comes exoritur, qui aetatis suae tenebris 
devictis, cum caeteris Disciplinis, mora- 
lem quoque Philosophiam jacentem ere- 
xit. Hujus inceptum opus perfecit Hugo 
Grotius qui uberius quam alii Juris na- 
turalis principia explanavit , atque a Scho- 
lis opera Hemmirigii , Alberici Gentilis , 
et Winckleri, qui eum praecesserant pro- 
cul amandavit. Quamquam vero ejus de 
Jure Belli et Pacis liber ab errore non sit 
immunis; justitiae tamen naturalis tam- 
quam uberrimus fons habetur, ita ut Phi- 
losophi , et Jurisconsulti qui post Gro- 
tium floruerunt, non multo longinquius, 
quam ille progressi sunt. 

Inter hos recensendi sunt Joannes 
Seldcnus , et Thomas Hobbesius , quo- 

rum alter Hebraeorum disciplinam se- 
quutus, nihil quod ex unius rationis lumi 
ne proficiscatur, in medium attulit, ab- 
surdas alter sententias protulit, quas fir* 
missimis rejecerunt argumentis Joannes 
Bramhallus, Everardus Comes Claren-> 
doniae , Gisbertus Cocquius , Thomas 
Glanvilius ,- Cudworthus , Cumberlan - 
dius , et Puffendorfius . 

Horum postremus Grotii vestigiis inhae- 
rens, opus meliori methodo lucubravit, et 
de actuum humanorum , quod quidem 
Grotius neglexerat, moralitate disseruit. 
Plures alii sunt , imo propemodum innu- 
meri, qui recensitos hactenus veluti ma- 
gistros imitati sunt, eorumque scripla vel 
commentariis illustrarunt , vel in compen- 
dium redegerunt, inter quos memoria di- 
gni Barbeyracius , Burlamaquiiis , et 
Thomasius , quorum opera utilitatis non 
parum morales disciplinae sunt assequtae. 
Christianus JVolfuus denique opus de Ju- 
re naturae, et Gentium exaravit, caetero- 
rum absolutissimum, si quaedam exci- 
pias, quae interdum aberrantia , opportu- 

nis a Wattelio animadversionibus ad nor- 
mam sunt revocata. 

Itaque praemissis breviter iis, quae liu- 
jus disciplinae historiam respiciunt, opus 
aggredimur. Ne vero oriatur confusio cum 
Ethicae vel Juris Naturae vocabula in- 
vicem vulgo usurpentur, nexum illum ma- 
nifestandum censemus qui utriusque prin- 
cipia colligat. Jus igitur naturae cum in 
naturali, tum in Civili Societate diversos 
hominum status examini subjicit , atque 
eorum expendit obligationes, et jura. Id 
etiam praestat Ethices disciplina, quae 
actiones humanas ad analysim revocat, et 
moralitatis inquirit originem; quare eadem 
sunt utriusque principia, idem objectum, 
subjectum idem; hoc tamen uno diffe- 
runt, quod Ethica in contemplatione tan- 
tum non consistit, sed ad praxim pro- 
gressa docet virtutis et justitiae cum uti- 
litate componendae rationem. 

Naturale Jus duplici tamquam lumine 
spectandum se praebet; generice primum, 
deinde specifice, prout nempe vel de ejus 
natura et proprietatibus disseritur, vel ejus- 

dem praecepta pro diversa hominum con- 
ditione exponuntur. Itaque a generica ejus 
investigatione > uti ratio postulat , exor- 
diamur. 

PABH PRIMA 

DE JUBE XATIBAH QEAEBICE 
COX§IDEBATO 


C^)uae de naturali Jure sumus dicturi intel- 
ligi nullo modo possunt nisi ea praemittantur , 
ex quibus ejusdem essentia, et proprietates oriun- 
tur; quare claritati consulentes a tradendis li- 
bertatis humanorum actuum , legisque notitiis 
inchoandum opus arbitramur 

CAPUT PRIMUM 

De libertate actuum humanorum , et eorumdem 
cum legibus relatione. 

P osita hominis libertate quam metaphysici satis 
evidenter ostendunt, necessario sequitur eum- 
dem alicui legi cui suscipiendae idoneum Deus 
creavit, reapse subjici ; homines enim intellectu 
sunt ita brevi , multiplici errorum ambage di- 
strahuntur , ita ut nequeant uno obtutu statim 
inter vera et falsa bona, vera et falsa mala judi- 
cium ferre. Hanc augent perturbationem relu- 
ctantes animi motus qui justi, honestique ideas 

r* 

inficiunt. Cui igitur salva jura , nisi lex aliqua 
existat? Quare putandum non est , Deum qui en- 
tia omnia legibus subjecit, hominem ut inepte 
Schmausius opinatus est exlegem creavisse. 

ART. I. 

De natura et proprietatibus Legis. 

Notum omnibus est ex duplici eaque distin- 
cta substantia hominem coalescere , spirituali 
scilicet, et corporea; hinc triplicis oriuntur ab 
ipso servandae generis leges, nimirum Physicae , 
Animales, et Rationales : primi generis sunt, 
quas homo cum ceteris tum animatis tum inani- 
matis entibus communes habet , uti gravitatem , 
motum et similia; alterius autem generis legibus 
una cum aliis tantum animantibus subjicitur 
homo, veluli respirationi. 

Itaque cum de homine tamquam morali agen- 
te sermo sit, nihil de physicis vel animalibus le- 
gibus dicentes , quae nostram non pertingunt 
Provinciam , ad rationales tantummodo leges 
animum intendemus. Quare videtur primo sum- 
ma rationalium Legum tradenda esse divisio; 
quaedam enim naturalis , positivae quaedam le- 
gis nomine veniunt. Illa in hominis dumtaxat 
natura consistit, et per ejusdem rationem mani- 
festatur, haec a legislatoris voluntate pendet qui 

si Deus sit lex positivo - Divina, si autem homo 
positivo-humana nuncupatur. Putandum autem 
non est positivam legem posse quandoque cum 
naturali Jure pugnare, mirifice eninrad invicem 
consentiunt, ac mutuum ab invicem sibi auxilium 
suppeditant. Et re quidem vera si de Lege Di- 
vina sermo sit, praeter quamquod ea unum eum- 
demque cum naturali auctorem agnoscit, qui 
sibi nequit umquam contradicere, quid aliud 
est nisi mera naturalium praeceptorum declara- 
tio, vel quandoque etiam extensio? Quid enim 
est aliud Evangelicum de inimicorum dilectione 
praeceptum, nisi naturalis praecepti ultionem in- 
terdicentis explicatio , atque ejusdem usque ad 
bona pro malis reddenda deductio? Eamdem cum 
jure naturali congruentiam habent leges huma- 
nae, quae cum regulas particularis, vel universae 
societatis complectantur, nequeunt hominum qui 
earumdem sunt membra naturae contraire , ac 
proinde cum naturali lege pugnare. 

Quaeret fortasse aliquis in quonam ex recen- 
sitis juribus leges quas fert Catholica Ecclesia 
contineantur? Cum nihil in Ecclesia constitui 
possit quod ejus Divinitati, sanctitatique apprime 
non respondeat , patet leges omnes Ecclesiasticas 
hoc sensu acceptas ad positivum Divinum Jus , 
cujus est interpres Eeclesia , referri ; verum cum 
quaedam eadem quandoque constituat quae etiam 
ad humanam Catholicam societatem , ejus regi- 

minis habita ratione, pertineant; hinc nonnulla 
interdum Ecclesiae praecepta Juris humani posi- 
tivi naturam induunt , quod propterea in Civile , 
et Canonicum distinguere vulgo solemus. 

Sed jam tempus est ut rationalis , cujuscum- 
que tandem generis sit , Legis naturam et pro- 
prietates attingamus. Haec definiri ab omnibus 
„ solet commune praeceptum honestum, justum, 
„ perpetuum, ad commune bonum ab eo qui fe- 
„ rendarum legum jure potiatur impositum , ac 
„ sufficienter sive praeconis voce sive alio quo- 
cumque modo promulgatum. Quam justa haec de- 
finitio sit ac Legis naturae conveniens parumper 
videamus. Et primo quidem definitur praeceptum., 
ea enim est Legis vis , ut obligationem inducat , 
secus enim a simplici consilio non differret , 
quod licet honestam tradat humanarum actio- 
num normam, nullam tamen societati praescribit 
obligationem. Sunt qui contendunt praecepti na- 
turam legi essentialem non esse , eo quod leges 
permissi vae licet sint veri nominis leges, tamen 
in iisdem nihil quod fieri debeat statuatur. Sed 
vehementer falluntur ; concedimus enim nullam 
permissivas leges obligationem inducere circa ea 
quae lege ipsa permittuntur, verum earumdem 
natura est, ut dum aliquid fieri posse permit- 
tunt, eo ipso caveant ne illud fieri impediatur. 

Preceptum de quo agimus, commune quoque 
esse debet, quod scilicet integram perfectamque, 

seu legi suscipiendae idoneam societatem respi- 
ciat, ut a simplici distinguatur praecepto , quod 
uni, vel determinatis quibusdam individuis im- 
ponitur, et morte praecipientis omnimode cessat. 
Cum vero legem exequi homines non teneantur , 
quae vel divinis perfectionibus vel naturae hu- 
manae contraria sit, sequitur commune de quo lo- 
quimur praeceptum, honestum esse debere. Ne- 
que illud legis honestati opponitur, quod ple- 
rumque leges ipsae iis in rebus versentur , quae 
neque intrinsecus bonae sunt neque malae, omnem- 
que moralitatem ab iisdem desumunt; non enim 
necessario requiritur ut lex nonnisi res intrin- 
secus bonas praecipiat , et interdicat intrinsecus 
turpes, sed satis est ut quae per legem statuun- 
tur cum intrinseca rerum honestate non pugnent. 

Sed et justum praeceptum sit oportet, cum 
enim lex debeat in universae societatis bonum re- 
dundare, justa praecipere debet. Legis autem ju- 
stitiae non opponuntur incommoda quae alicui 
ex ea obveniunt; lex enim societatis universae 
generatim spectatae bonum respicere debet, quod 
plerumque a particulari alicuius incommodo se- 
parari non potest. Cum insuper lex nullam vim 
habeat si possit pro lubitu a subditis everti vel 
per intrinseca pugnantia inter se principia destrui, 
sequitur eamdem esse debere perpetuam , quae 
scilicet neque natura sua , neque legislatoris 
morte destruatur. Non tamen haec legis proprie- 

tas ita intelligi debet, ut nullo nmquam modo 
cessare possit , sed ita est interpretanda ut lex eo 
usque constanter vigeat donec legislator aliquid 
in contrarium constituat; quare nihil eidem of- 
ficiunt dispensatio, derogatio, abrogatio, privile- 
gium, consuetudo. 

Dispensatio enim est vel in aliquo particu- 
lari casu exemptio a legis obligatione, vel alicui 
legis ejusdem a legislatore facta relaxatio. Le- 
gislator siquidem potest vel per aliquod determi- 
natum tempus vim legis suspendere , velut cum 
Romanus Pontifex esum carnium in quadragesi- 
ma permittit, vel aliquem a cujusdam legis im- 
perio subtrahere , uti contingeret in eo qui Apo- 
stolica auctoritate ad Episcopatum statuta aetate 
nondum expleta assumeretur. 

Derogatio est viventis legis ab eo qui pote- 
statem habet facta imminutio, velut cum per 
novam legem aliquid vetustiori legi detrahitur ; 
quod si tota lex aboleatur, locum habet abrogatio. 

Privilegium est cujusdam generis dispensatio 
a superiore concessa ad aliquid agendum vel non 
agendum contra vel praeter legem. Differt a de- 
rogatione in eo quod haec in peouliari tantum 
casu locum habeat illud in omni. Est autem vel 
personale , vel reale prout determinato cuidam 
homini conceditur, vel muneri alicui est adnexum. 

Consuetudo est actuum externorum frequen- 
tia vel nova , vel constitutae legi contraria ; ut 

haec vim habeat legis , vel ejusdem abrogandae 
potestatem, requiritur primo ut tanta sit actuum 
frequentia ut plerique eidem accommodentur ; 
deinde honestas objecti quod saltem intrinsecae 
rerum honestati non adversetur, consensum in- 
super supremae potestatis quae vel expresse, vel 
tacite consuetudinem probet; praescriptio denique 
temporis , quod cum a Jure Naturali non con- 
stituatur per civiles leges est praestituendum. 

Haec omnino ut locum habeant ac vira infe- 
rant quodammodo legi uti jam demonstratum 
est Legislatoris auctoritatem piwsus requirunt 
quare nihil exinde concludi potest quod perpe- 
tuitati legis adversetur. 

.Requiritur insuper ut lex ab eo lata sit qui 
ferendarum legum jure potiatur tum ad obliga- 
tionem omnibus aeque inducendam, tum etiam ad 
mala praecavenda quae necessario societatem e- 
verterent si quisque pro lubitu posset leges con- 
stituere. 

Cum denique homines alterius voluntatem 
novisse non possint quae externo aliquo signo 
manifestata non fuerit , evidens est , ad obliga- 
tionem inferendam requiri ut praeceptum ipsum 
sit sufficienter promulgatum. Haec autem pro- 
mulgationis necessitas non ita est intelligenda, ut 
videlicet legumlatores per praecones suos , vel 
edicta, singulis subditis singillatim legem indi- 
cere teneantur; satis enim est, ut vel viva prae- 


Digitized by Google 



16 

conis vox , vel edictum ita publicam habeant so- 
lemnitatem ut facile universam societatem legis 
notitia pervadat. 

Hoc autem loco ad ea quae legem respiciunt 
penitus absolvenda, non erit abs re de sanctione 
legis disserere quae eidem semper conjungi so- 
let. Itaque sanctio est, explicita poenarum com- 
minatio , vel sponsio praemiorum , violatoribus 
legis , vel ejusdem cultoribus a legislatore facta. 
Heic vero solet disputari utrum ad legis es- 
sentiam constituendam sanctio de qua loquimur 
requiratur. Sunt qui putant ita essentialem esse 
legi sanctionem , ut ea praetermissa lex ipsa nul- 
la sit, et inanis, omnem vim legis in spe et metu 
collocantes; alii e contra in potestate tantum obli- 
gandi , qua pollet legislator , legis ipsius robur 
agnoscentes, nihil in sanctione admittunt quod 
legis essentiam attingat. Nos vero ut ingenue fa- 
teamur quod sentimus , utramque sententiam fa- 
cile conciliari posse arbitramur , dummodo vim 
legis inter et ejusdem exequutionem distinctio 
fiat; ut enim obligandi facultatem habeat, ex- 
plicitam non requiri sanctionem facile digno- 
scitur, si naturam ipsam obligationis inspiciamus; 
verum cum inutiles prorsus sint leges nisi ad 
earumdem nonnam mores suos homines confor- 
mare conentur , cumque rationes quae in prae- 
miorum spe, ac metu poenarum consistunt ad hunc 
finem assequendum validissimae sint, patet ne- 

cessariam omnino esse sanctionem ut leges suum 
sortiantur effectum. Verum quidquid tandem sit, 
nostrarum Institutionum natura non postulat ut 
quaestionem hanc ulterius promoveamus ; cum 
enim de naturali Jure sermo a nobis haberi de- 
beat, quod non una sed duplici , ut suo loco 
ostendemus , sanctione muniatur , nostrum non 
est utrum sanctio ad essentiam legis pertineat 
definire. Illud unum monendum censemus, cer- 
tum scilicet esse praemiorum sanctionem ad le- 
gis essentiam non posse pertinere , civiles nam- 
que leges, earumdem cultoribus praemia statuere 
nequeunt. Re quidem vera quae umquam societas 
ea posset largiri bona, quae ad amorem vel glo- 
riae, vel commodi, vel imperii referuntur? Pri- 
mi generis praemia cum ex civium opinione de- 
pendeant , non potest eorumdem distributio le- 
gum cultoribus respondere , neque per volunta- 
tem legislatoris constitui. Ad commodi amorem 
referuutur privilegia , et remunerationes quae 
vel re qualibet vel pecunia fiunt ; verum cum 
privilegium in singularitate consistat , si ad exe- 
quendas leges hujusmodi praemii spe subditi al- 
licerentur infinitus propemodum privi legiatorum 
numerus esset et privilegii singularitatem aufer- 
ret, et maximo esset Reipublicae damno, cujus 
bonum in legum observantia consistit; quod au- 
tem attinet ad remunerationes, quae vel pecunia, 
vel aliis rebus constituuntur, impossibile foret, 

ut unde tot legum cultoribus satisfieret habere- 
tur ; quare nova essent onera imponenda, ac pro- 
inde aere suo quisque sibi praemia compararet. 
Major etiam esset difficultas si de praemiis agatur, 
quae ad amorem imperii referuntur, cujus ge- 
neris essent munera quibus nonnulla societatis 
membra fungi debent, numero enim tanta non 
sunt ut omnibus legum cultoribus conferri pos- 
sint : ceterum cum praeceptum naturale sit ut ad 
hujusmodi munera iisdem digni assumantur , 
cumque legum observantia non praestet ut ho- 
mines ad eadem subeunda apti reddantur , hu- 
jusmodi generis sanctio esset juri naturali con- 
traria. His quae hactenus exposuimus alia quo- 
que accedunt quae praemiorum sanctionem in 
civili statu impossibilem prorsus ostendunt. Et 
re quidem vera leges vel negativae sunt vel po- 
sitivae'. illarum observantia in abstinendo, seu 
in omittendo consistit; quare praemia quae earum- 
dem cultoribus statuerentur essent in omnes , et 
singulis diebus , vel etiam horis distribuenda , 
quod locum quoque haberet etiam in positivis 
quae aliquid ex perpetuo instituto fieri demandant* 


Digitized by Google 


ARTICULUS II. 


19 


De actuum humanorum natura , et eorumdem 
imputabilitate . 

Eam esse hominis naturam ut legi cuidam ra- 
tionali naturaliter subjiciatur jam supra demon- 
stravimus; hanc autem existere suo loco ostende- 
mus. Animadvertendum tamen hic est , homini 
scelus aliquod animo machinanti vocem quamdam 
internam inesse, a crimine eumdem removere co- 
nantem; contra vero pro bene actis, laeta quadam 
tranquillitate ejus animum perfundi , quae voces 
cum a ratione ipsa, seu hominis natura dimanent, 
concludendum est in iisdem certam actibus mo- 
derandis regulam consistere, qui si conformes 
rationi sint boni dicentur, si ab ea difformes mali. 

Itaque de humanorum actuum natura, et pro- 
prietatibus disserentes , distinguimus ab humar 
nis , actus qui hominis nuncupantur. Actus ho- 
minis ii sunt, qui ab ipso prodeunt nulla prae- 
via voluntatis deliberatione, quique fiunt, cum 
homo secundum physicas, vel animales leges agit; 
quare metu pallescere , dolore angi, cibum ap- 
petere, ob gravem acceptam injuriam primis irae 
motibus agitari , et similia, quae nullam habent 
cum libertate relationem hominis , non humani 
actus sunt appellandi. Hoc ut clarius pateat quid 
actionem inter et passionem discriminis intersit, 

observemus. Actio causam in homine ipso effi- 
cientem agnoscit ; passio vero ab extrinsecis obje- 
ctis tota pendet ita, ut eam homini impedire non 
liceat; quare actus vel hominis sint , vel humani 
non sunt cum passione confundendi. 

Actus autem humani qui a recta ratione et 
libertate proficiscuntur omne mentis consilium , 
et liberam voluntatis electionem essentialiter po- 
stulant. Cum enim anima variis objectorum quo- 
dammodo impulsibus obnoxia sit , tunc tn statu 
mere passivo versatur ; at si conceptam per 
ideam objectum ad examen revocet ut dijudicet 
utrum bonum sit, vel malum, ex passione in actio- 
nem transit quae vocatur advertentia , et legis 
cognitionem supponit. Deliberatio denique est 
libera voluntatis electio , qua se anima ad hanc 
vel illam actionem determinat. Haec autem du- 
plici sensu usurpari potest, vel enim indicat actum 
quo mens deliberat, vel tempus- , quod eadem 
impendit in actionis natura, ac lege consideran- 
da. Quod si horno perspecta lege, actionisque mo- 
ralitate jam cognita, anceps tamen haereret, nec 
de actione eligenda aut omittenda deliberaret , 
malam plerumque voluntatem ostenderet. 

Haec omnia abstracta, ac theoretica disquisi- 
tione prosequi facile admodum est; illud autem 
quandoque difficile ad practicos, et particulares 
quosdam casus expositas doctrinas accommodare, 
ut enim judicetur utrum quis plenam adverten- 

tiam, ac deliberationem adhibuerit, necesse est 
impulsus externi vim agnoscere , ejus voluntatem 
examini subjicere et videre , utrum plena ac 
perfecta libei'tate in electione usa sit, aliaque 
hujusmodi, quae cum adeo varia sint pro indi- 
viduorum indole , moribus , et ingenio , nihil 
certi quod rem omnino definiat statui potest, 
praesertim cum quidam actus tanta , in nobis 
fiant celeritate, ut plenae advertentiae , ac deli- 
berationi locum non relinquant. 

Alteram humanorum actuum distinctionem, 
duplex ipsius hominis substantia suppeditat; 
alii enim intrinseci sunt, alii extrinseci , prout 
vel in sola voluntate consistunt, vel etiam cor- 
poris viribus perficiuntur. Primi generis actus 
eliciti nuncupantur, alterius generis imperati. 
Ad imperatos quoque pertinent illi qui etsi in- 
trinseci sint, seu non exterius manifestati, tamen 
a voluntatis imperio ita pendent ut eadem facul- 
tatibus animae vim quodammodo inferens ple- 
num sortiatur effectum, uti solet contingere, cum 
in objecto per ideam percepto diutius versamur, 
aliquid consulto ad memoriam revocamus, et si- 
milia. 

Ex hactenus dictis facile concipi potest, tria 
ad actionis moralitatem constituendam praecipue 
requiri, objectum nempe, finem ac circumstan- 
tias. Objectum est id quod in actione fit, ejus- 
demque materiam efformat; -finis , est id cujus 

causa fit actio; circumstantias denique illa con- 
stituunt adjuncta, quae ab actione ipsa separari 
non possunt. 

Itaque cum actio et ejusdem objectum rela- 
tiva sint, ut neutrum sine altero possit existe- 
re , hinc pro diversa objecti natura aut praestan- 
tiores actiones erunt, aut deteriores. Finis prae- 
terea spectandus erit; fieri enim interdum potest 
ut actus qui objecti ratione bonus est , respe- 
ctu ad finem habito malus evadat, vel ut si quis 
non ad preces Deo fundendas, sed ad pietatis 
actum simulandum templum adiret. 

Atque hoc loci praeterire non possumus ve- 
terum philosophorum quaestionem , quae illud 
definiendum spectabat, utrum dentur actus in- 
differentes , qui scilicet neque boni sint neque 
mali , in qua tamen cum objectum, et finem sae- 
pe iidem confunderent non unam eamdemque 
sententiam ediderunt. Verum si distinctio fiat 
inter actus materialiter sumptos, seu in eo- 
rumdem objecto consideratos, et formaliter ac- 
ceptos seu cum ipsorum fine comparatos, omnis 
difficultas prorsus evanescet; primo enim sensu 
usurpati cum quandoque nulla lege aut veten- 
tur aut jubeantur, ejus generis esse possunt ut 
neque boni sint, neque mali; formaliter vero 
sumpti, quatenus nempe fiunt ab agente qui ob 
rationem , qua pollet , finem aliquem in omni 
actu debet sibi proponere , cum a finis ipsius 

sive bonitate, sive malitia moralitatem accipiant, 
indifferentes esse non possunt, quare ut brevius 
quaestionis scopo satisfaciamus, concludimus da- 
ri actus indifferentes in specie non autem in 
individuo. 

Circumstantiae denique ut supra innuimus in 
actionis moralitate definienda perquirendae sunt, 
quae tamen non actionis naturam, sed tantum 
speciem possunt immutare, vel ejusdem etiam 
sive bonitatem sive malitiam augere. Cujuscum- 
que generis sint circumstantiae omnes, ad locum, 
rei qualitatem, tempus, personam, causam, instru- 
menta, et media facile reducuntur, atque hoc 
versiculo solent indicari. 

Quis, quid, ubi , quibus auxiliis , cur , quomodo , 
quando.. 

Et primo locus est agnoscendus in quo actio 
facta est ; gravius enim crimen esset aliena in 
templo rapere , quam in foro , gravius aliquem 
in domo Principis interficere , quam in tri- 
vio. Persona deinde est inquirenda quae agit , 
vel in quam fit actio, ex diverso enim ipsius sta- 
tu, dignitate, gradu, et officio criminis gravitas 
potest immutari. Neque rei qualitas in moralita- 
te judicanda potest praetermitti; si enim res ex. 
gr. quae praebuit materiam furto, sacra esset, 
ejusdem criminis species variaretur, ac sacrile- 
gum, ex simplici, furtum evaderet. Necesse insu- 
per est media quoque perpendere quibus actio 

perficitur; si quis enim simulatae religionis spe- 
cie crimen admitteret, majoris criminis reus es- 
set , quod rem tam sanctam in ejusdem patroci- 
nium advocaverit. Tempus deinde spectandum, 
si quis enim nimium solatiis indulgeret eo tem- 
pore quo ad aliud opus esset ex officio incum- 
bendum, graviori crimine teneretur. Causa quo- 
que est in actione quaerenda ; minoris quippe 
criminis reus esset qui furtum ad alienam indi- 
gentiam levandam admitteret, quam qui illud ad 
sua vitia fovenda patraret. His denique modus 
accedit quo peracta res est ; siquis enim dolo , 
ac fraude alteri crimen suaderet majorem pro- 
fecto culpam susciperet, quam qui idem consi- 
lium imprudenter suppeditaret. 

Satis ergo demonstravimus tria illa, objectum 
scilicet, finem, et circumstantias ad actionum si- 
ve bonitatem sive malitiam constituendam requi- 
ri ; quare si quid in actione desideretur jam ad 
pravitatem , et malitiam vergit actus ; ex trito 
enim adagio didicimus - bonum, ex integra cau- 
sa , malum ex minimo defectu - oriri. Altera 
humanorum actuum proprietas est earumdem im- 
putabilitas, quae ab imputatione distinguenda se- 
dulo est. Per illam enim actionum qualitas in- 
dicatur, quae hominem tamquam auctorem et 
causam tantum respicit; haec autem est judicium 
quo actionis alicujus auctore cognito decernitur 
ipsi imputandos esse ejus actionis effectus. Ita- 


Digitized by GoogI 


25 

que cum utroque in casu supponatur actuum hu- 
manorum moralitas non erit abs re de ejusdem 
essentia quaedam disserere. 

Neque imputabiles natura sua actus humani 
essent neque reapse imputari possent absque in- 
justitia nisi et liberi essent, et bonitati confor- 
mes vel ab ea ex integro, aut ex parte difformes. 
Itaque supposita ex metapbysica volitionum, et 
nolitionum libertate, restat ut de altera eorum- 
dem qualitate disseramus, in qua moralitas, seu 
actuum humanorum bonitas, vel malitia proprie 
consistit. 

Inquirendum ergo est, utrum haec sit pro- 
prietas iisdem interior et essentialis , vel potius 
cum Spinoza, et Hobbesio ab hominum pactis, 
et conventionibus repetenda. Gravissimam hanc 
quaestionem maximo animorum ardore agitatam 
solvere, et postremam hanc omnium libertinorum 
sententiam refellere facili ratione quis potest, 
dummodo quid boni, vel mali moralis nomine 
veniat probe dignoscat. 

Quaeuam humanorum actuum sit causa, seu po- 
tius principium, quinam effectus eosdem sequan- 
tur jam ex metaphysica notum supponimus; qua- 
re eosdem ex libertate procedere, et vel volu- 
ptatem, vel dolorem producere indubium esse 
debet. His ergo positis, actuum humanorum bo- 
nitas vel malitia, in voluptate, vel dolore collo- 
canda videretur. Verum , cum ipsa voluptas et 

dolor, quae immediate ab actu quolibet produ- 
cuntur, saepissime media sint quae ad opposi- 
tum finem homines ducunt, hinc fit, ut media 
cum fine turpissime confundentes , dum felici- 
tatem quaererent in maximam miseriam iidem 
dejicerentur. Moralitas ergo non in dolore et 
voluptate erit generice collocanda, bene vero in 
conformitate, vel difformitate cum ratione, cujus 
tantummodo est de vero actuum fine, seu de 
vera felicitate judicare. 

Constituta moralitatis natura facile erit infer- 
re hanc esse proprietatem a quolibet hominum 
pacto independentera , sed actibus essentialem. 
Sapientissime hoc argumentum evolvit S. Tho- 
mas lib. 3. C. Gentiles, cujus verba hic prae- 
stat referre - Quae naturaliter, inquit , homini 
„ conveniunt, vel ipsum dedecent, non pendent 
„ ab hominum institutione, et legibus; haec si- 
„ quidem naturam etsi juvare, ac fovere pos- 
„ sint , instituere non possunt , sed institutam 
„ supponunt. Sunt autem morales actiones, quae 
„ naturaliter homini conveniunt, vel ipsum de- 
„ decent. Homo enim naturaliter est ratione 
,, praeditus: ita namque difFert a belluis. Quid- 
„ quid est ergo secundum rectam rationem, con- 
,, venit naturaliter homini , et quidquid est con- 
„ tra rectam rationem, ipsum naturaliter dede- 
„ cet. Actionum autem humanarum quaedam 
„ sunt secundum rectam rationem, quaedam 

„ esse secundum rectam rationem colere parentes, 
,, nutrire filios , subvenire indigentibus , red- 
„ dere unicuique , quod suum est? Et quis di- 
,, cet non esse contra rectam rationem occidere 
,, innocentem insurgere in parentes, ingurgitare 
,, se cibis, aliorum famam proscindere? Sunt 
„ igitur morales actiones , quae naturaliter ho- 
„ mini conveniunt , et sunt , quae naturaliter 
,, ipsum dedecent. Non ergo omnium moralium 
„ actionum differentia est ab hominum institu- 
„ tis, et legibus - 

Bona deinde et mala quae necessario, et na- 
turaliter humanis actibus conjunguntur, idem 
evincunt. Et re quidem vera etsi universalis ades- 
set omnium hominum, seu omnium civilium le- 
gum consensio naturali rerum ordini contraria , 
idem tamen ordo inverti non posset ac proinde 
nunquam ex iis actibus oriretur felicitas , qui 
naturaliter, et necessario ad infelicitatem produ- 
cendam ordinantur. 

Praeterea humanae leges, verae et proprie di- 
ctae legis charactere destituerentur, nisi rationi 
conformes essent. Necesse igitur est ante huma- 
num quodlibet institutum , aliquam regulam 
praesupponere , cui ipsae ut rectae sint confor- 
mentur. 

Insuper cum civiles leges diversae omnino 
sint pro diversa hominum indole, dicendum es- 

set justum id quod quaelibet civilis lex jubet; 
quare justa esset apud Peruanos sterilium foe- 
minarum occisio, justa cujuslibet religionis ex- 
tirpatio. 

Demum ut strictius urgeamus adversarios , 
pactum ipsum, et unanimem hominum conven- 
tionem moralitatis causam esse non posse demon- 
stremus. Primo itaque ab adversariis quaero, ex 
qua historia id acceperint, et quo tanti momen- 
ti res monumento confirmetur. Quod si hoc ne- 
gativum argumentum, positivis iidem rationibus 
non excludunt, ulterius etiam progredimur et 
pactum ipsum, locum habere non potuisse de- 
monstramus. Repugnat enim vero unanimis in hac 
re hominum consensio tum physice , tum mora- 
liter. Et primo physice. Negari certe non potest 
hujus pacti necessitatem ex hominum vitiis un- 
dique grassantibus inductam fuisse , ac proinde 
jam humano genere propagato et per totum fe- 
re orbem diffuso , vel saltem post familiarum in 
diversis terrae partibus divisionem, locum habere 
potuisse. Verum quomodo in unum omnes ite- 
rum coaluerunt , qui et idiomatum diversitate, et 
locorum distantia, et moribus ipsis summopere 
inter se differebant? Quae nam gens caeteris prae- 
stantior natura fuit quae in sui territorii limiti- 
bus valuit omnes coadunare, quin aliae, id pro- 
prio sibi jure vindicare non conarentur? Quis 

tempus praefinivit omnium humanorum actuum 
moralitati constituendae necessarium? 

Quod si physica haec impossibilitas ad hypo- 
thesim adversariorum falsitatis revincendam non 
sufficeret, praesto est impossibilitas quoque mo- 
ralis. Et sane docet experientia quot capita, tot 
esse sententias, iis exclusis veritatibus quae na- 
turales sunt. Si igitur in constituenda morali- 
tate actuum omnes consenserunt, evidenter evin- 
citur hanc naturalem omnino esse, ac proinde 
ipsis actibus essentialem. Fieii deinde non potuit, 
ut perditi quoque homines in eadem constituenda 
consentirent; unusquisque enim, ne in iis, quae 
suis pravis cupiditatibus favebant, ab aliis de- 
turbaretur, aliorum vitiis probandis consentire 
necessario debuisset, ac proinde nulla induci po- 
tuisset nova regula morum, nullum humani cor- 
dis cupiditatibus fraenum imponi. 

Verum etiamsi daremus pactum hoc univer- 
sale neque physice, neque moraliter repugnare, 
ac ipsius quoque existentiam concederemus, ni- 
hil tamen exinde pro re sua concluderent adver- 
sarii. Pactum sane ipsum id confirmaret quod su- 
stinemus , actuum scilicet humanorum moralita- 
tem esse proprietatem iisdem interiorem, et essen- 
tialem, quippe quod eamdem necessario praesup- 
poneret. 

Hoc ut clare percipiatur, satis est finem prae 
oculis habere, cujus gratia pactum, de quo dispu- 

tamus, locum habuisset, qui sane alius esse non 
potuit, nisi ut regula antea non solum ignota , 
sed neque existens constitueretur, cui omnes in 
posterum suos actus conformare tenerentur. 
Unum ergo ex his locum eo tempore habuisset, 
nimirum vel persuasio, quod independenter a pa- 
cto , pacta ipsa obligarent , bonumque esset ea 
servare, vel pacta esse omnino necessaria ad 
inducendam obligationem et constituendam in 
iisdem servandis bonitatem. Si primum ; ergo 
ante quodlibet humanum pactum moralis quae- 
dam actuum bonitas existebat, si alterum, neque 
post pactum haberi potuisset obligatio ipsa ser- 
vandi, nisi infinita pactorum absurda series ad- 
mitteretur. 

Neque dicat Hobbesius, Deum nobis faculta- 
tes inutiles non dedisse, in iisque omnibus jus 
haberi quod physice patrari potest; inter faculta- 
tes enim quas habemus, et illa est adnumeran- 
da, qua possumus pacta violare, quod illicitum 
esse Hobbesius ipse contendit; inutiles deinde 
facultates illae non sunt, ex quarum usu no- 
strae felicitatis assequutio pendet. 

Sunt etiam qui cum Samuele Coccejo , Tho- 
masio, et Puffendorfio, licet ab hominum pacto 
actuum humanorum moraliiatem independentem 
admittant, eam tamen a libera Dei voluntate 
pendere contendunt , quique iisdem fere argu- 
mentis refelluntur. Obedire enim Divinae volun- 

tati , vel eidem contraire bonum est, aut malum 
ante omnem Divinae voluntatis declarationem, 
vel postquam eadem hominibus innotuerit. Si 
primum, ergo est quaedam actio, cujus mora- 
litas a Divina voluntate non pendet; si alterum, 
ergo declaratio haec alia indigeret declaratione 
et sic in infinitum, ac proinde neque post de- 
clarationem divinae voluntatis aliquid boni, vel 
mali haberetur. 

Praeterea si actiones omnes humanae ante 
Divinae voluntatis declarationem essent ad boni- 
tatem, vel malitiam natura sua indifferentes, po- 
tuisset Deus eamdem pro suo arbitrio constitue- 
re, et bonitatem in suicidio, malitiam in hono- 
randis parentibus collocare. 

Neque ea ex demonstrata hactenus veritate 
sequuntur, quae sequi putant adversarii, exi- 
stentiam scilicet alicujus principii Deo extrin- 
seci, et coaeterni, cui Deus in assignanda actuum 
moralitate conformari necessario debuerit. Essen- 
tia enim Divina est rerum omnium exemplar , 
cui creata omnia entia referuntur. Eadem ergo 
ratione, qua Deus non potest circulo rotundita- 
tem non tribuere, non potest humanorum actuum 
diversam constituere moralitatem. Summa ergo 
ratio , seu Divinorum attributorum essentia est 
prima actuum humanorum norma , cujus cum 
participatio sit humana ratio est quoque eonun- 
dem mensura. 


Digilized by Google 



32 

Hinc falsum quoque esse patet quod ait 
Puffendorfius de Jure Nat. et Gentium L. I. G. 
2. , honestatem, et turpitudinem esse actuum hu- 
manorum affectiones ortas a convenientia, vel di- 
screpantia a Lege , ac proinde ante legem intel- 
ligi non posse. Honestas enim vel turpitudo, est 
actuum affectio, quae oritur ex conformitate, vei 
difformitate cum lege aeterna, quae legem omnem 
positivam praecedit, et nihil aliud est nisi sum- 
ma Divinae sapientiae ratio, oh quam vult quid- 
quid vult, velle autem nihil potest, nisi sapien- 
tissime. Sed redeamus unde discessimus. 

Itaque in imputatione non solum actionis 
auctor declaratur, qui scilicet ejusdem vel phy- 
sica , vel moralis causa fuerit , de quibus infe- 
rius, verum etiam judicatur utrum ille dignus sit, 
qui proportionali praemio, poenave afficiatur. Ex 
hoc plane inferendum, duo spectanda esse impu- 
tationis genera, facti nempe, et juris quorum 
primum auctoris declarationem respicit , et 
actoris proprium est, alterum vero sanctionis 
applicationem, ideoque ad judicem pertinet. Reus 
autem utri que subjicitur; quare in omni judicio 
tres necessario personae requiruntur, quarum 
jpiima est illa de cujus actione judicatur, quae- 
que sub nomine auctoris , vel rei venit, altera 
quae patratae actionis auctorem pandit, quae 
actor dicitur, tertia denique ea est, quae re di- 
ligenter considerata, cognito actionis auctore, ei- 

dem vel praemia vel poenas a lege statutas de- 
cernit; hanc vero judicem communiter appellant. 
Ea est harum in judicio necessitas , ut ima si 
desit nullum omnino judicium evadat; neque 
enim judex actoris, neque actor judicis vel rei, 
neque demum reus actoris partes possunt susti- 
nere. Quare necessaria est actoris ad judicem facta 
delatio, qui re maturius perpensa vero actionis 
auctori eamdem imputando, sanctionis applica- 
tionem in sententia decernat. 

Ex hactenus dictis evidens est, imputationem 
non esse confundendam cum actionis alicujus con- 
scientia, quae definitur judicium mentis de con- 
formitate, aut difformitate propriae actionis cum 
lege, sive dc ejus rectitudine, vel pravitate. Ad- 
ductae definitionis consectarium est maximum 
discrimen quod conscientiam inter, ac imputatio- 
nem transit. Illa enim proprias, haec autem alie- 
nas cum lege comparat actiones. Varia autem, 
sunt conscientiae genera pro diversa judicandi ra- 
tione ac diversa facultatum intellectualium ex- 
tentione. Primo quidem bona dicitur conscien- 
tia cum nnllo nostros animos stimulo ex patra- 
ti criminis recordatione sollicitat, e contrario au- 
tem mala , unde illud Horatii Nil conscire si- 
bi, nulla pallescere culpa. Praeterea dividitur 
in antecedentem, et consequentem', illa locum 
habet, cum judicium de alicujus actionis mora- 
litate institutum, actionem ipsam praecedit; al- 

tera vero cum ejusmodi judicium actionem sub- 
sequitur. Quantum vero antecedens conscientia 
praestet consequenti apertissime liquet ; siqui- 
dem prudentia ac ratio ipsa postulat ut actionis 
committendae bonitatem, aut malitiam antequam 
perficiatur examinemus, et hoc est prudentis of- 
ficium: e contra post perfectam actionem de ejus 
moralitate judicare, vel pravae voluntatis, vel ra- 
tionis defectus proprium est; ex quo patet con- 
scientiam consequentem nonnisi in stultis , ma- 
lisve hominibus esse agnoscendam. 

Conscientiam insuper, sive bonam, sive ma- 
lam, sive antecedentem vel consequentem, dices 
rectam si judicium sit verum, si falsum erro- 
neam : si judicandi argumeuta adsint eviden- 
tia certam , si probabilia tantum probabilem , 
si adeo incerta ut ad neutram contradictionis 
partem animum haesitantem flectere queant du- 
biam appellabis; qua quidem postrema, si quis 
frequenter agitetur, et inani peccandi timore mi- 
sera nimis ac stulta religione divexetur, molestis- 
simum illum animi angorem contrahit, quem scrti- 
pulum vocant. Stultissimum hoc vitium quod ab 
ignorantia oritur, vitandum omnino. 

Satis de conscientia pro instituti nostri ra- 
tione; ad imputationem redeamus. Novimus actus 
hominis imputari non posse , sed humanos tan- 
tum actus imputationi subjectos esse debere. Ho- 
rum autem elementa sunt advertentia, et delibera- 

tio: illa intellectum, haec respicit voluntatem; 
quare ad agnoscendum imputationis fundamen- 
tum ii advertentiae, ac deliberationis observen- 
tur defectus qui actiones ab imputatione red- 
dunt immuncs. Qui advertentiae, seu intellectui 
tribuuntur defectus sunt ignorantia , et error ; il- 
la est cognitionis privatio, hic in falsa cognitio- 
ne consistit. Ignoi'antia alia est vincibilis, alia in- 
vincibilis, alia voluntaria, alia involuntaria. Dici- 
tur invincibilis si de actionis natura ac legis cxi- 
stcntia cognitio intellectus nostri vires excedat: 
vincibilis autem, si adhibita diligentia hujusmodi 
obtineri poterat cognitio , nec tamen pro summa 
inertia obtinuimus. Ad invincibilem refertur in- 
voluntaria, ad vincibilem voluntaria. Id ipsum 
de errore dicendum: invincibilis enim, et in- 
voluntarius est ciTor, cum propter intellectus de- 
fectum, melius efformare judicium in nostra po- 
testate non erat; quod si debito studio, ac ne- 
cessaria auimadvevsione aberrans judicium rectum 
fieri potuisset, error dicitur vincibilis , et vo- 
luntarius. Ex his patet solam ignorantiam in- 
vincibilem, et involuntariam, ejusdemque gene- 
ris errorem, actionem ab imputatione eximere. 

Cujuscumque vero generis sint error, et igno- 
rantia, vel ad factum vel ad jus referuntur. Igno- 
rautia juris ea est, quae omnem existentis legis 
cognitionem excludit; facti autem dicitur, cum 
legem quidem cognitam habemus, sed propter 

multiplicem adjunctorum varietatem, in ejusdem 
applicatione, vel interpretatione decipimur, ve- 
lut si quis dominum alicujus domi non agno- 
scens , eumdem domum ipsam ingressurum re- 
pelleret. Sic errore facti deceptus Aedipus pa- 
trem occidit; juris autem inexcusabili errore uni- 
versum orbem Romani veteres diripuerunt. De- 
fectus insuper voluntatis, qui vel imputationis 
vim extenuant, vel quandoque etiam extinguunt, 
ii omnes sunt, qui rationis usum imminuentes , 
et quandoque etiam praepedientes, liberum quo- 
que arbitrii exercitium vel ex parte impediunt, 
vel penitus etiam tollunt. Quare imputari non 
possunt actiones infantium, amentium, vel eorum 
qui absque culpa ebrii sint. Neque in actionibus 
mere mechanicis, et naturalibus, cujusmodi sunt 
instinctus, sanguinis circulatio, aliaeque corporis 
modificationes, quarum causa voluntaria non fue- 
rit, locum habet imputatio; quapropter et ipsae 
corporis actiones simpliciter mechanicae impu- 
tantur interdum, si in causa quis fuerit, ut no- 
vam organa corporis modificationem acquirerent, 
velut si quis ingluvie , et ebrietate vim dige- 
stivam obtuderit, mala stomachi valetudo ei jure, 
meritoque imputatur. Itaque nec somnia, nec de- 
liria, eorumque effectus imputandi sunt, nisi for- 
tasse animi morbum quis volens excitaverit. Qua- 
re multi et somnia ipsa imputanda esse docue- 
runt, eo quod ut cecinit Claudianus in 6 Con- 
sulat. Honorii. 

„ Omnia quae sensu volvuntur vota diurno 
„ Pectore sopito reddit amica quies. 

Huc referantur oportet ebrietas, subita ira, ac 
ceterae animi perturbationes, quas jam exortas sta- 
tim compescere impossibile omnino ; suborientes 
tamen comprimere, et extinguere facile est, volun- 
tas enim cogi nequit. Quoniam vero etiam impos- 
sibiles et coactas actiones imputari nefas est, im- 
possibilitatis notio , praesenti instituto accom- 
modata est exhibenda. Itaque duplex impossibi- 
litatis genus est agnoscendum, alterum physicum , 
morale alterum. Illud a voluntate non pendet, 
cum in iis consistat , quae vires corporis vel 
mentis excedunt; huic autem fit locus , cum de 
re agitur quae ideo perfici nequit , quod rationi, 
legique refragatur. Moralis autem impossibilitas 
ab ea summopere differt de qua logici pertra- 
ctant, quaeque hominum sensui vel eonundem 
agendi usui adversatur. Illud praeterea est hoc 
loco advertendum , quod omissiones , seu actus 
ob virium imbecillitatem omissi , ad physicam 
impossibilitatem; actiones autem vel bonae , vel 
malae ad moralem possibilitatem, vel impossibi- 
litatem sunt referendae, actio enim bona est 
moralis possibilitatis perfectio ; mala vero est 
moralis impossibilitatis exequutio. Ex hoc plane 
deducitur, omissiones tantum, quae ex virium 
defectu oriuntur, ab imputatione immunes esse. 

Nullum similiter in iis actionibus imperium 
habet imputatio, quas occasione deficiente omi- 
simus. Occasionem Tullius sic rectissime defini- 
vit - occasio est pars temporis habens in se ali- 
„ cujus rei faciendae, aut uon faciendae oppor- 
,, tunitatem - Primo igitur deest occasio si 
actionis desit objectum , velut si quod supersit 
habeamus pauperibus elargiendum, nemo autem 
sit qui misericordiam nostram imploret; deest 
item occasio, cum desuut in agente vires, velut 
cum ea nobis non supersunt quae ad ferendam 
indigentibus opem sint apta ; idem dicendum si 
locus ad agendum idoneus non sit, vel ab actio- 
ne ipsa grave damnum exurgat, dummodo ad 
eam ex justitia non teneamur, secus enim quod- 
libet damnum, et ipsius quoque vitae discrimen 
ad justitiam servandam esset subeundum. 

Quae denique externa cogente vi absque ul- 
lo voluntatis assensu tamquam iuslrumenta phy- 
sica perficimus nobis imputari non possunt, dum- 
modo coacte caepta, voluntarie non perficiantur. 
A coactis autem inviti actus distingui debent r 
qui scilicet etsi libenter non fiant, voluntarii ta- 
men sunt ac nobis imputari possunt, quare sum- 
mopere Puffendorfius erravit qui invitam cum 
actione coacta confundens neutram imputari pos- 
se conclusit. 

Quos hactenus imputationis casus observavimus, 
ii duplex ad caput referuntur, scilicet ad cau- 

sam Vel physicam , vel moralem. Ea est causa 
physica, quae per proprias corporis vires effe- 
ctum reapse parit; moralis autem, quae ad effe- 
ctum assequendum consilio, exemplo, aut impe- 
rio in causam physicam influit, quae scilicet ef- 
fecit ut ab alio actio compleretur. Haec nutem 
efficax dicitur, si ad effectum producendum fue- 
rit necessaria , secus minus efficax. Cum vero 
moralis vel physicae causae meriti magnitudo, 
ex temporis, loci, personae, aliisque hujusmodi 
adjunctis dependeat, nihil certi possumus sta- 
tuere, utrum imputatio magis in physicam quam 
in moralem causam cadat. Illud pro certo statuen- 
dum quod majorem super efficaci , quam super 
minus efficaci vim habet. 

Ex his evidenter colligitur, non solum no- 
stra, sed et alterius facta nobis quandoque im- 
putari posse , cum scilicet in causa fuimus , ut 
alter actionem committeret , cujus effectus ideo 
nobis imputantur, quod alterum ad agendum im- 
pulimus imperio, mandato, mercede, consensu, 
adprobatione, auxilio, laude, consilio. Itaque nul- 
la esse potest de quantitate imputationis aliena- 
rum actionum regula generalis.; omnis enim quae- 
stio eo spectat, ut diligenter inquiratur quan- 
tum ponderis animo agentis addiderit merces , 
consilium, laus, etc.; si enim pateat , futurum 
fuisse ut sine nostro consilio, laude etc. actio non 
admitteretur, tunc et actio ipsa, et ejus effectus 

nobis omnino imputantur; in hac enim hypothe- 
si ejusdem actionis causa moralis fuimus. 

Consilia autem discernere oportet, quae enim 
spontanea sunt, atque aliorum animum inertem 
fortasse excitant et ad agendum impellunt, ma- 
ximam imputationem inducunt; nullam vero quae 
petentibus praebentur, dummodo qui consultus 
est, rem, de qua agitur probe noverit, et animi 
sui sententiam aperte, et manifeste indicet. Ma- 
xima fuit inter Romanos Jui*isconsultos circa 
imputationem consilii conflictatio, cum nonnul- 
li affirmarent consilia aeque ac facta punienda, 
nonnulli autem negarent; quam tamen disputa- 
tionem allata nuper distinctio clare dissolvit. 

Hactenus de directo ad alterius actiones con- 
cursu; sed indirecte quoque delinquendi occa- 
sio praebetur, cum scilicet aliquid agitur, vel 
omittitur, quod in alienam actionem aliquo pa- 
cto influxum habuerit; illud vero prae oculis 
habendum est, quod aliena actio imputari non 
potest agenti aliquid, aut omittenti, atque idcir- 
co alienae actioni causam praebenti, nisi hic le- 
gis vinculo ad illud vel non omittendum vel 
non agendum obstringatur. Qui igitur crimen 
impedire cum debeat et possit, illud non impe- 
dit injuste agit. Latius tamen alienarum actio- 
num patet imputatio ob indirectum concursum; 
duplici enim ex capite improbi multoties delin- 
quunt; et quod naturalia negligant praecepta, et 

quod exemplo alios ad peccandum alliciant, cu- 
jus vis eo major, quo major est praebentis exem- 
plum auctoritas. Itaque Patres familiarum, Prin- 
cipes, quique aliis praesunt non solum vitia, sed 
umbram quoque vitiorum declinent oportet; qui 
enim iisdem subjiciuntur ad eorum exemplum 
suos mores componere solent. 

Illud superest explicandum , quibus nempe 
modis fieri possit imputatio. Quod ut liqueat , 
praestituendum est actiones omnes vel a legis 
dispositione vel ab hominum arbitrio depende- 
re. Si primum, quando scilicet actionis auctori 
vel praemium vel poena a lege ipsa constituitur 
a legislatore fieri debet imputatio ; si alterum 
nonnisi ejusdem actionis auctoris proprium est, 
qui in sola praemiorum applicatione, grati ani- 
mi officio, bonam quamdam actionem in alium 
transfert, seque actionem illam in gratiam alte- 
rius suscepisse declarat. Illa insuper a legisla- 
tore facta imputatio, qua vel majus praemium, 
vel minor poena quam a lege sit constitutum 
actionis auctori tribuitur, vel in alium alterius 
actio transfertur dicitur ex gratia , quaeque non- 
nisi in favorabilibus, ut ajunt, locum habere po- 
test; ex justitia autem , seu ex debito dicitur 
cum nulla in imputatione sanctionis modificatio 
continetur. 

ART. III. 


De libertatis cum lege con formitate. 

Ut libertatis naturam cum lege concilie- 
mus libertas moralis est a libertate physica di- 
stinguenda. Itaque libertas physica malum agen- 
di facultatem secum fert, mediaque ad id asse- 
quendum supponit; libertas autem moralis phy- 
sicam coercet, efficitque ut in objecti electione, 
malum agendi facultate non utamur, si rationali 
naturae, ut par est, obsequi velimus. Quare non 
ea omnia, quae physice fieri possunt, morali ter 
quoque licere putandum est. 

Hac posita distinctione, cum leges, sive Di- 
vinae, sive humanae, usum libertatis moderentur, 
ac praestent, ut homo juxta rationalem naturam 
agat, atque a belluis, aliisque entibus in agendo 
longe distinguatur, patet, leges ipsas nonnisi mo- 
ralem ab homine libertatem auferre. Gum vero 
neque facultatem physicam contrarium agendi 
imminuant neque media tollant ad id assequen- 
dum idonea, nonnisi moralem agendi necessita- 
tem inducere possunt, quod nulla ratione indif- 
ferentiae libertati adversatur. 

Ad uberiorem rei demonstrationem praestat 
ea rejicere quae adversus hactenus demonstra- 
tam veritatem a natura sanctionis desumuntur. 

Itaque finis ad quem eadem dirigitur est, ut le- 
gum violatores criminum suorum poenas luant, 
carumdem vero cultores propositis virtuti prae- 
miis perfruantur. Jam vero si quis naturam san- 
ctionis cum libertate, ac proinde hanc cum lege 
conciliari non posse contenderet, quippe quae 
inutilis esset, atque ex parte poenarum injusta, 
eo quod pro iis actionibus homines puniantur, 
circa quas omnimoda gaudent libertate, vehemen- 
tissime falleretur. Aliud enim est poenam in au- 
ctorem actionis conferre, cui agendi libertas a 
quacumque sanctione independens relicta fuerit, 
aliud poenam una cum lege comminari; in pri- 
ma namque hypothesi vel libertas sine lege da- 
retur, vel sanctione lex destituta , quae poena- 
rum applicationem injustam omnino redderent, 
ac praemiorum collationem inutilem. In altero 
autem casu cum poena separari ab actione non 
possit, cumque ejusdem comminatio electionem 
voluntatis praecedat, tamquam ipsius electionis 
elementum est agnoscenda. 

Hac posita distinctione ad legum sanctionem, 
et actuum humanorum libertatem veniamus. Ne- 
gari certe non potest, libertatis exercitium ali- 
quando a quibusdam causis, quas vocant moti - 
va excitari, non autem determinari, secus ejus- 
dem actus liberi amplius non essent. Praemio- 
rum autem spes, et suppliciorum metus possunt 

aliquando nos ita urgere, ut iis seclusis, diver- 
sa fortasse ratione ageremus; ex hac igitur par- 
te, cum sanctio nonnisi motivi impellentis in- 
duat naturam, neque aufert libertatem, neque 
ex parte poenarum eidem injustitiae nota potest 
inuri , praesertim cum hujus generis motiva ra- 
tionali naturae non adversentur. 

Alia eaque evidentissima accedit ratio , quae 
omnem omuino difficultati locum praecludit, 
quaeque ex superius adductis facili negotio po- 
test inferri. Sane injuste puniretur servus, cui , 
quo vellet, eundi libertas facta fuisset , at ju- 
stissime poena afficitur, si ejusdem comminatio 
locum habeat, antequam actus ab eodem explea- 
tur. Cum autem sanctiones voluntatis electionem 
praecedant, necessario consequitur, sanctionis ad- 
plicationem, eo ipso ab agente eligi, quo volun- 
tas ad actionem cui adjungitur determinatur, ea- 
dem ferme ratione, qua quis aeris alieni dimit- 
tendi onus elegisse dicendus esset qui domum, 
ut debitam sibi partem haereditatis alieno aere 
gravatam eligeret. 

Neque majoris roboris ea sunt qilae ab in- 
trinseca natura legum desumuntur, quasi scili- 
cet leges, ac praesertim naturalia praecepta , li- 
bertatis exercitium juxta rationis regulas mode- 
rantia , ac moralem idcirco agendi necessitatem 
inducentia , omnem etiam physicam libertatem 
videantur auferre, quoties homo juxta rationis 


Digitized by Google 



45 

pi'aescripta agere velit. Haec enim, quae mora- 
lem libertatem respiciunt ita ab initio declaravi- 
mus, ut dubitationi locus non possit amplius su- 
peresse; quod si rem penitius perscrutemur, ma- 
nifeste apparebit huc totam difficultatem reduci, 
quod scilicet facultas agendi, cum libertatis ex- 
ercitio ab adversariis confundatur. Et re quidem 
vera lex, quae humanos actus moderatur, nihil 
aliud praescribit , quam rectum rationis usum , 
seu moralem inducit agendi necessitatem. Jam 
vero cum liberum homini sit, juxta rationis, le- 
gisque mandata se gerere, evidens est, moralem 
hanc agendi necessitatem cum hominis liberta- 
te prorsus non pugnare. Quod si homo, qui ra- 
tionis lumine utatur, non debet legis imperio 
refragari, non idcirco sequitur, eumdem physi- 
ca libertate carere, quae in facultate diverso mo- 
do agendi consistit , cum ejusdem objectum sit 
vel rectum sequi rationis usum, vel effraenis ap- 
petitus illecebris obsecundare. 

CAPUT II. 


De Juris Naturalis existcntia , natura , auctore , 
objecto , sanctione , obligatione, aliisque le- 
gis ejusdem proprietatibus. 


tf us si nominis etymon attendamus alii a justi- 
tia cum Ulpiano, alii a Jove cum Grotio, alii 
a jubendo derivant ; si vero intrinsecam ejus- 
dem naturam spectemus, sumi potest ut proprie- 
tas, vel personae , vel actionis , quae duo a na- 
tura juris prout lex est usurpati oriuntur, at- 
que scientiam legum interpretandarum , seu ju- 
risprudentiam constituunt. 

Si jus pro attributo, seu proprietate perso- 
nae sumatur est facultas a lege concessa aliquid 
agendi, vel non agendi, seu alios ad agendum, 
vel non agendum , impellendi ; atque hoc sensu 
acceptum aliud est perfectum , aliud imperfe- 
ctum. Illud habemus cum alios cogere possumus 
ut eidem satisfaciant ; hoc autem si jus alios co- 
gendi non includat. 

Jus autem pro actionis proprietate sive ad- 
juncto acceptum, sumi potest vel stricto, vel la- 
to sensu, prout nempe vel pro eo quod pertinet 
ad justitiae virtutem, vel pro eo cui nulla lex 
contradicit, intelligitur. Hoc autem modo sum- 
ptum, aliud est justum quo alterius juri satisfit, 

vel nullius jus violatur, unde oritur justum po- 
sitivum, vel negativum, absolutum, et imperfe- 
ctum, relate nempe ad juris circa quod idem 
versatur naturam ; aliud est honestum , seu ra- 
tioni consentaneus passionum usus, aliud est de- 
corum, cujus vis ea est, utar Tullii verbis, ut ab 
honesto non queat separari; facilius enim intel- 
ligitur differentia , quam explicatur ; tum enim 
decorum apparet, cum antegressa est honestas. 

Juris naturalis nomine non una , eademque 
res indicatur, sumi namque potest vel tamquam 
scientia vel tamquam lex, vel denique tam- 
quam facultas , seu agendi potentia. Primo sen- 
su usurpatum definiri potest cognitio regulae 
actuum humanorum, quae a necessariis naturae 
relationibus oritur, ut id quod melius est exequa- 
mur; altero autem sensu acceptum, duplex est , 
aliud naturale an tecedens , aliud consequens. 
Naturae lex antecedens complectitur summam 
actionum , et reactionum hominem inter et na- 
turam, quae a qualibet hominis cognitione nul- 
latenus dependentes suum producunt effectura , 
et quibus homo necessario subjicitur, quin ul- 
lum in earumdem legum effectus voluntas ha- 
beat influxum. Sane panis invita etiam anima ho- 
minem nutrit, gladius eumdem occidit. Constans 
autem effectuum hujusmodi observatio, hominem 
boni, malique causas docet, unde quid agendum, 
quidve sibi omittendum sit deducit. Ex colle- 

ctione autem principiorum quae ab antecedentis 
legis observationibus oriuntur , regulam suae 
agendi potentiae constituit, quae nibil aliud est 
nisi jus naturale, quod consequens appellavimus. 
Haec autem omnia ad summam colligentes, Jus 
naturae antecedens definimus, naturalem, ac ne- 
cessarium bonorum, malorumque ordinem; jus 
autem naturale consequens, obligationum, ac ju- 
rium naturalium ordinem. In hoc juris natura- 
lis scientia est collocanda, in illo actionum rao- 
tiva sunt agnoscenda; illud sanctio, hoc autem 
actuum directio constituit. 

Postremo denique sensu usurpatum ut nem- 
pe facultas, aliud non erit, nisi hominis agendi 
potentia juxta naturae legem atque ab aliis id, 
quod sibi ejusdem legis vi debetur consequendi. 

Antequam juris naturalis existentiam vindi- 
cemus nonnulla praemittenda sunt, quae justi- 
tiam generatim respiciunt quaeque cognosci ne- 
cessario debent ut de jure illo quod totum in- 
nititur intrinsecae justitiae , reruraque honestati 
disseramus. Itaque Justitia comuniter cum Ul- 
piano et Justiniano definitur - constans, et per- 
petua voluntas jus suum cuique tribuendi - Cum 
vero duplex sit jus, perfectum scilicet, et imperfe- 
ctum duplicis generis oritur justitia, commutativa 
nempe, quae primo respondet, et distributi va, quae 
pendet ab altero. Quoniam vero rectus in divisione 
servandus est ordo, ut clare totius partes distingui 

possint, hinc justitiam primo dividimus in genera- 
lem, et particularem; hanc autem in commutati- 
vam, et distributivam, unde tres justitiae species 
oriuntur, generalis nempe, commutativa , et di- 
stributio a. Primi generis ea est , quae ex indivi- 
duorum cum societate comparatione exurgit, ea- 
que omnia complectitur munera quibus Cives ci- 
vitati obstringuntur; dicitur autem generalis , 
quia bonum Reipublicae spectat; alterius autem 
generis justitia, inter membra societatis locum 
habet, inter quae contractus tantum, sive permu- 
tationes exercentur ; distributiva denique habe- 
tur justitia, si civitas, sive superior cum subdi- 
tis comparetur; locum enim sibi vindicat in bo- 
norum, onerumque distributione. Singuli igitur 
hominum actus qui sive erga Deum sint , sive 
erga semetipsos, sive erga alios, necessario ad ju- 
stitiam de qua disseruimus obtinendam praere- 
quiruntur , atque idcirco eorumdem intrinseca 
justitia, quae jus tamquam actionis attributum 
respicit velut triplicis hujus generis justitiae, 
fundamentum est agnoscenda. 

ART. I. 


De luris Naturalis existentia 


Impiam , absurdamque profligatorum hominum 
opinionem, seu potius errorem impugnamus , 
qui cum ea omnia evertere conentur , quae 
Dei perfectiones , humanaeque animae proprieta- 
tes respiciunt, ut licentiori frui possint viven- 
di ratione, fundamenta juris naturalis de medio 
tollere conati sunt asserentes, nullam adesse na- 
turalem jussionem, quae hominum actus mode- 
retur , nihil esse intrinsece bonum , malumve , 
sed omnia ex voluptate, atque utilitate esse me- 
tienda. Eminent inter hujus corruptae , ac ad 
Epicureorum mores accomodatae opinionis defen- 
sores EI vetius, Hobbesius, Spinoza, quorum pri- 
mus in opere de V esprit discours 2. Chap. 23, 
24. moralis mundi infantiam inepte admiratus , 
regulam boni, malique tradit, quae ex impressio- 
ne doloris , vel voluptatis ita pendet , ut haec 
duo, si ipsum audiamus, moralis doctrinae uni- 
versae fundamentum constituant , nullisque di- 
versi generis legibus actiones humanae subjician- 
tur. Alter autem quid de naturali senserit lege 
Baylius ipse testatur, qui de Hobbesio loquens, 
inutile putat ab eo quaerere , utrum a vitiis 
declinet , virtutem sectetur , ac diligat sed po- 

tius eumdem cum Persio sat. 2. v. 17. rogare. 

« Heus age , responde , minimum est , quod 
scire laboro ; 

« De Iove quid sentis ? 

Denique Spiuoza, Hobbesii , aliorumque hujus 
furfuris hominum sententiam sequutus apertius 
propugnavit , quam tamen a diversis principiis 
derivat. En quomodo in Tractatu Theol. Polit. 
Cap. 16 loquitur - quia lex summa naturae est, 
ut unaquaeque res in suo statu , quantum in se 
est conetur perseverare .... Ius itaque natura- 
le uniuscujusque hominis, non sana ratione, sed 
potentia, et cupiditate determinatum est. 

Naturalis lex cujus existentiam adversus eo- 
sdem vindicamus , ea est , per quam rectae ra- 
tionis vi hominibus innotescit quid tamquam ho- 
nestum perficiendum sit, vel tamquam turpe fu- 
giendum , atque ex alia , eaque aeterna lege di- 
manat, qua Deus cuncta ab aeterno regenda di- 
sposuit, quaeque ordinem tam physicum, quam 
moralem in creatis rebus conservandum spectat, 
unde naturalis lex nihil aliud est, nisi legis ae* 
ternae participatio. Existentia igitur hujus legis 
res est adeo perspicua , ut nonnisi, qui rationis 
sit expers eam inficiari possit, vel ignorare; ad 
hanc veritatem confirmandam ea sufficerent quae 
de eadem Tullius in oratione pro Milone prodit - 
non scripta , sed nata lex , quam non didi- 
cimus , accepimus , legimus , verum a natura 

ipsa arripuimus , hausimus, expressimus , ad 
quam non docti , sed facti , non instituti , sed 
imbuti sumus. 

Verum, ut omnis dubitationi locus praeclu- 
datur , duplici ad id confirmandum , eoque in- 
victissimo argumentorum genere utimur, directo 
scilicet , et indirecto. Illud in duas partes divi- 
dentes , contendimus , tam hominis naturam , 
quam Dei perfectiones naturalis legis existen- 
tiam omnino postulare. Et sane , jam satis de- 
monstratum est, rationem, et libertatem homi- 
ni inesse, atque ex illa principia quaedam , seu 
dictamina dimanare, quae hominem juxta natu- 
ram suam regunt, ac moderantur, quaeque adeo 
cum hominis felicitate conjunguntur, ut nisi ho- 
nestatis principia, quae per rationem eidem in- 
notescunt sequatur, in summas dejiciatur angu- 
stias ; Quid enim aliud principia illa faciendum 
indicant, nisi id, quod vitae respicit incolumi- 
tatem , facultatum sive animae , sive corporis 
conservationem , vinculum societatis , debitam 
erga Deum Religionem ? Quid fugiendum es- 
se demonstrant , nisi quod vel physicae vel mo- 
rali naturae adversatur ? Quid ? Si homo ab 
hujusmodi principiis declinans ea omitteret quae 
facienda eidem ratio proponit, vel quae fugien- 
da sunt sequeretur , nonne eas eliceret actio- 
nes quae naturae suae ordinem perturbarent , 
ac everterent ? Non amplius vitae, non bonorum 

conservationi , non societatis tranquillitati , non 
debitae Religioni prospiceret, sed ea tantum am- 
plecteretur , quae libido effraenis , ac sensibi- 
lium rerum appetitus suaderent. Quis autem e- 
xinde maximam produci infelicitatem negabit ? 
Itaque concludendum, aut hominem ad infelici- 
tatem creatum fuisse , aut ad ea sequenda quae 
rationi consentanea sunt omnino teneri. 

Hoc autem magis , magisque innotescet , si 
ad humanum genus oculos convertamus. Enim 
vero nemo reperitur qui Deum summo honore 
colendum , beneficia grato animo prosequenda , 
ignoret, cum vel ipsi pueri eadem principia co- 
gnoscant , et observent. Unde autem haec omnia 
hauiiuntur, nisi ex ipsa hominis natura ? Quod 
si hujusmodi principia interna omnino homini- 
bus sunt , atque ex eorumdem natura proce- 
dunt, quis inficiabitur eadem vel uti totidem le- 
gis praecepta agnoscenda esse ; atque proinde 
adimplenda , nisi inutilia eadem omnino dica- 
mus ? Atqui cum jam demonstratum sit ex ra- 
tionis pi’incipiis felicitatem dimanai’e cumque ad 
hanc homo sit a natura ipsa informatus, absur- 
dum omnino est, eadem principia veluti inuti- 
lia traducere. 

Huc omnium hominum sensus accedit , ex 
quo quanta in hujusmodi rebus confirmandis 
evidentia procedat omnibus notum est. Enim ve- 
ro quis est , qui virtutem non colat , aliorum- 

que honestas actiones laude non prosequatur ? - 
Placet suapte natura, adeoque gratiosa virtus est, 
ut insitum etiam malis sit probare meliora- ut 
recte ajebat Plato de Legib. lib. 2. Nemo insu- 
per est , qui conscientiae stimulis non agitetur 
si malum agat , vel tranquillam , si bonum , non 
habeat conscientiam. Ex hoc autem certe pro- 
ficiscitur, homines a flagitiosissimis quibusdam 
criminibus, vel ipsa nocte, vel in remotissima 
quoque solitudine perficiendis naturaliter ab- 
horrere , licet non ignorent eadem , obscuritatis 
tenebris obvolvi quandoque posse, atque idcir- 
co etiam inulta superesse; atque hinc est, quod 
impii , occultissimorum quoque scelerum con- 
scientia cruciantur, quae certe non fierent, nisi 
seusu ipso intimo universis constaret hominibus 
immobilis naturae legis existentia. 

Quod ex hominis natura confecimus argumen- 
tum, Dei perfectiones omnino confirmant. Et sa- 
ne, Deum utpote supremum rerum omnium Do- 
minum, ferendarum legum jure potiri in dubium 
vocari nequit. Hoc autem jure in homine ipso 
condendo usum fuisse , legemque aliquam per 
ipsam rationem hominibus promulgasse, ejusdem 
sapientia , bonitas , et providentia luculentissi- 
me ostendunt. Et primo quidem Deus homini 
prae aliis hujus terrae entibus rationem dedit , 
ac libertatem , quae hominem legi suscipiendae 
reddunt idoneum: Dei autem sapientia postulat 

ut nihil frustra moliatur, quod utique fecisset, 
nisi huic hominis naturae lege aliqua prospe- 
xisset. 

Neque huic infirmando argumento positivae 
divinae legis existentiam proferas ; non enim om- 
nes eamdem agnoscere possunt , nisi antea Reve- 
lationis notitiam sibi comparent, neque eadem 
divina positiva lex internam obligationem pro- 
duceret nisi in interna actionum moralitate fun- 
damentum haberet. Atqui divinae sapientiae na- 
tura exigit, ut iis legem aliquam ferat quos huic 
suscipiendae idoneos creavit, ac per rationem ip- 
sam ad eam implendam eosdem adducat. 

Quid vero de infinita illa Dei sapientia sen- 
tiendum esset, quae in omnibus rebus tum con- 
dendis , tum moderandis tantopere enituit , si 
opus caeteris animantibus praestantius deseruis- 
set, nullaque ratione morali ejusdem constitutio- 
ni consuluisset, praesertim cum homines imagi- 
ne boni ac recti saepe capiantur ? Censendum 
sane esset , rationales creaturas , sublimiori na- 
tura insignitas , neglectas adeo a conditore suo 
fuisse, ut nihil haberent, quod in sua quaeren- 
da tranquillitate sequi possent , cum praesertim 
caeco quodam impetu ad ea trahantur , quae ma- 
ximas sibi calamitates sunt allatura. 

Quae omnia nisi in Deo sapientia non solum, 
verum etiam bonitas , et providentia denegetur 
absurda esse concludendum necesse est. Et sane 

quanam ratione Dei bonitas firma consisteret si, 
profligata illa hypotbesi posita , homines ac bru- 
ta ipsa , suis operibus , vel natis suis majora cu- 
rae , et dilectionis argumenta praeberent ? Cum 
Dei providentia insuper postulet', ut finem, et 
quidem praecipuum sibi in suis operibus consti- 
tuat, media quoque ad eumdem consequendum 
praestare debet. Cum autem finis alius esse non 
possit , nisi externa suorum attributorum mani- 
festatio, necessario consequitur, naturam homi- 
nis ad id consequendum medus instructam esse 
oportere. Haec autem iisdem deessent si felicita- 
tem assequi nequirent ; ens enim infelicissi- 
mum esset homo aliisque animantibus deterius, 
lnfelicissimum quidem , quia naturali lege desti- 
tutum, malum cum bono saepe confundens ea 
eligei’et, quae maximam sibi perniciem afferrent. 
Aliis deinde entibus esset deterius , eo quod , 
bonorum fortunae cupiditate , odii , invidiaeque 
caussa, alter alterius vitam impeteret, nullum 
amicitiae aut affinitatis vinculum agnosceret, nul- 
lum officium , obligatio nulla eumdem cohibe- 
ret , ac proinde homines quidquid liberet desi- 
derarent , ac desideratis omnino potiri vellent. 
Quanam igitur ratione posset homo tamquam ens 
infelicissimum, caeterisque animantibus deterius, 
Dei attributa manifestare, atque in seipso Dei 
perfectiones pro sua natura exhibere ? 

Quod argumentis sive a natura hominis sive a 
Dei perfectionibus petitis hactenus demonstravi- 
mus , pariter evincunt absurda quae ex denega- 
ta legis naturalis existentia consequerentur. Et 
re quidem vera nihil in hac hypothesi esset na- 
tura sua bonum, nihil turpe ; nullum igitur vir- 
tutes inter, ac vitia discrimen esset agnoscen- 
dum ; quare Deum debito honore colere, amo- 
re ac obsequio parentes prosequi , charitate pa- 
triam complecti idem omnino esset, ac Deum ne- 
gare , parentes occidere , patriam prodere : ne- 
que bonum esset verae , Divinaeque Religionis 
praecepta implere , neque malum in Idololatriae 
tenebris obversari. 

Adversus hactenus demonstratam naturalis 
legis existentiam, plura in medium proferunt ad- 
versarii, ut eamdem omnino excludant. Et pri- 
mo quidem contendunt , civiles leges ad homi- 
nes in officio continendos, eosque ad honestatis 
regulas dirigendos sufficere. Divinam deinde sa- 
pientiam firmam consistere, cum homines intel- 
lectu, et ratione Deus donaverit , quorum ope 
justum ah injusto, bonum a malo secernere pos- 
sent. Ad diversos denique populorum mores 
confugiunt, ex quibus concludi posse arbitran- 
tur nullam existere naturalem legem, quum non 
una eademque apud omnes homines sit boni, re- 
ctique idea. Ad hanc opinionem vehementius , 
ut putant, tuendam Scytharum consuetudinem 

hospites interficiendi, Lycurgi leges furtum prae- 
cipientes, Massagetarum, et Hyrcanorum morem, 
parentes senio confectos enecandi , eorumqne 
carnes edendi commemorant. 

Singulis itaque ut occurramus a civilium le- 
gum insufficientia exordiamur. Ineptas omnino 
esse leges civiles ad homines in officio continen- 
dos, si naturale Jus e medio tollatur, evidentis- 
sime ostendi potest dummodo earumdem natu- 
ram, et objecta circa quae versantur prae ocu- 
lis habeamus. 

Et primo quidem quod legum civilium na- 
turam spectat, aliud ipsae non sunt nisi colle- 
ctio, et veluti summa officiorum socialium, quae 
homini ostendunt quid in societate amplecten- 
dum sit, quidve fugiendum utpote societati con- 
trarium. Earumdem ergo actio vim suam in ho- 
minis intellectum tantummodo exercet; quare 
civiles leges intellectum quidem illustrant, vo- 
luntatem natura sua non movent. Hinc fit ut 
legislatoris menti poenalis sanctio statim occur- 
rat veluti unicum ad subditorum voluntatem 
movendam remedium. Tantum igitur abest ut 
leges de quibus loquimur possint homines in 
officio continere ut potius concludendum sit in- 
directe tantum easdem in voluntatem influere, 
quatenus scilicet ipsarum legum cognitio prae- 
requiratur ut homines possint suos actus ad ea- 
rumdem normam conformare. 

Tunc igitur tantum homines ad easdem ser- 
vandas impellerentur quum officium utilitati 
conjunctum agnoscerent. Oporteret ergo leges ita 
promulgari , ut omnibus manifeste earumdem 
custodiendarum utilitas appareret quod praesta- 
re legislator non posset nisi leges ferendo qua- 
rum utilitas omnium captui accommodata ratio- 
cinatione comprobaretur. Verum etiamsi presta- 
ri hoc posset , majorem tamen eaedem vim non 
haberent, eo quod cum facillimum sit quascum- 
que leges pro lubitu interpretari quamvis laco- 
nice et ad aphorismi normam comparatae soleant 
promulgari, actum penitus de legibus esset si in 
iisdem promulgandis fusiori calamo legislatores 
uterentur. 

Persuasio insuper, quam in hac hypothesi le- 
ges sibi conciliare conarentur subditos facillime 
induceret ad agnoscendum in semetipsis innatum 
veluti jus, quo de validitate vel utilitate legum 
non sine publicae tranquillitatis detrimento au- 
ctoritate privata decernerent. 

Restat ut idem confirmemus argumento ex 
objectis desumpto circa quae leges ipsae civiles 
versantur, ut plena exurgat de earumdem inef- 
ficacia conclusio. 

Et primo quidem civiles leges nonnisi in ex- 
ternas civium actiones animadvertere possunt, 
quare impune iisdem liceret atrociora quaeque 
crimina meditari, et decernere , dummodo factis 

eadem non manifestarent. Porro autem quot ex 
hoc legum defectu damna producantur nemo 
non videt; actus enim externi in interna volun- 
tatis deliberatione fundamentum habent; prius 
ergo voluntas corrigenda esset, ne in pravos ex- 
ternos actus prorumperet , quemadmodum ve- 
nenosae arboris humores essent immutandi, ut bo- 
ni fructus deinde colligi possent. 

Hic insuper defectus major evadit eo quod 
neque omnes omnino externi actus esse possint 
earumdem objectum. Et sane actus quorum mo- 
rali tas materiae parvitatem non excedit, civilibus 
institutis non subjiciuntur. Hoc ut demonstre- 
mus, quae sit actionum moralis quantitas est 
paulisper investigandum. Itaque morale malum, 
magis vel minus grave esse potest prout major 
vel minor est agentis malitia , majus vel minus 
damnum quod actio producit, major vel minor 
adjunctorum vis quae actionem ipsam comitan- 
tur. Hic autem sermo non est de quantitate ma- 
li, quod ex diversa malitia agentis exoritur: ci- 
viles enim leges quae ad internos actus non ex- 
tenduntur , moralem hanc quantitatem malitiae 
respicere non possunt, quare de duabus postre- 
mis pravarum actionum speciebus agentes , vi- 
deamus utrum leges possint aliquid circa illos 
actus decernere qui sunt moralitate parvi. 

Et revera cum diversi moralitatis gradus 
sint propemodum infiniti, impossibile omnino 

esset per leges civiles constituere quinam ex in- 
termediis gradibus proscriptus , quinam permis- 
sus censeri debeat, quod etiamsi leges praesta- 
re possent, facillimum esset reis, earumdem vim 
eludere, et cx uno in alterum gradum a lege non 
interdictum actiones ipsas transferre, praesertim 
cum experientia duce id etiam in criminibus 
quidem maximis, ut in homicidio saepissime con- 
tingere videamus, quod etiamsi determinatam 
ideam producat, impossibile tamen est ut nullum 
reo relinquatur defensionis genus, quo possit vel 
minorem statuta poenam luere, vel eamdem pe- 
nitus devitare. 

Quam plurima deinde crimina sunt earum 
actionum consectaria , quae agentis arbitrio in 
societate relinquuntur. Possunt enim leges fur- 
tum prohibere, prohibere autem non possunt 
homines solatiis indulgere, et alieno aere grava- 
ri, ex quo in maximas iidem miserias dejecti , 
ad furtum perpetrandum aliquando adducantur. 
Quod si in haec quoque civiles leges animad- 
verterent, societas ipsa civilis in miserrimam ca- 
ptivitatem converteretur. 

Hac igitur etiam de causa fit ut leges eos 
tantum actus debeant prohibere , qui graves ma- 
litia sunt , illos autem liberos relinquere , quo- 
rum malitia ex materia levi resultat. Haec autem 
mala , etsi relate ad materiam parva sint , ma- 
xima tamen sunt si effectus omnes considere- 

mus , quibus societatem perturbant , eo quod 
sensim sine sensu augeantur, cum nemo, ut vul- 
gatum fert perloquium, repente pessimus fiat, et 
gravissimis criminibus , ea quae levissima sunt 
soleant iter aperire. 

Quum vero mala quae patrantur gravia sunt , 
tunc leges civiles effectum sortiuntur, ex quo ta- 
men nullum emolumentum producitur , si fune- 
stam excipias paenarum inflictarum satisfactio- 
nem , quae etsi justae sint , et aliis exemplum 
praebeant quo possint ab iisdem criminibus pa- 
trandis deterreri , vim tamen non habent qua 
possint malum jam patratum, ejusque vestigia 
a societate delere. 

Verum dato etiam quod leges possent in om- 
nes omnino actus animadvertere , sive externi 
sint , sive interni , et quemcumque moralita- 
tis gradum respicere , vim tamen non haberent, 
homines in officio continendi. Et sane in data 
hypothesi possent quidem leges mala ex formidi- 
ne poenae praepedire , non autem bona inducere; 
aliud est enim furtum, et homicidium prohi- 
bere, quod leges quidem praestare possunt, aliud 
aliorum vitae conservationem demandare, ac prae- 
cipere ut caeteros nostris quoque opibus adjuve- 
mus , quod nullo modo praestare possunt. Cum 
denique leges subditos tantummodo obligandi 
vim habeant , nullam summi Principes regulam 
haberent cui suos actus referre deberent , et qua 
possent suas pravas cupiditates coercere. 

Secluso igitur naturali Jure ineptae omnino 
essent civiles leges ad humanos actus moderan- 
dos , ac proinde ad homines in officio conti- 
nendos. 

Quod si nullam civiles leges vim haberent 
ad internam inducendam obligationem , multo 
minus censendum est eamdem habere hominis ra- 
tionem cum intellectu conjunctam ; aliud est 
enim rectum , si tamen seclusa lege naturali ali- 
quid tale sit , per intellectum agnoscere, aliud ad 
idem voluntate amplectendum obligari. Quare 
deberent homines, quam Deus neglexisse dicendus 
esset, legem sibi praescribere , atque ita quodam- 
modo Deo ipso sapientiores semetipsos ostende- 
re. Lex autem hujusmodi verae legis essentia 
destitueretur, cum nemo possit semetipsum obli- 
gare , et suis cupiditatibus absque ulla caussa 
contradicere. Tot igitur si ita eas appellari posse 
daremus leges naturales essent quot hominum 
imo quot in uno eodemque homine sunt sibi 
invicem succedentes inclinationes. 

Restat ut postremum adversariorum argumen- 
tum eadem qua caetera facilitate dissolvamus, 
quod tam generica quam specifica ratione prae- 
stabimus. 

Et primo quidem: quid est, quod ad unius, 
vel alterius barbarae gentis naturalium princi- 
piorum expertis exemplum nos provocent adver- 

sarii, ut inde caeteras omnes in eadem ignora- 
tione versatas fuisse confingant ? Numquid pe- 
culiare unius, vel alterius nationis institutum » 
tamquam unanime populorum omnium suffra- 
gium haberi debet? Sane quid nobis commune 
est cum gentibus illis immanitate .barbaris , ru- 
dibus , et incultis , nec non inter nemora bel- 
luarum instar saepe degentibus ? Fieri qui- 
dem potuit, eas hebetudine, et feritate sua, im- 
manissimis quibusdam moribus, et institutis vi- 
xisse, ex quibus certe nullum inferri potest ju- 
dicium. Eaedem namque nec ipsam hominis spe- 
ciem saepe referunt, ac veluti quaedam moralis, 
quemadmodum politicae consuetudinis monstra 
censendae sunt. 

Verum ut directe, unico veluti ictu opposi- 
ta facta convellamus, et populos in objectione 
recensitos communibus illis non caruisse legis na- 
turae principiis, sed in iis dumtaxat adhibendis, 
et accommodandis errasse ostendamus , recolen- 
da est distinctio, ignorantiam legis inter, et fa- 
cti, ac juris, vel facti errorem. Potest enim quis 
naturalis legis praecepta quidem agnoscere, de- 
cipi autem in eorumdem applicatione. Itaque 
ad primum quod pertinet, Scythas hospites suos 
interficere solitos fuisse inficiari non potest. Fal- 
sum tamen est hujusmodi morem ostendere, il- 
los hospitalitatis jura ignorasse. Gura enim ho- 
spites interficiebant , id ex propriae defensionis 

jure perperam intellecto oriebatur; putabant enim 
advenas omnes hostium insidiosos exploratores 
esse habendos, ac jure belli, vel violato ab iisdem 
hospitalitatis jure interficiendos. 

Laconica insuper lege furtum permittebatur, 
non omnibus tamen, non de qualibet re, non quo- 
libet modo. Pauca quaedam olera , et vulgaria 
quaedam edulia non satis caute custodita sur* 
ripi a juvenibus poterant, modo ea uterentur 
solertia, ut in furando non detegerentur , secus 
poenis et quidem severissimis plectebantur. Fal- 
sum igitur est, furtum per Lycurgi leges gene- 
rice probari. Quod si ad examen revocentur ra- 
tiones quibus idem, in peculiari quodam adjun- 
cto, legislator permittendum esse putavit, evi- 
denter patebit, ipsum errasse in adhibendis me- 
diis ad suam Rempublicam constituendam ne- 
cessariis. Cum enim Lacones ad bellum praeser- 
tim informare studeret voluit idcirco ut juvenes 
essent in insidiis acuti, in inveniendo cibo solli- 
citi , et in suis rebus tuendis diligentes. Quam- 
quam nec veri nominis furtum Lycurgi leges per- 
misisse dicendum est. Ad hoc enim constituen- 
dum requiritur, ut res aliena, invito rationabi- ; 
liter domino auferatur. Cum vero praefatae le- 
ges unanimi omuium civium consensione proba- 
tae antea fuerint , evidens est , omnes juri suo 
cessisse, ac implicite potestatem junioribus fe- 
cisse ut rebus illis potirentur circa quas legum 
permissio versabatur. 

Massagetis denique , caeterisque illis barbaris 
gentibus, innotescebat quidem naturale mandatum 
de pietate adversus parentes habenda; cum vero 
putarent, eadem sibi lege praescribi, omnes do- 
lores, corporisque molestias , quas producit se- 
nectus esse a parentibus removendas, eos senio 
confectos interimebant, eorumque carnibus ve- 
scebantur ut unica iterum fieret parentum, et li- 
berorum substantia. 

Eodem modo ea explicari possunt, quae ex 
viatorum historiis congerunt adversarii , quam- 
quam eorumdem narrationibus tantopere fiden- 
dum non sit. Saepe enim malitia, saepe novitatis, 
et ambitionis studio, saepe ignorantiae , vel in- 
ductionis vitio decepti, ab unius, vel alterius in- 
colae facto universi cujusdam populi mores, at- 
que instituta petentes, plura a vero aliena solent 
referre, ac temere de iis gentibus judicium ferunt, 
quarum fortasse nec sermonem intelligere va- 
luerunt. 

ART. 2. 

De luris ejusdem natura 


Ius naturale, cujus existentiam hactenus vindi- 
cavimus ex iis praeceptis coalescit , quae cum 
nostrorum actuum natura arctissime connectun- 
tur ; quare nihil aliud praecipere potest eadem 

lex nisi quod hominis naturae conforme sit, nihil 
interdicere, nisi quod ab eadem sit omnino dif- 
forme. Itaque ex hoc evidentissime demonstrari 
potest , ejusdem juris essentiam, sive naturam in 
intrinseca rerum honestate fundari; quare cum 
id sit intrinsece bonum, quod Dei perfectioni- 
bus respondet, regula idcirco intrinsecae boni- 
tatis , vel malitiae a Divinis attributis desumi 
debet, ita ut quod iisdem respondet bonum sit, 
quod contradicit sit intrinsece malum. Et re qui- 
dem vera cum Deus sit summum bonum nihil- 
que in se ipso possit habere quod ab ejus infi- 
nita rectitudine vel minimum declinet, illiusque 
attributa essentiae suae et naturae infinitae ad 
unguem respondeant, nihil dari potest intrinse- 
ce bonum, quod a summa ejusdem bonitate de- 
flectat. Ex hac autem conformitate rerum boni- 
tatis intrinsecae cum summis Dei perfectionibus, 
fieri non potest, quin actus illi , quos jubet, 
vel interdicit naturalis jussio, rationi etiam no- 
strae non sint consentanei ; cura enim Deus hu- 
manae rationis sit auctor , principia , quae a re- 
cto rationis usu proficiscuntur difformia a Divi- 
nis perfectionibus esse non possunt ; sapientissi- 
me igitur Deus constituit ut eorumdem ope na- 
turale jus hominibus innotesceret. 

Ex his igitur inferendum, actiones non ideo 
bonas esse , vel malas , quod eas lex naturalis 
praecipiat , vel vetet , sed ideo easdem praecipi 

vel vetari , quod intrinsece bonae sint, vel ma- 
lae. Itaque naturalis jussio neque a libera Dei 
voluntate , neque proinde ab ejusdem omnipo- 
tentia pendet ; quare ineptissime Coccejus, cae- 
terique contrariae sententiae assertores argumen- 
ta eo minus validiora quo magis vetustiora ad- 
versus demonstratam juris naturalis essentiam 
eruunt a factis quae in hebraici populi bistoi’ia 
leguntur, ex praecepto scilicet a Deo Abrahamo 
de interficiendo Isaac facto, atque a permissione 
electo populo de Aegyptiorum thesauris , quos 
commodatos tantum acceperat, secum veluti pro- 
prios asportandi concessa, ex quibus concludunt 
naturalis legis dispensationem fuisse a Deo fa- 
ctam , atque idcirco ejusdem essentiam non esse 
in intrinseca rerum essentia collocandam. 

Distinguenda enim est particularis actuum 
materia, seu finis ad quem diriguntur, a gene- 
rica eorumdem natura. Nemo certe negabit, ratio- 
nis principia clarissime demonstrare, depositum 
esse domino ad ejus nutum absolute redden- 
dum ; si tamen constet eodem dominum in pa- 
triae perniciem usurum esse, omnis prorsus ejus- 
dem reddendi evanescit obligatio , non quod 
depositi lex destruatur, sed adjunctorum natu- 
ra materiam a legis objecto subtrahit , ut in 
similibus circumstantiis nemo praefata lege ob- 
ligetur. Idem de oppositis exemplis est judican- 
dum ; de legibus nempe , quae furtum prohi- 

bent, et homicidium ; immutabilibus enim prae- 
ceptis constant , neque a Dei libertate pendent , 
ac proinde nihil Deus contra praefatas leges Ab- 
rahamo , vel Israelitis unquam permisit, verum 
tantummodo effecit ut Aegyptiorum vasa non 
amplius furti materiam constituerent, eo quod 
ipse omnium rerum dominus, illorum dominium 
Hebraico populo contulerat , ut mercedis loco 
ejusdem operibus debitae et ab Aegyptiis nun- 
quam redditae essent, atque Isaac vita non am- 
plius homicidii formalis a natura vetiti materia 
haberetur, eo quod idem supremo vitae ac ne- 
cis jure usus, eamdem in holocaustum sibi Ab- 
raham gladio offerendum elegerat, quare sacrifi- 
cium illud ab injusta occisione diversum erat 
cum nihil aliud esset quam debitae obedientiae 
actus , quo creatura supremi Numinis imperio 
subjectionem tenetur ostendere. 

Quae cum clara sint, quisque cognoscit, exem- 
pla in objectione adducta, juris naturalis essen- 
tiae non solum non adversari , sed eamdem mi- 
rifice confirmare , in iis namque circumstantiis 
praeceptorum materia mutata fuit, naturalis au- 
tem ordo, integer perseveravit; mutationes autem 
a diversa praeceptorum materia pendentes osten- 
dunt , cum juris naturae immutabilitate supre- 
mi Numinis attributa undequaque conciliari. 

ART. III. 


De Juris Naturalis auctore. 


Inter essentiales legis proprietates ea necessa- 
rio requiritur, ut a supremo communitatis cui in- 
dicitur capite procedat ut exinde externae obli- 
gationis natura ortum ducat. Quare ut natu- 
ralis legis omnes proprietates vindicemus, Deum 
esse ejusdem auctorem est necessario demonstran- 
dum. Hoc quae a jure illo proficiscitur obliga- 
tio suadet; hoc interior actuum honestas , cui 
idem innititur ostendit; hoc denique ejusdem 
promulgationis modus confirmat. 

Et re quidem vera ab essentia legis naturalis, 
rectissime infertur, omnes omnino homines ita 
ejusdem subjici mandatis, ut nemo possit ab eo- 
rumdem adimplemento dispensari ; cum autem 
eam legislator habere debeat potestatem, quae 
subditos omnes ad quos lex ipsa refertur valeat 
obstringere; cumque praeter Deum , nemo in o- 
mnes homines jure illo potiatur quo eosdem ad 
aliquid agendum, vel omittendum obstringat, pa- 
tet, solum Deum esse posse juris naturalis au- 
ctorem. Naturalis insuper lex interiori rarum 
honestati , ac turpitudini innititur ; quis ergo 
istiusmodi legem constituere potuisset, nisi qui 
rerum naturam perspectam haberet? Sane homi- 

nes, cum intellectum habeant non solum natura 
infirmum, et imbecillem, verum saepissime etiam 
vitiis obtenebratum , nibil potuissent constitue- 
re, quod ab interiore honestate rerum vel mini- 
mum deflecteret, ut experientia docemur, ex qua 
si philosophorum scripta legantur, evidenter con- 
stabit, eos, qui sola ratione ducti morales regu- 
las explanare conati sunt in turpissimos errores 
incidisse. 

Naturalis denique lex , nullo externi chara- 
cteris signo, nullaque hominum industria uni- 
verso generi humano innotescit, verum cordibus 
singulorum impressa reperitur. Jam vero quis 
praeter Deum hoc promulgationis genere uti po- 
test? Quis scribit in cordibus hominum natu- 
ralem legem nisi Deus ? ut praeclare ajebat 
Augustinus de Serm. Domini in Monte c. 15. 
Nemo ergo miretur , si Ethnicis ipsis adeo de- 
monstrata veritas innotuerit, ut omnes uno ore 
eamdem confirmaverint , veluti ex Sophoclis , 
Aesiodi, Epicteti, Zenonis, Pythagorae, Platonis, 
Tullii sententiis colligi potest. 

In tanta autem argumentorum evidentia, ac 
miro consensu philosophorum, non defuere qui 
hanc veritatem denegaverint. Non tamen directe; 
6i Atheos excipias, qui Deum non habentes, eum- 
dem Naturalis Juris auctorem esse directe ne- 
gant; sed indirecte, asserendo scilicet, non re- 
pugnare quod Deus ejusdem Juris auctor non 

esse possit. Inter hos Grotiusde jure Belli ac Pa- 
cis Lib. 1. Cap. 1. de lege naturali loquens, 
quam sociale jus, inter, et jus naturae laxius 
distinguit, prout naturam hominis vel rationalem, 
vel socialem spectat, illam locum habere posse 
arbitratur - etiamsi daremus , quod sine sum- 
mo scelere dari nequit non esse D eum , aut 
ab eo non curari negotia humana Hanc 
Grotii sententiam universa Atheorum turba ma- 
gno cum plausu excaepit , quam eorumdem si- 
gnifer Baylius undequaque illustrare conatus 
est. Itaque cum duplex in eadem error conti- 
neatur, quorum unus Atheorum, alter Deistarum 
systema tuetur, alterum ab altero distinguentes , 
singula quae Grotius supponit, quaeque Atheis 
atque Deistis favent, omni argumentorum genere 
convellimus. 

Plura sunt quae in impia Atheorum hypo- 
thesi, jus naturale penitus everterent i daretur 
enim absque legislatore jussio, actuum honestas 
absque lege ; lex denique omni obbligandi vi 
destituta. Neque ad agnoscendam in hac hypo- 
thesi naturalem obligationem satis esset admit- 
tere vira ipsi legi inhaerentem, cum enim haec 
obligandi vis aliud non sit nisi facultas mora- 
lis, dicendum esset, legem cui facultas haec inhae- 
reret esse Ens physicum et a se, quod Grotii hy- 
pothesim penitus everteret. 

Repugnat deinde, Deum esse rationis aucto- 
rem, non autem principiorum quae ex ratione 
ipsa proficiscuntur, et hominibus innotescunt. 
Cum insuper virtutes in lege naturali fundamen- 
tum habeant , atque ex divinarum perfectionum 
oriantur imitatione, nulla, Dei existentia seclu- 
sa, virtus dari posset, ac simul earumdem funda- 
mentum existeret. Haec licet evidentissima, Bay- 
lius evertere conatur, dum Atheorum caussam 
defendens, eosdem non solum virtutis, ac rerum 
honestatis notitiam habere posse contendit , ve- 
rum quod magis absurdum est, Atheismum cum 
ipsa virtute, morumque honestate, arctissimo vin- 
culo colligari. Sufficerent ad haec excludenda , 
quae Tullius habet de natura Deorum Lib. 1 .C.1 .- 
Haud scio an pietate adversus Deos sublata fi- 
„ des etiam et societas humani generis , et una 
„ excellentissima virtus justitia tollatur - Prae- 
stat autem praecipua Baylii argumenta ad analy- 
sim revocare. Et primo quidem contendit. Atheos 
legem naturalem habere eo quod vocabula ho- 
nestatis, et justitiae saepissime usurpant; jus dein- 
de naturale esse antecedens cuicumque divinae 
voluntatis decreto , ac in rerum natura fundari; 
hos igitur posse ad ejusdem juris mandata ser- 
vanda intrinsecus obligari. 

Ad primum itaque quod spectat, non nega- 
mus Atheos justitiae, et honestatis vocabula usur- 
pare, negamus autem eadem eo sensu adhibere 
Rugg . Eth. tom. /. 4 

qui verae justitiae, et honestatis ideis respon- 
det. In hujus rei confirmationem ea sufficiant 
quae Spinoza fatetur relate ad sensum quo ea- 
dem vocabula usurpat, dum asserit justitiae , et 
honestatis fundameutum in hominum pactis , et 
conventionibus , atque in summorum Imperan- 
tium auctoritate esse agnoscendum. 

Fatemur insuper jus naturale esse antecedens 
cuicumque divinae voluntatis decreto; eo ta- 
men sensu , quatenus scilicet divinae naturae 
inhaerens concipiendum sit, cui divina eaque 
aliunde libera voluntas debet necessario con- 
formari. 

Verum quis sibi serio persuaserit Atheos, qui 
tales sunt ut suis pravis cupiditatibus indul- 
geant, vincula illa honestatis, et justitiae esse 
recepturos ad quae solvenda rectae quoque ra- 
tionis lumini, quod Dei existentiara ostendit , 
oculos occluserunt? 

Verum quid amplius in re moramur, quam 
Baylius ipse sibi contradicens, tandem inter du- 
bias adnumerans, posteritati definiendam reli- 
quit ? Viderat enim, ac probe noverat non posse 
in Atheorum sententia, ea quae in ejusdem pa- 
trocinium adduxerat argumenta, vim habere, ut 
homines sine Deo , naturalis justitiae sectatores 
ostenderent. 

Ad completam rei demonstrationem, alterum 
ejusdem Grotii errorem convellamus oportet, ac 

demonstremus, jus naturale nullum habere lo- 
cum posse etiam existente Deo, sed res humanas 
nullo modo curante ; Qui enim contrarium sen- 
tiret, nullam Divinae Providentiae notionem ha- 
bere satis superque declararet. 

Divina siquidem providentia utpote infinita 
omnia complectitur quae creatarum rerum ad fi- 
nem suum directionem respiciunt, quare putan- 
dum non est rerum tantum physicarum ordinem 
eidem subjici moralium autem seu humanarum 
actionum seriem posse ab eadem separari. 

Ita de Providentia Divina sentientibus mani- 
festum est legem naturalem ab eadem pendere. 
Verum ut Grotii opinionem penitus evertamus , 
contrariam Divinae providentiae hypothesim pau- 
lisper adstruamus. Nulla ergo sit de hominum 
actibus Dei sollicitudo , nulla de rationabilium 
entium felicitate cura , nihil quod ad ordinem 
moralem refertur Deus tueatur. Num lex natu- 
ralis, moralis ordo, actionum regula in hac hy- 
pothesi locum habere possent? Hoc est quod ve- 
hementer negamus. Cum enim ordini morali nul- 
lo modo prospicere , seu actiones hominum non 
curare idem sit , ac illarum bonitatem vel tur- 
pitudinem non perpendere , in iisdem nec poe- 
nis, nec praemiis animadvertere, nullaque homi- 
nibus media proponere quibus a vitiis declinan- 
tes virtutem assequantur, patet, quod, si Divi- 
na providentia e medio auferatur , lex naturalis 

locum habere non possit. Quare unus idemque 
error est Atheorum, et Deistarum ; qui vel exi- 
stentiam Dei , vel ejusdem providentiam dene- 
gantes , omnem actionum regulam evertunt. 

Neque audiendi sunt , qui utrique hypothe- 
si faventes ad utilitatem virtutis ac vitii damna, 
et quae ab iis procedit infamiam confugiunt, ut 
homines ad naturaleta honestatem possint obli- 
gari. Utilitas enim sola vim non habet ut ho- 
mines ad naturalia servanda praecepta inducat , 
cum enim quae ex utilitate procedunt bona, fir- 
ma non sint, perpetua, et constans actionum re- 
gula non potest ex ea proficisci. Nos insuper non 
latet quanta sit pulcritudo virtuti, quanta vitio 
deformitas ; abrepti tamen affectuum corruptione 
saepe virtuti vitia anteponentes, virtutis despici- 
mus pulcritudinem, et vitii deformitatem ample- 
ctimur. Aliud ergo requiritur, quod homines 
coercere possit; atque hoc nonnisi Dei notio es- 
se potest, in qua ejusdem existentia, supremum 
quo in nos potitur dominium ac poenarum, prae- 
miorurave retributio contineantur. 

ART. IV. 

De Juris Naturalis Objecto 

Legem naturalem ad nostros actus referendam 
esse nemo est hactenus inficiatus; cujusnam vero 
generis actus ejusdem objectura constituant, apud 

Protestantes, praesertim recentiores in quaestione 
positum est , ac diversorum errorum fons inde 
manavit.. 

Ad claram hujus quaestionis ideam haben- 
dam, praemittenda esse nonnulla res ipsa neces- 
sario requirit. Itaque inter juris naturalis prae- 
cepta quaedam sunt adeo clara ut primo intuitu 
ab omnibus agnoscantur; haec autem vel uni- 
versalia sunt, vel particularia ; a primis caetera 
ejusdem juris praecepta pendent, ut amplecten- 
dum est bonum , vitandum est malum; alterius 
autem generis sunt : servanda est justitia, bona 
corporis , animique tuenda sunt , Deus est co- 
lendus ; quae omnia primaria appellantur; quae- 
dam vero sunt , quae non omnibus primo adspe- 
ctu innotescunt , et nonnisi rectae ratiocinatio- 
nis ope a primariis deducuntur, veluti, homici- 
dia, et latrocinia peragi non debent , et secun- 
daria appellantur. Ex his duplex oritur juris 
ejusdem distinctio, in primarium scilicet et se- 
cundarium; tura utriusque in negativum et af- 
firmativum prout vel in praecipiendis rebus ho- 
nestis , vel in turpibus prohibendis versatur. 

His praemissis quid de objecto juris naturae 
Schmausius , Puffendorfius aliique opinati sint , 
quidve de istorum opinionibus sentiendum, quid 
denique statuendum sit videamus. Itaque Schmau- 
sius juris naturae objectum ad primaria limitat 
praecepta, ita ut quae ex iisdem per rationem 

deducuntur ad illud nullo modo pertinere con- 
tendat; putat namque non in ratione, sed in vo- 
luntate principia illa esse quaerenda. Puffendor- 
fius autem , aliique ab ejusdem juris objecto 
hominis erga Deum , et semetipsum officia se- 
cludunt, actus quoque omnes internos ab eodem 
perperam excipientes. 

Haec omnia falsa esse, et a natura juris alie- 
na evidens ita est, ut nulla confutatione indige- 
re videantur. Verum ut magis magisque illorum 
absurditas patefiat, definiendum primo loco cen- 
semus , in quo statuendum sit naturalis juris 
objectum, quod statim ac demonstratum erit, re- 
censita philosophorum systemata evanescent. Quare 
adversus eosdem contendimus, omnes liberas ho- 
minum actiones ne interioribus quidem exceptis 
juris naturalis objectum constituere. 

Et sane quid aliud jus naturale respicit, ni- 
si intrinsecam rerum sive bonitatem , sive ma- 
litiam ? Iam vero cum nullus dari possit actus 
indifferens , qui scilicet neque bonus sit neque 
malus , patet omnes actus dummodo humani sint, 
atque in hominis potestate positi, juris natura- 
lis objectum efformare. Cum insuper Deus ejus- 
dem legis auctor sit qui internas quoque homi- 
num actiones, eorumque corda scrutetur, fieri 
non potuit quin internos affectus , ipsasque co- 
gitationes, quae in actus externos essentialiter 
influunt , ulla absque sanctione , in hominis 

arbitrio tamquam indifferentes reliquerit. Plu- 
rima enim eaque gravissima essent absurda quae 
exinde consequerentur. Primo quidem ea omnia 
quae mentem perturbant, hominis felicitati ad- 
versantur, rectum invertunt ordinem, ac finis as- 
sequutionem praepediunt tamquam indifferentia 
judicanda essent, dummodo in intrinseca homi- 
nis voluntate consisterent , internisque tantum 
ejusdem cogitationibus includerentur. Quamplura 
deinde essent facinora , extrinsecus quoque pa- 
trata quae nulli subjacerent imputationi , si ab 
internis actibus proficiscerentur, in iisque exi- 
stentiae suae rationem haberent. Homicidium 
enim quod in interno, quo quis hominem prose- 
queretur odio sui caussam haberet injuste natu- 
rali jure damnaretur, cum indifferentis actionis 
necessarius effectus, esse quoque debeat indiffe- 
rens ; repugnat igitur actus internos a naturalis 
juris objecto esse excludendos. 

Ex hactenus dictis, Schmausii ac Puffendor- 
fii opiniones falsae demonstrantur, quod apertius 
apparebit, si rationes quas in suorum errorum 
confirmationem produnt attingamus. Excludit 
ille ut jam observavimus a naturalis juris obje- 
cto secundaria praecepta ea fretus ratione, quod 
haec cum ope ratiocinationis excogitentur , non 
ad jus naturae , sed ad illud quod artis est de- 
beant pertinere. Verum secundaria juris praece- 
pta neque proprie loquendo excogitantur , ne- 

que ad eam artem pertinent , quae a natura- 
lium praeceptorum albo eadem expungat: ea nam- 
que excogitantur quae nullo modo sunt ; at se- 
cundaria praecepta , primariis virtualiter in- 
sunt; quamquam ergo per artem innotescant, seu 
per ratiocinationem , eamdem semper quam ha- 
bent principia ex quibus oriuntur naturam de- 
bent necessario conservare. 

Neque exempla ab aliis scientiis petita quae 
idem profert majoris roboris sunt, arithmeticam, 
scilicet, geometriam, similia ad scientias natura- 
les non pertinere, etiamsi ex hominis ratione pro- 
ficiscantur. Hujusmodi enim scientiae in ratio- 
ne quidem fundamentum agnoscunt; non autem 
eodem modo dimanant quo secundaria praecepta 
ex primariis; opus enim est, ut rationis princi- 
pia subtiliori modo applicentur, neque sufficit, 
ut quis recta utatur ratione, sitque recti , hone- 
stique amans ut statim scientias illas possit adi- 
pisci. 

Altera sententiae Schmausii pars circa prin- 
cipiorum juris naturae sedem , versatur , quam 
idem non in intellectu, sed in voluntate, atque 
instinctu collocat. Perniciosissimum hunc erro- 
rem, qui universum naturale jus evertit unico ar- 
gumento convellendum existimamus, quod ejus- 
dem absurdi tatem ostendat. Jus enim naturale , 
ut saepius innuimus est regula ad quam nostrae 
actiones sunt exigendae; perlinet ergo ad intel- 

lectum legem cognoscere, quam voluntas in eli- 
gendo sequatur. 

Excludit alter, a juris naturalis objecto of- 
ficia hominis erga Deum et semetipsum; omnes- 
que actus internos. Utriusque autem erroris cau- 
sa fuit juris civilis , seu socialis cum naturali 
ab eodem facta confusio. Verum cum naturale 
jus vel pro lege, vel pro facultate sumi possit, 
sub utroque adspectu offieia omnia hominis tam 
erga Deum, quam erga seipsum, actusque etiam 
internos ab eodem jure comprehendi evidenter 
colligitur. 

ART. V. 

De Juris Naturalis Sanctione. 


In poenarum comminatione, ac sponsione prae- 
miorum cultoribus, vel violatoribus legis facta, 
sanctionem consistere , de legum proprietatibus 
loquentes innuimus; utrum autem eadem natu- 
rali legi sit adjuncta remanet inquirendum. 

Poterat quidem Deus supremo quo pollet 
uti dominio, atque ab hominibus exigere ut le- 
gis praescripta adimplerent absque ulla prae- 
miorum spe; cum tamen naturae humanae infir- 
mitatem perfectissime agnosceret , quae poena- 
rum metu facilius a vitiis abstinet, et praemio- 

rum spe ad virtutem allicitur, ut nihil in natu- 
rali lege posset desiderari , res ita disposuit ut 
quaedam bona, quaedam autem mala ex custodia 
vel ejusdem violatione prodirent, quae praemio- 
rum, poenarumque naturam haberent. Non est 
autem putandum quodlibet bonum habere prae- 
mii rationem , vel quodlibet malum poenam di- 
ci posse ; verum ea tantum quae cultoribus 
vel legis violatoribus proponuntur. Sunt siqui- 
dem plura bona, quae ex mera Dei liberalitate 
dimanant; et quaedam mala physica quae ex na- 
turae humanae imperfectione oriuntur ; quaeque 
diversam a sanctione essentiam omnino habere di- 
cenda sunt. 

Cum autem duplicis generis sit sanctio, natu- 
ralis scilicet, quae in iis praemiis poenisque con- 
sistit quae actionibus naturaliter , et necessario 
junguntur , et arbitraria seu aeterna , quam 
praemia aeterna , atque aeterna supplicia quae 
homines in altera vita manent efformant , quae- 
que a libera Dei voluntate pendebat, demonstran- 
dum est utrum inter ceteras luris Naturalis pro- 
prietates, sanctio quoque sit adnumeranda. Ita- 
que tam naturalem, quam arbitrariam sanctionem 
idem adnexam habere , res est , quae ab actio- 
num humanarum, sanctionisque naturalis essen- 
tia demonstrari facillime potest. De naturalis san- 
ctionis existentia primum sermo erit, de aeter- 
na deinde sanctione disseremus. 


Digitized by Google 



83 

Quid praemium naturale sit quidve naturalis 
poena satis aperte constat ; necessariam ergo bo- 
norum, malorumque quae praemii vel poenae ra- 
tionem habeant connexionem cum ipsis huma- 
nis actibus existere demonstrandum est, Deum 
scilicet ita rerum ordinem ab aeterno dispo- 
suisse , ut ex naturalium praeceptorum custodia 
bona quaedam, atque ex eoromdem violatione 
mala necessario procederent. 

Quare si de bonis agamus quae juris natu- 
ralis custodia producit : nonne ea sunt homini 
magis utilia, quae ad finem obtinendum eumdem 
conducunt , vel cacterorum commodis ac suis 
quoque prospiciunt , vel in rationalis naturae 
sequendis principiis versantur ? Iam vero qua- 
nam ratione haec homo assequi poterit, nisi na- 
turalis legis praecepta impleat ? Ea enim est quae 
homines docet quid iisdem faciendum, fugien- 
dumve sit ut beatitatem assequantur, ac caetero- 
rum, suisque commodis prospiciant, quaeque na- 
turae hominis magis sint consentanea. Haec quae 
ratio demonstrat , experientia confirmat. Quid 
enim dulcius quam recte factorum memoria ? 
Quid conscientia bona suavius , ac optabilius ? 
Virtuti siquidem naturalis inest pulcritudo, ut 
homines alliciat , ac naturalis vis , ut ex illa ea 
omnia procedant, quibus et vires animi ac corpo- 
ris reficiantur, et quaedam mala penitus repel- 
li possint; Quae omnia communi hominum agen- 

di usui apprime respondent; virtus enim cum cae- 
terorum amorem et aestimationem nobis conci- 
liet, tranquillitati quoque tum privatae tum pu- 
blicae prospiciens, societatis incremento consu- 
lit , ej usque bonum undequaque promovet au- 
getque. 

Idem de poenis , quae ex ejusdem legis vio- 
latione procedunt demonstrari potest ; a vitiis 
enim recti ordinis oritur confusio , felicitas au- 
fertur, corporis animique mala producuntur; Ni- 
hil societati magis perniciosum vitiis ; nihil ho- 
mini molestius; unde Cicero in Ep. 9. ad Atticum 
de improbo ait - ulciscentur illum mores sui -. 
Quum autem haec omnia neque semper, neque 
exacte actionum naturae respondeant, demonstra- 
tae sanctionis firmitatem excludunt. Plura enim 
bona sunt quae omnibus inaequaliter tribuun- 
tur. Probi insuper aeque ac improbi pluribus 
incommodis subjiciuntur quae ex hominum ma- 
litia originem ducunt, imo iisdem quandoque ii 
carent quibus haec essent tribuenda bonisque in- 
terdum fruuntur , et fructum sceleris quando- 
que percipiunt. E contra probi homines malis 
divexantur , ac malorum hominum invidia agi- 
tati , ob virtutem ipsam cujuscumque generis 
incommoda tollerare coguntur; unde illud effatum 
„ Committunt eadem diverso crimina fato ,, 
„ Ille crucem sceleris pretium tulit, hic dia- 
dema 

Ex naturalis sanctionis insufficientia invictis- 
simum desumitur argumentum , pro arbitrariae , 
aetemaeque sanctionis existentia. Hujus autem 
robur ut percipiatur, duo , eaque evidentissima 
sunt supponenda; Deum scilicet voluisse ut vir- 
tus praemium, vitium poenam haberent ; animas 
insuper quae immortalitate fruerentur creasse. 
Hoc alterum ex metaphysica constat, primum il- 
lud ex hactenus dictis. Quis enim res ita dispo- 
suit ut ex legis naturalis custodia, vel violatio- 
ne, naturaliter praemia vel poenae orirentur, ni- 
si Deus, cui ordinis statuendi, regendique inest 
potentia? Satis ergo aperte idem legis sanctio- 
nem declaravit. Jam vero demonstravimus, na- 
turalem hanc a Deo constitutam sanctionem non 
exacte hominum actionibus respondere; ne ergo 
inefficax Dei voluntas dicatur, quod esset ab- 
surdum , alterius sanctionis existentia est agno- 
scenda, quae praesentis vitae limitibus non con- 
tineatur, hominesque in altera maneat, quae 
exactam praemiorum, poenarumque distributio- 
nem complectatur. Hanc autem aeternam esse 
debere animarum immortalitas invictissime osten- 
dit. Si enim unum ab altera sejungatur, dicen- 
dum esset animas aliquando in statu merae in- 
differentiae futuras, quod esset absurdum; ces- 
satio enim praemiorum fieret supplicium, ac poe- 
narum finis naturam praemii quodammodo in- 
dueret quod omnem sanctionis ordinem coufun- 

deret, ac efficeret ut melioris fortasse conditionis 
improbi, probi autem essent deterioris. 

Neque dicatur , Deum ad reparandam natu- 
ralis sanctionis insufficientiam non teneri, ex eo 
quod malitia hominum sit caussa cur naturalia 
praemia et poenae hominum actionibus non exa- 
cte respondeant; Deus enim ab aeterno praevide- 
rat hunc ipsum hominum abusum, ac inaequalem 
naturalis sanctionis applicationem; si ergo vo- 
luntate sua praemia virtuti, et supplicia vitio 
constituerat, hunc ipsum abusum vel praepedi- 
re debuisset, vel naturali sanctioni diverso mo- 
do consulere quod nonnisi per arbitrariae alte- 
rius sanctionis existentiam praestare potuisset. 
Verum quid si ex ipsius sanctiouis essentia ad 
exactam praemiorum, poenarumque distributionem 
ejusdem insufficientia demonstretur? Et revera 
nonne jubemur pro naturali tuenda lege neque 
vitae nostrae parcere? Quot pro naturali aliquo 
servando praecepto, mortem libentissime oppe- 
tierunt? Quodnam autem naturale praemium in 
hac vita eosdem manere posset? Quanam poe- 
na suicidae in praesenti vita affici poterunt, qui 
cum maximo crimine ex hac vita migrarunt? 

Neque ii sunt audiendi qui perfectionem na- 
turalis sanctionis ex interna laetitia pro virtute, 
ex conscientiae stimulis pro vitio derivant ita 
ut cum haec necessario actionibus jungatur nul- 
la alia excogitari debeat sanctio. Quamquam enim 

primo adspectu haec exacte hominum actionibus 
respondere videantur, si tamen diligenter eadem 
scrutemur, evidentissime apparebit in iis perfe- 
ctae sanctionis essentiam collocari non posse. 
Relate enim ad virtutem, quae pacem ac inter- 
nam tranquillitatem producit, sufficientem prae- 
miorum sanctionem eadem non haberet si arbi- 
traria, eaque aeterna sanctio excluderetur , pax 
enim et tranquillitas praesertim oriuntur ex prae- 
miorum spe quae in altera vita probi homines 
expectant. Idem de conscientiae stimulis est ju- 
dicandum; quin imo si alterius sanctionis timor 
ab improbis excluderetur nulla esset poenam in- 
ter et crimen proportio; experientia namque do- 
cemur, eo minus improbos stimulis urgeri , quo 
magis ab iis crimina criminibus cumulantur. 

ART. VI. 

De Juris naturalis obligatione. 


im illam naturae legi inesse, qua si justi ac 
probi esse velint homines obstringuntur, nemo in- 
ficiari potest, plures tamen circa hujus proprie- 
tatis naturam, et fontem errores sunt a philoso- 
phis excogitati. Inter hos autem principem te- 
nent locum Wolfius, Schmausius, Thomasius, 
Burlemaquius. 

Ille obligationem activam definit connexio- 
nem motivi seu boni, malive repraesentationis 
cum actione ; quod ut intelligatur , quid sit 
activa, quid passiva obligatio expendendum est. 
Itaque juxta omnium sententiam, passiva obli- 
gatio est moralis agendi vel non agendi neces- 
sitas; sequitur ergo activam obligationem in alio 
non posse consistere, nisi in vi moralis necessi- 
tatis producendae. Jam vero moralis necessitas 
per expositam a Wolfio connectionem induci ne- 
quit; aliud enim est bonum, vel malum quod ex 
actionibus profluit, aliud est debitum officiis sa- 
tisfaciendi. Alia ergo est obligatio agendi , alia 
ad agendum impulsio ; haec a boni , vel ma- 
li repraesentatione oritur, illa ab auctoritate su- 
perioris dimanat ; boni enim repraesentatio vo- 
luntatem excitat, ut velit agere; obligatio autem 
agendi debitum inducit. 

Schmausius quem altero loco commemoravi- 
mus, omnem naturalis obligationis fontem , me- 
to mali, seu privatae vindictae esse arbitra- 
tur. Putat enim, desiderium vindictae, naturali- 
ter cuique homini insitum esse , quod ex acce- 
pta injuria excitatum, nonnisi post satisfactionem 
acquiescit. Haec autem confutatione vix indigent; 
confundit enim Schmausius obligationem cum 
motivo ad agendum impellente ; juris naturalis 
essentiam evertit, ea enim omnia licerent , quae 
non pendent a metu; deinde homines ad bellua- 

rum dejicit conditionem, quae solo metu exter- 
ritae a rapienda praeda se abstinent; pluraque 
alia ex ejusdem sententia dimanant absurda quae 
superfluum omnino esset hic recensere. 

Eamdem prorsus obligationis originem Tho- 
masius agnoscens, ejusdem principium in spe, et 
metu contendit esse collocandum. Hunc autem 
errorem ut facili ratione refellamus , satis erit 
animadvertere, metum et spem esse posse inci- 
tamenta, ad virtutem aeque ac ad vitium, libe- 
rumque homini esse a quacumque se subtrahere 
obligatione, statira ac spem vel metum abjecerit. 
Neque ratio quam idem adducit allati argumenti 
vim infirmat , impossibile scilicet esse ut homo 
eadem abjiciat; sequeretur enim, ex obligatione 
physicam induci necessitatem agendi, quod cum 
moralis necessitatis natura omnino repugnat. 

Diversam Hobbesius senteutiam tuetur docens, 
naturae leges semper in foro interno obligare, 
scilicet quoad animi dispositionem eas servan- 
di, quotiescumque videatur earumdem observan- 
tia conducere ad finem , quo diriguntur , non 
semper autem in foro externo, seu quoad earum- 
dem exercitium, in eo hominum statu in quo non 
exerceantur ab aliis; sed solum cum tuto id fie- 
ri possit. Plura sunt quae hujus doctrinae fal- 
sitatem ostendunt; primo namque absurdum est, 
leges cessare dum legislatoris mens perseverat , 
vel supremi legislatoris mentem mutari debere 

eo quod leges ab hominibus violentur; immu- 
tabilitas deinde juris naturalis haberi amplius 
non posset, si ejusdem obbligatio mutaretur. Cum 
denique nos lateat utrum ab aliis leges natura- 
les serventur, dicendum esset numquam ad eas- 
dem servandas nos in foro externo teneri , dum 
e contra civilium legum robur non imminuitur 
etiamsi plures sint, qui earumdem praeceptis 
actiones suas accommodare detrectant. 

Quid tandem de juris naturalis obligatione 
senserit Burlemaquius , ex ejusdem definitione 
manifestissime liquet. - Obligatio, ait, est natu- 
ralis libertatis coarctatio a ratione facta, quate- 
nus ea, quae nobis suppeditat consilia, totidem 
sunt impulsus, qui hominem ad certum agendi 
modum determinant. - Jam vero confundit obli- 
gationem cum agendi motivis, quod in Wolfio 
reprehendimus; cum insuper ratio, quacumque 
careat auctoritate, potest eosdem quidem incita- 
re atque ad agendum allicere, non autem obli- 
gare. Quid enim est ratio nisi hominis natura? 
Impossibile ergo est ut supra hominem sit id 
in quo ejusdem natura, seu homo ipse consistit. 

In tanta errorum segete, ac philosophicarum 
opinionum varietate ut aliquid certi statui pos- 
sit, interna obligationis species ab externa di- 
stinguenda sedulo est. Illa in intrinseca actuum 
natura, seu bonitate, vel malitia consistit; haec 
autem ex illius voluntate pendet cujus imperio 

subjicimur. Cum autem homines vi rationis qua 
pollent, obligari debeant non autem cogi, patet 
in eo a quo obbligatio proeedit praeter sum- 
mum imperium , facultatem quoque requiri ju- 
ste et rationabiliter aliquid ab hominibus po- 
stulandi, qui cum nonnisi Deus esse possit, patet 
in eo fontem, ac obligationis externae originem 
esse agnoscendam. 


ART. VII. 

De Juris Naturalis aeternitate , necessitate , 
universalitate , certitudine , et claritate. 


Quas hactenus demonstravimus juris naturalis 
proprietates, satis superque essent ad illas quo- 
que, de quibus mox loquuturi sumus exinde le- 
gitima illatione inferendas. Deus siquidem cum 
immutabilis sit atque aeternus , debeatque mo- 
rali ordini aliqua ratione consulere, non potuit 
neque legem naturalem hominibus non dare ne- 
que dare diversam ; unde juris naturalis aeter- 
nitas profluit, atque necessitas; cum vero per ra- 
tionem idem hominibus innotescat f certitudo et 
claritas ejusdem legis deduci potest. Verum cum 
plures in Protestantium praesertim libris his su- 
per legis naturalis proprietatibus occurrant ei- 


Digitized by Google 



92 

rores, rectus ordo postulat ut singulos ex prae- 
cipuis expendamus. 

Legem naturalem aeternam asserere schola- 
sticorum figmentum arbitratus est Thomasius , ex 
eo quod lex absque iis quibus eadem impona- 
tur non possit haberi. Ab hoc autem errore sese 
expurgat dum verborum tantum improprietatem 
se in scholasticis reprehendisse conatur osten- 
dere. Quidquid vero sit, existentiam ordinis a 
Divina Providentia in rebus moralibus constitu- 
ti jam demonstravimus, neque repugnat eumdem 
rerum existentiam praecessisse , cum etiam Re- 
ges condendae civitatis leges possint antea con- 
stituere. 

Necessitatem juri naturali convenire negat 
Puffendorfius, dum Lib. 1. c. 3. §. 4. ait - ob- 
jectum juris naturalis non est necessarium an- 
te legem - putat enim necessitatem tantum hy- 
potheticam in jure illo esse agnoscendam, in be- 
neplacito nempe Dei fuisse qualem homini, quem 
creaturus erat, naturam vellet assignare. Hauc 
Puffendorfii sententiam plerique Protestantes Ju- 
ristae amplexi sunt. 

Pluribus autem argumentis ostendi potest, 
necessitatem quae naturae convenit legi diver- 
sam omnino esse ab illa quem idem tuetur. Ita- 
que nemo inficiabitur plures actus ideo malos 
esse quia prohibentur, plures vero prohiberi , 
quia mali sunt; si nulla ergo existeret objectiva 

moralitas, quae nempe non tantnm in subjecto 
praecipiente , sed in ipso etiam objecto quod 
praecipitnr reperiatur omnes actus ideo mali es- 
sent quia prohibentur. 

Cum insuper Deus finem aliquem habuerit 
in iis praecipieudis , vel prohibendis, quae jus 
naturae vel prohibet, vel demandat , non potuit 
hic alius esse quam objectiva actionum ipsarum 
moralitas ; voluntas enim et Sanctitas Dei , ali- 
quid natura honestum supponunt. Si nulla in- 
super esset intrinseca legi necessitas , praecepta 
legis a Dei voluntate penderent^ quare ab actio- 
num natura nullimode posset de earumdem bo- 
nitate vel malitia judicari. 

De universalitate quam inter caeteras Juris na- 
turalis proprietates commemoravimus sermonem 
instituentes , quid ipso nomine intelligatur ob- 
servandum imprimis est. Haec itaque in eo con- 
stitit, quod omnes omnino homines semper , et 
ubique eadem lege obligentur. Ius enim natura- 
le in hominis essentia fundatur , Deumque ha- 
bet auctorem ; nemo ergo , poterit ab ejusdem 
legis imperio subtrahi, cum omnes et ubique 
eamdem habeant naturam , Deique potestati su- 
bjiciantur. Falluntur ergo Pseudo-politici, dum 
eos qui vel summam adepti sunt imperii , vel 
bellum gerunt, a legis naturalis imperio excepe- 
runt, ex quo innumerae in humano genere sunt 
calamitates exortae. 

Antequam ulterius progrediamur, universa- 
litatem, quam propugnavimus adeo esse juris 
naturalis propriam supercst demonstrandum ut 
nulli alii legi eadem extentione conveniat. Si 
enim de Civilibus institutis sermo sit res est evi- 
dentissima; civiles namque leges unam vel aliam 
civitatem , unum vel aliud Imperium respiciunt. 
Non idem omnes de Iure positivo Divino sen- 
serunt , pro cujus universalitate pugnarunt Gro- 
tius, et quodammodo etiam Thomasius. Iam ve- 
ro Deus absque congrua ratione nullam effor- 
mare legem , praeter jus naturale , pro univer- 
so humano genere potuisset ; haec autem ratio , 
nonnisi in necessitate , vel utilitate consistere 
potuisset ; atqui ex hoc ipso hujusmodi lex foret 
naturalis ; quidquid enim est omnibus necessa- 
rium, vel utile, id naturaliter ratio manifestat. 
Ius ergo positivum de quo loquimur, cum non- 
nisi naturalia ipsa praecepta contineat, mirum 
esse non debet , si eadem universalitate polleat. 

Certitudinem denique et claritatem luris na- 
turalis negavit Hobbesius contendens, neminem 
seclusa divina , ac peculiari Revelatione de na- 
turalibus praeceptis certitudinem habere pos- 
se. Quid autem absurdius quam luris hujusmo- 
di certitudinem de medio tollere ? Nonne hoc 
esset universi naturalis juris existentiam denega- 
re, cum jus quod incertum est aut nullum omni- 
no sit, aut ab eo quod nullum est parum dif- 
ferat ? 

Omnia quae de Jure naturali in hoc capi- 
te disputavimus in unum colligentes , concludi- 
mus Ius illud esse commune praeceptum, hone- 
stum , perpetuum , a Deo impositum , ac rectae 
rationis ope omnibus hominibus promulgatum* 
Atqui haec omnia ad verae propriaeque dictae 
legis essentiam constituendam requiruntur, Ius 
ergo illud de quo hactenus disseruimus verae 
propriaeque dictae legis essentiam habere con- 
cludimus. 


CAPUT III. 

De primo , ac Fundamentali luris natu- 
ralis Principio 

Singulas, quae de Fundamentali juris naturae 
principio prodiere sententias expendere nimis Ion* 
gum esset; principaliores ergo attingentes, quid 
hac super re philosophi senserint observemus. 

Fundamentalis principii nomine praeceptum 
illud naturale , seu universalis illa propositio 
intelligitur , quae universae legis fundamentum 
constituit , ab eaque caetera ejusdem praecepta 
veluti a suo fonte inde nascantur, et possint fa- 
cili ratione deduci. Quare evidenter constat non 
quodlibet juris naturalis praeceptum hanc sibi 
posse proprietatem vindicare ; peculiaria ergo 
habere debet attributa quibus a caeteris eju- 

sdem legis praeceptis distinguatur , quaeque ab 
ejus natura dimanant. Itaque fundamentale de 
quo agimus principium debet esse universale , 
independens , verum , clarum , adaequatum , 
sufficiens. Ut enim omnia quae legem natura- 
lem constituunt praecepta inde possint oriri, in 
ejus essentia debent sucessario includi , quod 
ej iisdem universalitatem inducit. Ob hanc insu- 
per caussam, praeceptum aliud concipi nequit a 
quo fundamentale dimanet, secus enim non omnia 
ab eodem fluerent legis naturalis mandata , eo 
quod ab alio, ut supponitur ejusdem legis prae- 
cepto procederet. Cum autem impossibile sit ut 
ex falsis principiis veritas oriatur , non potest 
fundamentale principium nisi in intrinseca re- 
rum veritate consistere ; ideoque cum veritas 
simplex sit, debeatque id quod ex illo infer- 
tur etiam rudibus innotescere, clarum quoque 
seu simplex idem esse debet. Adaequatum tan- 
dem et sufficiens erit , si nibil quod ad natura- 
lia praecepta pandenda necessarium est in eo- 
dem desideretur , eaque omnia removeat impe- 
dimenta quae ad naturalis legis praecepta cogno- 
scenda quodammodo possent obstare. Superva- 
caneum omnino hic esset admonere , unam et 
solam naturalem legem ex eodem inferri debe- 
re , neque utrum unicum vel multiplex esse de- 
beat , nisi in eo constituendo haec quoque prae 
oculis habenda essent. 

In hoc autem investigando principio vehemen- 
ter errarunt post veteres Iuristas Albertus, Hob- 
besius, Puflendorfius, Thomasius, Wolfius, Ro- 
usseavius , Kantius. 

Mittimus Ulpianum, et qui cum eo sentiunt, 
autumantes naturale jus, brutis animantibus quo- 
que esse commune , illudque definientes - quod 
natura omnia animalia docuit,- in hac enim bypo- 
thesi nullum dari principium posset ex quo 
naturalia praecepta dimanarent. Illorum potius 
commemoranda sententia est quam cum veteribus 
nonnullis scholasticis propugnarunt, Lambertus, 
uterque Coccejus aliique, putantes fundamenta- 
le principium esse in voluntate divina collocan- 
dum. Verum ex hujus principii indole sequere- 
tur , naturae jus mutari, revocarique posse, no- 
bisque nullatenus praecepta quae ex eodem pro- 
ficiscuntur , rationis ope posse innotescere ; qua- 
nam enim ratione , Divina, eaque libera volun- 
tas manifesta hominibus esse posset? Nullum er- 
go iisdem medium legis cognoscendae, vel ad 
constantem, ac non interruptam Divinae volun- 
tatis revelationem esset omni tempore confugien- 
dum. 

Valentinus Albertus in convenientia cum sta- 
tu integritatis in quo conditus est homo, fun- 
damentale agnoscit Juris naturalis principium. 
Hac autem sententia mirum quot Pulfendorfii 
concertationes, ejusdem auctor sibi conciliave- 
Jtugg. Eth. tom. /. 5 

rit. Et jure quidem; naturalis enim Juris prin- 
cipium, naturali lumine debet innotescere; status 
autem integritatis in quo conditus homo fuit per 
solam Revelationem cognoscitur. Plura insuper 
in praesenti hominis statu , eidem sunt necessa- 
ria , quae in illo fuissent inutilia. Quid autem 
ex ipsa Revelatione, nisi hominem creatum fuis- 
se rectum nohis constat? Prius ergo rectitudinis 
cognitio requiritur, ut inde status ille cognosca- 
tur ; tantum igitur abest ut recti honestique re- 
gula ex eodem inferri possit, ut potius ejusdem 
cognitio supponi necessario debeat. 

Hobbesius in sui conservatione primum con- 
stituit juris naturae principium, unde primam na- 
turae legem in hoc statuit praecepto , quaeren- 
dam scilicet esse pacem ubi possit haberi, se- 
cus auxilia belli. Haec autem omnia erronea 
esse evidenter ostenditur ex iis quae a princi- 
pio illo prodirent; cum enim ex nostrae conser- 
vationis principio neque officia erga Deum ne- 
que erga alios, nisi quatenus conservationi nostrae 
utilia sunt vel necessaria possint oriri, sequere- 
tur, nullum adversus Deum, aliosve homines of- 
ficium naturaliter praescribi, vel Deum ut me- 
dium nostrae conservationi necessarium, non au- 
tem uti ultimum finem habendum esse, caeteros- 
que homines non esse tamquam natura nobis 
aequales respiciendos, quorum primum impium, 
alterum esset iniquum. Nunquam insuper li- 

ceret pro Patria, pro Religione vitae discrimen 
subire ; iniquae tandem cujuscumque generis 
actiones possent Hobbesii principio cohonestari; 
quare pro sui conservatione aliorum bona ne- 
cessaria judicabit avarus, ambitiosus honores, vo- 
luptuosus oblectamenta. 

Corruit ergo una cum primario ac funda- 
mentali principio , prima quoque naturae lex ab 
Hobbesio conficta quam in auxiliis belli ubi pax 
haberi non possit consistere arbitratus est. Haec 
enim ab alia penderet lege vi cujus conserva- 
tionis propriae urget praeceptum ; ab ea insu- 
per deduci nequeunt officia quae vel Deum, vel 
nosmetipsos respiciunt. Cum denique pax cum 
iniquis , nonnisi per iniquas actiones obtineri 
possit, patet ex eadem lege tam bonas quam pra- 
vas actiones posse deduci. 

Inutili prorsus conatu Puffendorfius, de quo 
disputamus principium in socialitate agnoscit; in 
illa nempe lege quae hac propositione contine- 
tur - cuilibet homini colenda , et servanda est 
societas - Quae enim societatis servandae lex 
esset nisi propriae conservationi homines obstrin- 
gerentur , ac seipsos vehementi prosequerentur 
amore? Pendet ergo socialitatis principium ab alio 
naturae mandato quod in sui amore consistit. 

His accedit, Puffendorfii principium veritati 
non inniti; locum enim habere non posset nisi inita, 
constitutaque inter homines societate. Adam er- 

5 * 

go antequam Evae consociaretur , omnesque illi 
qui congrua caussa adducti ab aliorum consor- 
tio segregati vitam in eremis traducunt, omni le- 
ge naturali prorsus essent destituti. Caeterum de 
quacumque societate principium illud explicetur, 
ejusdem falsitas invictissime demonstratur. De- 
bitum namque societatis familiaris , seu conju- 
galis , communitati demandatum est non autem 
singulis hominibus impositum; societas vero civi- 
lis etsi natura ipsa jubente fuerit introducta, non 
semper haec ita universalis fuit, neque nunc 
temporis est, ut nonnullos dari homines ab ea- 
dem sejunctos omnino repugnet, quae omnia di- 
versa , absurdaque ratione , essent intelligenda 
si cum Puffendorfio in socialitate, juris naturae 
fundamentale principium collocaremus. 

Simili ratione de principio illo sentiendum 
est quod Thomasius excogitavit , scilicet esse 
facienda quae vitam humanam reddunt et 
maxime diuturnam et felicissimam , vitanda 
pariter , quae vitam reddunt infelicem et mor- 
tem accelerant. In hac enim sententia, sola uti- 
litatis causa sequendae essent virtutes, et vitia 
fugienda. Cum autem Thomasius nonnisi utili- 
tatem et vitae conservationem respiciat, iidem ex 
ejus hypothesi sequuntur errores quos in Hob- 
besio deprehendimus. Obscurum insuper hoc 
idem esse principium fatetur ipse Thomasius , 
et ad singula hominum officia pandenda ineptum, 

eo quod tam virtutes, quam vitia possint ab eo- 
dem procedere, quae sane omnia parum ab Epi- 
cureorum sententia principium illud differre evi- 
denter ostendunt. 

Christianus Wolfius , qui in opere de Jure 
naturae totus est ut ostendat, naturali lege nos 
ad animam, corpus, et statum nostrum perfi- 
ciendum obstringi, primum, ac fundamentale ju- 
ris ejusdem principium hoc esse arbitratus est, 
scilicet - committendae sunt actiones , quae 
ad perfectionem hominis , atque status ejusdem 
tendunt , et eae omittendae quae ad imperfe- 
ctionem ipsius et status ejusdem tendunt - Ve- 
rum iidem Hobbesii errores in exposito princi- 
pio occurrunt , ex eo nempe sequitur solam uti- 
litatem esse humanarum actionum regulam. Hoc 
aperte asserit dum §. 181. Juris Nat. ait - qui- 
libet operam dare debet, ut ea consequatur ani- 
mi corporis, ac fortunae bona, quae in potesta- 
te ipsius sunt - Aliae insuper rationes Wolfii 
hypothesim excludunt. Primo enim ejusdem prin- 
cipium est nimis indeterminatum; quisque enim 
pro lubitu posset, quidquid agit etiam volupta- 
tis caussa ad sui ipsius, propriique status con- 
servationem referre. Est quoque insufficiens ad 
ea officia evolvenda quae ex cultus erga Deum , 
et amoris erga proximum oriuntur obligatione. 

Ex altera autem parte consideratum est o- 
mnino redundans; nimis enim grave pondus per 


Digitized by Google 



102 

legem naturalem hominibus imponeretur , quae 
in hac hypothesi toto vitae cursu scientiis, ho- 
noribus, opibus comparandis dandam esse ope- 
ram hominibus imperaret, dum ex eodem prin- 
cipio ad molestiam quantumvis minimam a no- 
bis removendam obligaremur, quae simul con- 
sistere nulla ratione possunt. 

Joannes Jacobus Rousseavius in dissertatione, 
de origine , et fundamentis inaequalitatis ho- 
minum , duo in anima principia deprehendens 
quae usum rationis praecedunt, quorum alterum 
ad nostram felicitatem refertur, alterum moero- 
rem in nobis producit ex malis quibus caetera 
entia , praesertim nobis similia premuntur , du- 
plex ex iisdem eruit fundamentale principium 
quod in amore sui , et sensu commiserationis 
erga alios collocavit. Jam vero si quae officia 
ex illo profluerent, Deum certe nullo modo re- 
spicerent. Sensus deinde commiserationis cum 
auctoris principiis pugnat, qui statum hominis 
naturalem in syl vestri ac solitaria vita consiste- 
re arbitratur ; pugnat cum naturali lege , quae 
pravos actus qui ab eadem orirentur omnino pro- 
scribit. Et re quidem vera ut sensum commise- 
rationis cum sui amore idem conciliet, regulam 
proponit , qua ea facienda esse docet quae no- 
bis bona videntur minori quo possumus alterius 
damno ; quare atrociora quaeque facinora dum- 
modo nobis prosint, et tamquam bona videantur, 

a naturali lege permitti censendum esset , quod 
absurdum plane est. Neque ergo naturalis lex , 
neque sociales virtutes ab illo possunt oriri. 

Emmanuel Kantius in sua critica rationis 
practicae, omnia quae de naturalis juris princi- 
pio systemata prodierant ad examen revocans , 
nullum asserit adhuc veritatem attigisse , seque 
solum hoc praestare posse omnimoda securitate 
spondet. Hanc autem ob caussam a ratione pra- 
ctica putat esse principium desumendum, ab il- 
la nempe ratione per quam libertas nobis inno- 
tescit , et extra quam nihil nobis eadem potest 
praecipere, quae voluntatem regat, human asque 
actiones moderetur , unde nihil extra hominem 
homo ipse quaerere teneatur, unde si fundamen- 
tale juris principium in eo ponit ut Ens quod- 

libct rationale tamquam sihitnetipsi scapiis sit 

respiciendum, nemo mirari debet. Quoniam vero 
separari homo non potest ab iis quibus sociali 
vinculo jungitur, idem caeteris etiam hominibus 
commune statuit principium , ita ut cum quili- 
bet sit sibi scopus, quilibet in caeteris jus idem 
debeat conservare, quod universali , ut ipse ait , 
legislatione continetur. 

Cum autem quae de ratione practica, deque 
universali legislatione supponit Kantius obscura 
per se sint, ac subtiliori indigeant aualysi ut ma- 
nifesta fiant, non potest principium illud ita cla- 
rum esse ac evidens, ut rudioribus quoque pri- 
ino adspectu possit innotescere. Coguitiones in- 

super illae quae universalem hominum legisla- 
tionem respiciunt quaeque a principio juris es- 
sent hauriendae , cum tamquam necessariae ad 
idem principium declarandum supponantur, ejus- 
dem principii ordinem invertunt ac effieiunt ut 
ab alio principio, universalis nempe legislationis 
pendeat. Quae denique officia ex eodem oriun- 
tur non omnem naturalem legem complectun- 
tur; iis enim exceptis quae aliorum vetant abu- 
sum, quamplura alia praecepta praesertim nega- 
tiva cum principio illo nullimode connectun- 
tur. Nullum igitur erga Deum ab hominibus of- 
ficium esset implendum, nullaque a naturae lege 
religio praescriberetur. 

Ex recensitis philosophorum opinionibus, se- 
quitur nullam ex iisdem, principii juris naturae 
fundamentalia poeoc oibi essentiales proprietates 

vindicare, quae sententiarum diversitas eo non- 
nullos adduxit , ut principii ejusdem vel exi- 
stentiam , vel necessitatem in dubium revocave- 
rint. Nos autem, qui utrumque ex natura legis 
descendere non diffitemur, fundamentale juris 
naturalis principium in eo collocamus , unde 
omnes hominum actiones proficiscuntur. Quae- 
nam vero sit actuum humanorum origo, in qua 
liberae voluntatis exercitium consistit , ab ipsa 
libertatis essentia evidenter ostenditur; quid- 
quid enim homo agere debet rationali debet ap- 
petitui convenire; hujusmodi autem appetitus ea 

suadet, quae nobis prosunt, ab iis, quae reapse 
nocent omnino declinat. Quae sane omnia, cum 
ex ordinatis affectibus oriantur , actionum , seu 
juris naturae principium in affectibus ipsis col- 
locandum esse demonstrant. Jam vero omnes 
quot in homine sunt , qui ad bonum adipiscen- 
dum diriguntur, affectus, ex amore ducunt ori- 
ginem ; amorem ergo , qui triplicem hominum 
rationem complectatur, qui nempe Deum respi- 
ciat , nosmetipsos , caeterosque homines , modo 
rationis limites non excedat, juris naturalis prin- 
cipium fundamentale constituere est absolute 
censendum. 

Quod ut evidentius appareat , hominis natu- 
ram , ejusdemque relationes investigemus. Et 
reapse cum nihil homo habeat, quod a semet- 
ipso procedat, omniaque a Deo se accepisse co- 
gnoscat, grati animi sensus in eodem necessa- 
rio debent oriri, qui ab ejusdem perfectissimi 
Entis dilectione separari nequeunt. Porro autem 
ex amore , quo Deum prosequimur, fit , ut Re- 
ligionis munera erga ipsum servemus , ac caete- 
ra, quibus Deo obstringimur, impleamus officia. 
Ex contemplatione insuper nostrae naturae, atqiw 
attributorum, quibus ornamur, erga nosmetipsos 
necessario oritur amor, qui et nostram, et rerum 
nostrarum conservationem nobis suadet, nostrae- 
que perfectionis sollicitudinem producit. Simi- 
litudo denique , quam alios homines nobiscum 

5 ** 

habere deprehendimus, necessario efficit, ut eo- 
dem caeteros prosequamur amore , praesertim 
cum Deus omnes eodem sanguine concretos ho- 
mines efFormaverit , atque in ea posuerit condi- 
tione, ut alterius ope toto vitae cursu indige- 
rent. Quod si naturale praeceptum adimpleatur, 
quis non videt neque furta, neque homicidia 
esse committenda , publicam , privatamque tran- 
quillitatem non esse perturbandam, aliorum in- 
digentiis opem esse ferendam , ac caetera omnia 
implenda erga alios officia, quae naturaliter ho- 
minibus demandantur ? Deus ergo , qui homi- 
nes ita creavit, ut triplici illo afficerentur amo- 
re , satis aperte declaravit, ut quidquid ex illo 
profluit tamquam naturale praeceptum habea- 
tur , eaque omnia omittantur, quae eidem con- 
traria sunt. 

- Triplex autem, de quo loquuti sumus, a- 
mor , rationis limites non excedat oportet ; cum 
enim homo finitus sit, fines quoque dilectionis 
conservare debet , omniaque ita respicere, ut 
media cum fine turpiter non confundat; ratio 
ergo in dilectionis intensitate quaerenda est, at- 
que Deus, qui essentia sua infinitatem includit 
prae caeteris diligendus erit ; caeteri autem ho- 
mines illo erunt amore prosequendi , qui inter- 
nam animi tranquillitatem non turbet, et aliis of- 
ficiis implendis impedimento non sit. Cavendum 
ergo quam maxime erit, ne ullus in amore sit 

turpitudini locus, secus enim non rationali, sed 
sensitivo appetitu oblectaremur , quod pravum 
rationis usum satis aperte manifestaret. Quare 
in triplici illo amore naturaliter debito, qui 
Deum , nosmelipsos , caeterosque homines respi- 
ciat, unde omnia naturalia munera oriuntur, ju- 
ris naturae fundamentale principium est collo- 
candum. 


CAPUT IV. 

De Statu hominis naturali. 


Status hominis naturalis indolem evolventes , 
alio plane sensu atque a Theologis explicatur , 
eumdem intelligimus. Illi enim homiuem relate 
ad supernaturalia, et gratuita dona contemplan- 
tur, et status naturalis nomine illum intelligunt, 
cui nihil ex iis donis accedit, unde quoad ejus- 
dem possibilitatem plures exortae sunt contro- 
versiae. 

Status hominis si in genere spectetur, eum- 
dem ad certum actionum genus obeundum con- 
stitutum exhibet. Distinguendus autem est na- 
turalis status a civili ; diversa enim jura sunt , 
diversaeque obligationes , quae ex ipsa hominis 
essentia dimanant, ab iis, quae vel ex societa- 
tis natura, vel ex hominum placito profecta usnt. 

Status deinde hominis alius est originarius, a- 
lius adventitias : ille in ea consistit hominum 
conditione , in qua solae naturales vires , ac ra- 
tionis dictamina eorumdem actus moderantur; si 
autem hominum instituta novam vivendi normam 
constituant , status ex originario fit adventitius. 
De originario , seu naturali hominum statu plu- 
res a Philosophis errores excogitati sunt , quo- 
rum praecipuos Hobbesius, Thomasius , Puffen- 
dorfius, et Rousseavius protulerunt. 

Bellum omnium in omnes esse naturalem ho- 
minis statum docuit Hobbesius, qui in lib. de Ci- 
ve c. 9. ait - status naturae, status belli est ac ho- 
,, stis est quisquis cuique, cui neque paret, neque 
,, imperat -et cap. 13. status civitatum inter se 
„ naturalis , idest hostilis est : neque si pugna- 
„ re cessent idcirco pax dicenda est, sed respi- 
„ ratio , in qua hostis alter alterius motum , 
„ vultumque observans , securitatem suam non 
„ ex pactis , sed ex viribus, et consiliis adver- 
„ sarii aestimat alibi enim docuerat, belli tem- 
pus non esse solum quo pugnae exercentur, sed 
quo durante , voluntas armis decertandi est ma- 
nifesta. 

Haec autem falsa esse plura demonstrant. Ex- 
perientia namque docemur, ex similitudine amo- 
rem non autem aversionem oriri, quae sola uni- 
versalis, et assidui belli inter homines causa es- 
se posset. Communis insuper sensus suadet, non 

posse in eo consistere naturalem hominis statum, 
quod destructionem ejusdem aliquando sit pro- 
ducturum; at mutuum inter homines bellum in 
omnimodam humanae speciei destructionem ten- 
dit, ac mutuum exitium producit. Belli tandem 
natura Hobbesii hypothesim penitus evertit; ho- 
mines enim in statu naturali vel aequalibus prae* 
diti viribus concipiendi sunt, vel inaequalibus. 
Si primum, ipsa aequalitas eos a bello gerendo 
naturaliter arcere debuisset : si alterum , debi- 
liorem timor in pace continuisset. Neque ex eo 
quod haec ratio bellum inter Gentes non ex- 
cludat , nihil eamdem probare concludatur ; vis 
enim argumenti est, ut bellum perpetuum, uni- 
versale , et necessarium , de quo disputat Hob- 
besius , excludat , quod certe inter Gentes lo- 
cum neque habuit , neque potest habere. 

Mediam quamdam opinionem , quae tamen 
Hobbesii sententiae propius accedit , Thomasius 
sequutus est , asserens , statum hominis natura- 
lem esse ex pace, belloque confusum, ita tamen 
ut ad bellum magis inclinet. Verum quas hacte- 
nus adversus Hobbesium rationes adduximus , 
Thomasii quoque sententiam excludunt. 

Puffendorfius de jure naturae, et gentium 
lib. 2. hominem se contemplari in statu natu- 
rali non posse , ait , nisi - undecumque in hunc 
„ mundum projectum, ac sibi soli plane reli- 
„ ctum, citra omne subsidium humanum post 

„ nativitatem ipsi accedens, et quidem ut non 
„ amplioribus anitni , corporisque dotibus sit 
„ instructus quam nunc , nulla praevia cultura 
„ deprehendatur, neque eumdein peculiari Nu- 
„ minis cura foveri - . Quare ut hominum vita 
conservari potuisset, neccsse fuit, ut bruta iis- 
dem lac praeberent, et feritatem quoque trans- 
funderent. - Iste tamen justa jam statura , ut 
,, idem prosequitur, undique nudus erit con- 
„ cipiendus, nonnisi inarticulatum sonum emit- 
„ tere valens , omni disciplina , et cultura va- 
,, cuus, cui fame vellicante, cibus obvius prae- 
,i sentaretur, sitim obvius liquor levaret, con- 
„ tra injurias aeris antra, aut densae arbores 
„ qualecumque suffugium darent -.Ex infelici- 
tate autem ac necessitate, exemplo et solertia 
belluarum adductos homines fuisse confingit , 
ut vitae cultui artibus consulerent, ac natura- 
li miseriae levamen afferrent. 

Absurdam hanc Puffendorfii opinionem re- 
novavit aetate nostra Joannes Jacobus Rous- 
seavius, cui nec ingenium nec eloquentia deest, 
deest autem religio, fides, honestas, qui in edi- 
ta , inscriptaque de inaequalitate hominum dis- 
sertatione, hominem in statu naturali constitu- 
tum describit - animal imbecillius quidem, quam 
,, nonnulla alia , aliis vero minus agile ; at si 
,, omnia computentur perfectioribus, quam cae- 
„ tcra animalia organis instructum-: cujus ge- 

neris autem in eo statu ejusdem fuerit vita a- 
perte tradit - Si ego , inquit, hominem conside- 
,, ro prout e manu naturae prodire debuit, nou 
„ aliud video , quam animal , quod cibum ca- 
„ pit sub quercu , potum ad primum aquae 
„ rivum , quietem nocturnam sub ipsa arbore , 
,, quae victum illi suppeditavit : quo ejus ne- 
,, cessitalibus jara satisfactum est . . . Labori- 
,, bus , algori , et solis aestui , et gravioribus 
,, caeli tempestatibus perferendis , ab infantia 
„ usque assuetus , et vitam , et arreptam prae- 
,, dam contra ferarum aggressiones defendere 
„ coactus, nullo nec armorum, nec alio, nisi 
„ nuditatis, vel fugae praesidio, immobilis na- 
„ turae fit, et robustae-. Homines autem in 
hoc statu non sqJos fuisse , sed caetera quoque 
animalia exlitisse, idem putat, inter quae ea ob- 
servai’ent , ipsorum imitarentur industriam, et 
sese ad instinctum bestiarum elevarent. Caete- 
rum homines illos sylvestres ( ita primitivos 
homines appellat ) rigidiore vivendi modo ma- 
ximum sibi corporis robur comparasse, quod po- 
tuerunt in filios transfundere : eorum sanitatem 
aut nunquam, aut raro morbis turbatam fuis- 
se , quod et nobis contingeret , ut ipse ait, si 
simplicem , ac solitariam vitam duceremus. Ho- 
minis insuper operationes in hoc statu sylve- 
stri ita explicat - Homo sylvestris inciperet a 
„ functionibus mere animalibus. Percipere, et 

,, tfentire primum illius statum constitueret , 
„ qui caeteris quibusvc animalibus communis 
„ est. Velle, et nolle, desiderare, et timere 
„ primae essent, et fortassis unicae ejus animae 
„ operationes , quousque novae circumstantiae 
„ novas causarent operationes .... Homo syl- 
,, vestris quovis lumine destitutus nihil deside- 
„ rat, nisi ex mero impulsu naturae : ejus de- 
„ sideria physicas indigentias ipsius non exce- 
,, dunt. Alia non agnoscit in hoc universo bona, 
„ nisi cibum , foeminam , et quietem ; nec alia 
„ timet mala praeter dolorem, et famem. Omnia 
„ illum a tentatione, et mediis statum suum mu- 
„ tandi removere videntur. Nam ejus imaginatio 
„ nihil ei repraesentat ; cor ipsius nihil exi- 
„ git ab eo : ad manum habet id omne , quod 
„ modicis indigentiis ipsius sat est ; tantumque 
„ abest ab eo cognitionis gradu , qui ad plura, 
„ et majora desideranda requiritur , ut neque 
„ praevidentiam ullam habere possit, neque cu- 
„ riositatem. Ejus animus , quippe qui a nulla 
„ re commovetur , vacat unice sensui propriae 
„ existentiae, absque ulla idea futuri quantum- 
„ vis proximi, ejusque curae vix ad unius diei 
„ terminum extenduntur -. 

Illud autem mirandum , quod hunc statum 
quammaxime commendet, ac velit eumdem civi- 
li, ac sociali anteponere; negat enim sylvestrera 
hunc statum miserum dici posse; secus enim , 


Digilized by Google 



113 

ait, cura -homo ex eo statu, nonnisi post mul- 
,, ta saecula egredi potuerit , repi’obanda esset 
,, natura , quae illum in eo constituisset .... 
„ cura infelicitas nihil aliud significet, quam pri- 
,, vationem, quae dolorem afferat , molestiamque 
,, sive animi sive corporis, explicari non potest, 
„ quo genere miseriae angatur ille , cujus cor 
„ tranquillum est, et corpus sanum - . At non so- 
lum felicem, sed etiam morali bonitate praeditum 
sylvestrem suum hominem idem confingit- ho- 
,, mo, inquit, est naturaliter bonus: tranquil- 
„ litas ipsa passionum , et ignoratio vitiorum 
„ eum a malis operationibus removerent , vivi- 
„ dusque commiserationis sensus , vices legis , 
,, consuetudinis virtutumque omnium in eo sta- 
„ tu obiret , atque ab omni inferenda injuria 
suaviter avocaret - . Iluic deuique statui caele- 
stem , venerandamque simplicitatem adscribit , 
eoque devenit , ut doleat , quod bellua natus 
non fuerit, ut originaria illa felicitate frueretur. 

Sola ac simplex rerum expositio, satis osten- 
dit quam falsa sint ac absurda , quae Puffen- 
dorfius, et fusius Rousseavius protulerunt; prae- 
stabit tamen idem fusiori calamo demonstrare , 
ne hujus auctoris legenti librum contingat id , 
quod Voltairius affirmat evenire, ne scilicet -eum 
„ cupido incendat gradiendi quatuor pedibus - 

Itaque statum hominis naturalem in sylve- 
stri ac belluina vita absurdissime constitui de- 

monstremus. Primo enim cum hominis natura 
animalitate constet, ac rationalitate, quorum il- 
lud comune habet cum brutis, hoc autem spe- 
cie ab iisdem differt ; repugnat statum hominis 
naturalem , belluinum et animalem tantum esse 
debere. Falsum deinde est, ita e mauu naturae 
eumdem prodire debuisse , ut fingit Roussea- 
vius; alia namque excogitari nequit natura, prae- 
ter quam Deus, e cujus manu prodire potuerit; 
absurdum ergo est asserere, diverso modo e na- 
turae mauu prodire hominem debuisse, ac rei- 
psa e Dei manu prodierit : atqui ex Moysis hi- 
storia non prodiit certe in statu mere animali 
et ferino. Hujus ai’gumenti vim cum praesenserit 
Rousseavius, idcirco inquit - sola Religio eam 
„ omnibus praecipit fidem, qua credamus, ideo 
„ homines PSSfi iater se i»»aequale», quud ita vo- 
„ luerit Deu3, qui eosdem a naturali traxit sta- 
„ tu; non prohibet tamen, quominus ex unica 
„ hominis natura , et ex iis , quibus circumda- 
„ tur Entibus conficiamus, quidnam tandem hu- 
„ manum fuisset genus , si sibi soli esset reli- 
,, ctum - . Deus insuper finem, quem sibi in ho- 
minis creatione praestituit , consequi non pos- 
set, si naturalis ejusdem status syl vestris finga- 
tur; in eo enim neque Deum cognoscere, ne- 
que amare, et colere potuisset. 

Quod si naturam hominis intimius scrutemur 
idem evidentissime confirmabitur. Homo namque 

ita comparatus est, ut seipsum possit perficere, 
quod adversarius ipse fatetur, qui in ipsa per- 
fectibilitate, hominis ah aliis animantibus discri- 
men constituit, quare natura perperam egisset, 
si illum in eo statu collocasset , in quo perfe- 
ctionem nullam posset sibi comparare. At in sta- 
tu illo syl vestri aut nullo modo, aut nonnisi qui- 
busdam datis circumstantiis, quae quidem dees- 
se potuissent, ideas sibi universales , et abstra- 
ctas, et linguas instituere potuisset , in quibus 
substantialis perfectionis essentia est agnoscen- 
da. Cum deinde natura hominem praeclarissima 
ratiocinandi facultate donaverit , debuit procul 
dubio media quoque suppeditare, quibus eam- 
dem homines exercerent, quibus iidem omnino 
destituerentur in statu illo sylvestri, in quo per 
plura saecula sensuum impressionibus tantum 
uti debuissent. Homo denique juxta auctoris 
mentem considerandus est, prout debuit e manu 
naturae prodire; debet ergo quaenam sit natura 
antea innotescere; pro diversitate enim opificis 
naturae diversus e manu illius homo prodire de- 
buisset. Noster autem philosophus nihil de hu- 
jus naturae cognitione sollicitus, temere omnino 
statuit, sylvestrem e manu illius prodire homi- 
nem debuisse. Nec ab erroris labe eum purgat 
hypothesis, quam suo systemati tribuere idem vi- 
detur, dum, ait , ea quae de sylvestri statu ex- 
ponit - non esse habenda tamquam veritatem hi- 

„ storicam, sed solummodo ut hypotheticas ra- 
„ tioci nationes, quae magis indagandis naturis 
„ rerum, quam verae origini declarandae inser- 
„ viunt : cujusmodi hypotheses Physici in dies 
„ efformant circa mundi hujus originem, et con- 
„ ditionem. - Quae enim sui veluti oblitus sub- 
dit aperte demonstrant, sibi persuasum esse, quod 
de hominis statu protulerat; inquit enim -o ho- 
„ mo cujuscumque regionis sis , et qualescum- 
„ que sint opinationes tuae, audi : en historiam 
„ tuam , qualem me legisse puto non in libris 
„ tuorum similium, qui mendaces sunt, ( Moy- 
„ sis veracitatem excludit ) sed in natura, quae 
„ nunquam mentitur . . . tempora , de quibus 
„ verba facere aggredior valde remota sunt , 
„ quantum mutatus ab eo es, qui olim eras.- 
Nota hominum improborum ars est, ut sibi da- 
ta opera contradicant. 

Sed jam tempus est, ut, in quo status homi- 
nis naturalis sit collocandus, investigemus. Qua- 
re hunc in ea positum esse conditione contendi- 
mus, in qua idem cognitam per intellectum sui 
existentiam, Deo referret acceptam , erga quem 
proinde subjectionem omnimodam, et obsequium 
profiteretur, et in qua communi , et domestica 
frueretur cum caeteris hominibus societate. 

Nemo certe negabit intellectum, et rationem 
hominibus inesse, quorum vi quidquid in iisdem 
existit percipere possunt. Quis enim poterit exi- 

stentiae suae conscius esse quin sensationum 
suarum conscius sit? Ex cognitione autem pro- 
prietatum suarum , quae vel animae essentiam 
constituunt, vel ex quibus admirabilis corporis 
structura coalescit, fieri necessario debet, ut ho- 
mo easdem sapientissimi Opificis manu indiguis- 
se concludat. Cum vero ea omnia, quibus orna- 
tur etiam extrinsecus bona percipiat, bonitatem 
cum potentia conjunctam in Ente illo, a quo ea- 
dem procedunt, debet necessario venerari; qua- 
re grati animi et obsequii sensus erga Deum , 
subjectio, et obedientia exinde proficiscuntur. 
Quis enim beneficiorum naturam ignorat , quae 
ut eadem grato animo prosequamur, homines ita 
movet, ut maximo erga ingratos odio afficiantur? 
Obedientia autem subjectio , et obsequium Dei 
cognitionem supponunt, quam rationis ope ex 
creatarum rerum contemplatione, in statu natu- 
rali sibi potest homo comparare. 

Quod tandem cum caeteris vitam conjunctis- 
simam in statu illo duceret pluribus demonstra- 
tur argumentis. Quis enim hominem ita effor- 
mavit, ut in hac societate viveret , nisi ipsius 
naturae moderator, et Dominus? Satis ergo aper- 
te jam patet, eam esse naturalis status conditio- 
nem , quae socialitatem quoque complectatur. 
Hanc autem esse naturae vocem, seu potius Di- 
vinae voluntatis determinationem, communis ho- 
minum origo confirmat; caetera namque aniinan- 

tia Deus Ita creavit , ut omuia sanguiuis vincu- - 
lis conjuncta inter se non essent; homines au- 
tem ex una Aciae, atque Evae consociatione de- 
rivavit. His accedit, Deum voluisse, ut homines 
externa corporis forma, atque internis animorum 
proprietatibus similes essent. Hanc autem simi- 
litudinem eam vim habere, ut animos undequa- 
que devinciat, nemo poterit inficiari. 

Haec, quae ex Dei voluntate desumpsimus , 
ex hominum proprietatibus confirmantur. Nulla 
siquidem est hominum aetas , nulla eorumdem 
praerogativa, quae societatem necessario postula- 
re non videatur. Quomodo enim infantibus vi- 
tam nobis servare potuissemus , qui nec cibum 
quaerere, nec inventum sumere in ea aetate va- 
lemus? Quomodo adolescentes effecti artibus, ac 
disciplinis, imbueremur educationis, aliorumque 
praesidio penitus destituti 7 Mittimus aetatis adul- 
tae curas , ac sollicitudines , quae aliorum po- 
stulant opem , senectutis incommoda , quae nec 
arceri, nec levari in solitudine possent: morbos 
denique, et cujuscumque generis pericula, qui- 
bus toto vitae nostrae tempore subjicimur, quae- 
que exitium, vastitatemque toti hominum gene- 
ri societate deleta molirentur. 

Antequam de naturali hominum statu quae- 
stioni finem imponamus , nonnulla animadver- 
tenda sunt circa sententiam Nicolai Spedalieri, 
qui, ut infelicem undequaque in eodem natura- 

li statu hominem ostendat, vel uti nullo alio ar- 
gumento status Civilis praestantia possit de- 
monstrari , erroneam de eodem sententiam pro- 
duxit. 

Itaque laudatus auctor lib, 1 . cap . 1 . dedi - 
ritti dell' Uomo delinit statum purae naturae 
philosophico sensu usurpatum - una manicra di 
,, esistere, in che gli uomini vivrebbero isolati 
,, gli uni dagli altri ; ovvero convivrebbero in- 
,, sieme, ma come porterebbe il caso, sciolti da 
,, qualunque patto, ed attendendo ciascuno a se 
„ solamente. Questo si chiama stato di pura na- 
,, tura, appunto perche gli uomini non sarebbc- 
„ ro soggetti, se non alie mere ohbligazioni na- 
turali - Erroneam , immo juri ipsi naturali re- 
pugnantem allatam naturalis status definitionem 
esse facile ostenditur. Primo enim ab eodem 
excluditur domestica quaelibet hominum socie- 
tas ; nullum deinde adversus alios officium in 
eo agnoscitur , immo ea etiam officia excludun- 
tur, quae humanitatem respiciunt, quaeque aliis 
citra omnem civilem obligationem sunt aliquando 
praestanda. 

Pugnat etiam allata mox definitio, cum jure 
naturali ; si enim in eo statu homo naturalibus 
obligationibus subjectus considerari debet , eo- 
demque tempore sibi soli ipsa natura docente 
prospiciens, dicendum esset domesticae societa- 
tis officia nullam naturalem obligationem indu- 

cere, ac proinde pietatem erga parentes, libero- 
rum amorem , et educationem officia esse mere 
civilia, seu juxta hujus auctoris mentem ex ho- 
minum pacto pendere, in quo Civilis societatis 
essentiam agnoscit. 

Quare miram non est, si idem hujus status 
existentiam denegaverit , asserens , hominem in 
civili societate a Deo creatum fuisse , eo quod 
masculum, et foeminam creaverit: - fingiamoci , 
„ ibidem ait, che Iddio crei unuomo , ed uua 
,, femmina nella maturita loro . . . che ne nasca- 
„ no figli, e figlie , i quali bisognosi delle cu- 
„ re de’genitori stiano a questi attaccati, ed im- 
„ pariuo dalle lor labbra la lingua, e le cogni- 
„ zioui, di che hanno mestieri; che daprimi ge- 
,, nerati se ne generino altri, e cosi di mano in 
„ mano. Eccbvi una gran famiglia, cioe a dire 
„ una societa domestica, una vera societa civile. - 

Verum haec praecedentis erroneae definitionis 
illatio, rem nostram confirmat. Et re quidem ve- 
ra, si status naturalis existentia deneganda es- 
set ex eo, quod Deus masculum, et foeminam 
creavit, jam sequeretur statum naturalem extrin- 
sece impossibilem omnino esse ; impossibile est 
enim, ut genus humanum posita sexuum diver- 
sitate alio modo , quam ex maris et foeminae 
conjunctione propagetur; id autem, quod homi- 
nis naturae conveniens est, non potest eidem ne- 


Digitized by Google 



121 

que extrinsece repugnare , secus enim Deus si- 
bimetipsi in hominis creatione contradixisset. 

Illud insuper notandum, quod laudatus au- 
ctor statum hominis civilem ita definit: - lo sta- 
„ to di societa civile e quello, in che ima mol- 
„ titudine di uomini coesisterebbe coi vincoli 
„ di alcuni patti ordinati alia felicita di ciascu- 
,, no in commune. - Quo posito quaero ab au- 
„ ctore nostro, utrum Adam, et Eva coextiterint 
in vim alicujus pacti, et utrum iidem conside- 
randi sint veluti - una moltitudine di uomini. - 
Cum igitur ex creatione, non autem ex pacto 
coexistentia eorumdem sit repetenda , cumque 
multitudo ex duobus tantum individuis non coa* 
lescat , evidens est Adamum , et Evam in statu 
civili non fuisse creatos ; quare concludendum 
est eosdem in statu naturali fuisse, ac sibi Spe- 
dalierium contradicere, dum a statu naturali do- 
mesticam societatem excludit. 

Illud est denique animadvertendum, quod si 
in naturali statu nulla pactorum vis esset agno- 
scenda , nunquam potuisset civilis societas ex 
pacto originem habuisse , nisi homines in statu 
civili fingantur , antequam civilis ipsa societas 
per pactum constituta fuisset. 


Jiugg' Eth. tom, 1. 

CAPUT V. 


De naturalis status existentia , et de civilis 
origine 


De possibilitate , atque existentia status natu- 
ralis plures inter philosophos exortae sunt con- 
troversiae, quae facili ratione componuntur, si 
quaestionis status clare, dilucideque explicetur. 
Itaque naturalem statum civili tantum opponi- 
mus, in eo scilicet sensu, quo et ab eo sit omni- 
no diversus , et eumdem praecesserit , ab eoque 
domesticam non excludimus societatem , quare 
non omnimodam in illo independentiam , ac li- 
bertatem agnoscimus. Subjectiones ergo natura- 
les , cujusmodi sunt uxoris, et filiorum eidem 
tribuimus. 

Qui autem naturalis status denegant existen- 
tiam , cum Swartzio arbitrantur statum natura- 
lem esse conditionem hominum inter se aequa- 
lium , neque alterius , quam Creatoris arbitrio 
subditorum. In qua porro definitione omnis pror- 
sus ejusdem excluditur existentia, quae tantum 
in primo homine esset paulisper admittenda , 
per tempus scilicet illud , quo solus, antequam 
ex ejus costis Eva educeretur, permansit. Verum 
in contraria sententia, quam cum omnibus fere 
philosophis adstruimus, status hominis naturalis 

admhtendus est per totum illud tempus , quod 
civilium societatum institutionem praecessit , et 
quo homines in familias tantum divisi , et di- 
vino subjiciebantur imperio, et arctissimo amo- 
ris, ac legum naturalium vinculo, particulares 
illae conjuges inter, parentes ac liberos, socie- 
tates regebantur. 

Jam vero multiplicato humano genere diu 
perseverare non potuit ; quamquam enim impos- 
sibile omnino non sit, ut homines , si voluis- 
sent , in statu naturali perseverare potuerint ; 
difficillimum tamen , atque infinitis obnoxium 
id fuisset impedimentis. Hominum namque mul- 
titudo, ingeniorum , atque inclinationum diver- 
sitas , vitia , quae paulatim animos corruperant, 
efficere necessario debebant, ut tranquillitas tur- 
baretur. His autem incommodis, cum vel socie- 
tatis domesticae leges , vel paternae potestatis 
praecepta occurrere non valerent, necesse fuit, 
ut novae firmarentur leges, novaque vivendi re- 
gula traderetur, in qua summo capite constitu- 
to, furta, homicidia, aliaque hujus generis cri- 
mina praepediri potuissent. 

Cum vero ex ipsis hominum factis a natura- 
li ad civilem statum transitus demonstretur, evi- 
dentissime apparet hunc illi praeponendum esse 
debere , quod ea, qua fieri poterit brevitate , 
praestabimus; illud interim advertendum, sta- 
tum naturalem, qui in universo humano genere 

diu perseverare non potuit, nunquam fuisse pe- 
nitus extinctum ; semper enim fuerunt aliqui , 
et sunt, qui si ad invicem comparentur, in sta- 
tu naturali adhuc existunt. In hoc summi repe- 
riuntur Imperantes inter se comparati dummo- 
do a se invicem nullo pacto obligentur ; in hoc 
civitates inter se sunt , quae solo naturali jure 
a se invicem pendent , in hoc homines illi soli- 
tarii , qui vel eremos nulli ditioni , vel terras 
incolunt nullius civili imperio subjectas. 

Demonstrata Naturalis status existentia , et 
civilis origine , praestat quaestionem dissolvere , 
quae quidem maxima nostris praesertim tempo- 
ribus est , uter scilicet ex recensitis statibus a- 
ptior sit ad felicitatem hominibus comparandam. 

Ut itaque statim, quod in hac re judicium 
ferri debeat, ostendamus, satis est utriusque sta- 
tus indolem pandere, atque utrumque compara- 
re, ut deinde civilem hominum societatem ma- 
gis idoneam esse ad felicitatem iisdem comparan- 
dam concludamus. 

Et primo quidem jura naturalia, et natura- 
les obligationes sunt utrique statui communes ; 
in utroque enim homines aequalis naturae sunt, 
neque unquam possunt eamdem exuere, neque 
felicitati , ad quam naturaliter tendunt , renun- 
tiare. 

Quod si materia circa quam jura versantur 
aequalis in omnibus esse non possit in societa- 

te civili, eadem neque in statu naturali fuisset, 
neque exinde jurium aequalitas ullo modo tur- 
bata. Nisi enim homines in statu naturali viven- 
tes eodem praediti facultatum exercitio inepte 
fingantur , necessario consequitur , ubi major 
fuisset industria, ibi majores colligi fructus de- 
buisse , et in familia successu temporis majori 
liberorum numero aucto, etiam ea, quae ad vi- 
tam necessaria sunt aliquando defecisse. 

Posita in utroque statu jurium aequalitate , 
in utroque agnoscenda quoque est mutua liber- 
tas, et dependentia; cum enim unusquisque pos- 
sit ea facere, quae propriae felicitati sunt ne- 
cessaria, sequitur, unumquemque teneri ad hoc 
idem jus in aliis quoque agnoscendum. Falsum 
vero est hoc esse ex civili tantum societate re- 
petendum ; actus enim subjectionis , et caetera 
hujusmodi a necessitate pendent , qua quis in 
statu quoque naturali premeretur. 

Sunt qui naturalem hominis statum civili 
praestare arbitrantur, ex eo quod corporis, men- 
tisque sanitas in illo facilius conservetur. Et 
primo quoad corpus melioris conditionis illud 
esse putant , quod ab infantia frigori , et nudi- 
tati assuetum, simpliciori utitur cibo, et virium 
physicarum exercitio a brevissimo tantum somno 
interrupto , robustioris naturae fit. Ad mentis 
autem sanitatem quod attinet , totam hominum 
infelicitatem ex multiplici appetitu derivantes , 

eam locum iu statu naturae obtinuisse conclu- 
dunt, eo quod in illo iis cognitionibus homi- 
nes carentes, ex quibus appetitiones progeneran- 
tur, feliciores esse necessario debuissent. 

At prorsus immerito ; non est enim ex uni- 
ca , simplicique utriusque status comparatione 
quaestio definienda. Verum, ut a sanitate cor- 
poris incipiamus, quomodo haec oonservari ab 
homine in eo statu potuisset , quem tantopere 
jactant adversarii , in quo difficilior esset ipsius 
vitae conservatio? Ad memoriam quaeso revo- 
cent unicum servandae vitae medium privatam 
esse uniuscujusque hominis vim, ac proinde de- 
biliores nullo modo adversus fortes se posse tue- 
ri. Mitto infelicem infantium, senum, ac infir- 
morum conditionem; satis enim superque id 
ipsa confirmaret impossibilitas , in qua homines 
versarentur , ui suam adversus ferarum aggres- 
siones vitam tuerentur. 

His accedit maxima in eo statu difficultas 
aegro corpori subveniendi. Sane bruta naturali 
quodam instinctu non solum ea tantum appe- 
tunt, quae ad vitam conservandam sunt apta, 
verum ea quoque necessario sequuntur , quae 
amissam valetudinem possunt procul dubio re- 
parare. 

E contra in societate civili non vitae tantum 
conservationi , sed naturalium , et quaesitorum 
quoque jurium libero exercitio prospicitur. Ex- 

inde autem fit, ut augeatur hominum indu- 
stria , eaque omnia vitae commoda sequantur , 
quae ex diversa onerum distributione sequun- 
tur, et ex quibus varii, qui producuntur, fru- 
ctus unicuique pro diverso statu dividuntur. 

Restat ut de sanitate mentis , quae postremo 
loco objiciebatur verba faciamus. Et primo qui- 
dem concedimus hominum cognitiones in natu- 
rali statu paucas omnino esse debere , eosdem- 
que paucis desideriis divexari, cum in ignotum 
voluntas ferri non possit; inde tamen sequi ne- 
gamus , feliciorem in eo statu fuisse hominum 
conditionem. Neque enim dare possumus majo- 
ri appetitionum numero' humanam libertatem 
imminui ; secus enim , qui nonnisi unica appe- 
titione raperetur, liberrimus esset, quod fal- 
sum omnino est; ille enim majori fruitur liber- 
tate, qui plura potest operari. Itaque ut rectum 
de hac re judicium ferri possit, dicendum esse 
videtur, in ea tantum hypothesi majorem appe- 
titionum numerum homines in maximam infeli- 
citatem dejicere, quum media ad eadem explen- 
da praesto non sunt. Ex hoc autem inferri pos- 
se videretur, naturalem statum civili esse prae- 
stantiorem , eo quod in illo homines , et pau- 
cissimis appetitionibus urgerentur , et praesto 
iisdem essent media , quibus possent sua desi- 
deria arctissimis limitibus , seu ad ea tantum , 
quae necessaria sunt circumscripta satiare. 

Hoc ipsum vero diligenter ad examen revo- 
candum est, ut quid sit reapse concludendum 
appareat. Certum quidem in societate civili ho- 
minum cognitiones in dies augeri , unde fit, ut 
infinitae propemodum res habeantur, quae novae 
omnino sunt, et ad utilitatem, vel simplicem vo- 
luptatem producendam sunt aptae, quibus tamen 
nonnisi paucissimi potiri possunt. Nec diversa 
esse potest civilis societatis conditio; si enim ci- 
vitas omnibus indiscriminatim media suppedita- 
ret, quibus homines ea sibi compararent, quae 
voluptas cuique suaderet, brevi tempore ea quo- 
que deessent, quae ad vitam conservandam sunt 
necessaria. Quis enim in aliorum utilitatem suos 
labores conferret, si aliunde ea, quae voluptates 
explent habere posset? Pluribus deinde bonis , 
quae ex aliorum opinione pendent, ut honores, 
quaeque comparari pecunia non possunt , omnes 
illi privarentur, qui divitiis affluerent. In soeie- 
tate insuper civili appetitiones ipsae cum in dies 
perficiantur eousque aliquando perveniunt, ut ni- 
hil inveniri datum sit, quod illas perfecte pos- 
sit satiare. His praemissis contendo, naturalem 
statum minus quam civilem ad sanitatem men- 
tis servandam, et augendam conferre. Et re qui- 
dem vera in statu naturali, passiones omnes cum 
in appetitione cibi, quietis , speciei propagatio- 
nis, mutuique auxilii tantum consisterent , quis 
non videt maximam esse debere earumdem vim, 

atque hominem ita illarum aestu rapi, ut ad eas 
explendas necessario quasi impetu illectus ipsius 
corporis sanitatis jacturae subjiceretur. In so- 
cietate autem civili, passiones tot diversorum ge- 
nerum objectis applicatae, nonnisi minimam in- 
tensitatis vim habere possunt. 

In societate insuper civili , ipsa in qua saepe 
versatur desideria explendi impossibilitas, habi- 
tum in homine producit, quo facili ratione vel 
eadem coerceat, vel nullum ex non satiatis appe- 
titionibus dolox-em amplius experiatur* Tot dein- 
de in eadem societate privationes non sunt, quot 
esse videntur; appetitiones enim neque oriri pos- 
sunt, nec conservari, nisi cum spe aliquid con- 
sequendi conjungantur ; ea enim , quorum pos- 
sessio, vel impossibilis, vel valde improbabilis 
apparet, primo indifferenter ab homine respi- 
ciuntur, deinde etiam fit , ut non solum despi- 
ciantur, veram etiam aliquando penitus coimm- 
dem memoria deleatur. Huic nobis bono compa- 
rando amor, qui dicitur proprius, maxime con- 
fert, qui media omnia suppeditat, ut moerorem 
omnem, qui oriri posset ex privatione , abjicia- 
mus. Ipse est, qui difficultatem objecti alicujus 
consequendi in immensum auget, minuit e con- 
tra probabilitatem, vel etiam objecti ipsius na- 
turam nobis divei’simode i’epraesentat. Hoc idem 
confirmari posset ex eo quod non omnia omni- 

bus innotescant, ac proinde non omnes omnibus 
appetionibus urgeantur. 

Quod si privationes in societate civili infeli- 
citatem producerent, non video cur vulgares, et 
ex infima populi faece homines feliciores persae- 
pe appareant, et sint iis, quibus ad suas voluptates 
explendas, conditio, in qua sunt, aptissima me- 
dia suppeditavit. Ex omni igitur parte conclu- 
dendum est, civilem societatem naturali statui 
praestare, eo quod in ea nec naturales augeantur 
obligationes, et meliori modo sanitati corporis, 
mentisque homines possint procul dubio con- 
sulere. 

PARS ALTERA 

DE LEOE MTUBALI UV SPECIE , SEU DE 
NUBIBUS, ET OFFICIIS. 


Officii nomine liberas omnes actiones, vel omis- 
siones intelligimus, quas ex quacumque obliga- 
tione agere debemus, vel praeterire. Cum autem 
plures sint leges , et plures exinde nascantur 
obligationes, multipliciter solent officia partiri ; 
ex parte enim obligationis alia sunt perfecta , 
quae in nemine laedendo consistunt: alia im- 
perfecta, seu mutui auxilii , ut indigenti suc- 
fcurrere; ex parte autem diversorum hominis 

statuum alia sunt naturalia , quae ex naturae 
lege debemus, ut Deum colere, pactorum fidem 
servare, alia christiana , quae Christi lex prae- 
cipit, ut divitias neque possidere, neque concu- 
piscere, infimos omnium se putare; alia civilia , 
quae a lege civili praescribuntur, sive publica 
sint, veluti imperium venerari, tributum solve- 
re, sive privata , ut nullas injurias privatim ul- 
cisci; alia urbana , quae lex civitatis exigit, ve- 
lut in veste, victu, incessu, colloquiis decorum 
spectare; alia Canonica , et Ecclesiastica , quae 
per Ecclesiae canones decernuntur; sive omnibus 
Christianis, ut festa colere, jejunia observare; si- 
ve clericis et monachis , ut commercia non age- 
re, caelibatum servare, paupertatem profiteri: ex 
parte denique personarum alia Deum, alia nos- 
metipsos, alia reliquos homines respiciunt. Po- 
stremam hanc, quae omnia, cujuscumque tandem 
generis sint officia complectitur divisionem in 
iisdem evolvendis sequemur, quae et officia cla- 
re distinguit , et triplici illi respondet amori , 
quem universae legis naturalis fundamentum es- 
se demonstravimus. 

Antequam vero officiis particularibus vel erga 
Deum, vel erga nosmetipsos , vel erga alios ma- 
num admoveamus, paucis expendendum est, quid 
in j urium, ac officiorum pugna facto est opus , 
cum lex legi, jus juri, officium officio adversari 

videtur, ex quo illud, quod necessitatis Jus ap- 
pellatur, originem ducit. 

Cum vero jura tributa sint a natura ipsa, na- 
tura autem secum pugnare non possit, patet om- 
nino repugnare, jura admittere, quae juribus con- 
traria sint. Nulla ergo alia pugna inter jura na- 
turalia potest admitti, nisi illa, quam vocant hy- 
potheticam, quae nempe ex factis oritur, quibus 
eodem tempore non potest diversis juribus sa- 
tisfieri. Hoc non solum de naturalis legis prae- 
ceptis, verum etiam de positivis ostendi potest; 
Deus enim sibi contradixisset, si pugnantia jura 
in lege positiva promulgasset ; est enim utrius- 
que juris auctor sapientissimus; humanae autem 
leges naturam legis, et vim non haberent, si di- 
vino utrique illi Juri contradicerent. Facta er- 
go sunt peipendenda, ac observandum quodnam 
jus ia pugnantibus factis praevaleat. Ita jus meum 
est, ne ab aliis injuste interficiar, ne autem a me 
interficiantur aliorum jus est; si quis ergo alios 
invadat, ut alteri sit pereundum, facta collidun- 
tur; jura autem hypothetice tantum. Simili ra- 
tione jus Dei est, ut eum colamus; nostri, ut 
vitam servemus; verum si eo homines adducan- 
tur, ut pereundum sit ipsis, ne in apostasiae cri- 
men prolabantur , evidens est facta tantum non 
jura sibi adversari. Expendenda ergo sunt facta, 
ac jus praevalens observandum. Quod ut ullo 
absque dubio fieri a nobis possit, ac in agendo 

bona, certaque conscientia quantum haberi pos- 
sit, utamur, plures a philosophis regulae tra- 
duntur , quarum praecipuas attingemus , unde 
caeterae possunt educi. Itaque procerto impri- 
mis habendum , cum in eodem poti ora compe- 
tunt, minora jura evanescere , ac tamquam non 
amplius jura esse agnoscenda. Jura enim inter 
naturae proprietates sunt collocanda; felicitatem 
ergo respiciunt. Jam vei’0, quae vox erit mino- 
ris felicitatis, si major eidem personae competat? 

Jura insuper perfectionis strictae obligatio- 
nis juribus sunt posthabenda. Illa enim justi- 
tiam, ac perfectionem augent, atque supponunt 
ea, quae ex stricti juris custodia dependent. 
Hinc ea , quae Deum respiciunt prima esse de- 
bent; quae perfectiorem pietatem insinuant, po- 
steriora. Ita in Republica , communes primum 
leges erunt servandae , deinde privata oecono- 
mia. Eodem modo studia, quae cum valetudine 
pugnant, ac vita, huic sunt posthabenda, officia 
enim ingenita jura non solvunt, etiamsi iis pa- 
cto adstringamur. Quod si vitae periculo in bel- 
lo justo pro patria objiciamur, non ex pacto, 
sed ex jure procedit. 

Jura tandem humanitatis, liberalitatis , ch a ~ 
ritatis, strictae obligationis seu nostris, seu alie- 
nis juribus , et aequalibus adversus nos chari- 
tatis officiis cedant ; lex enim naturae modum 
quoque benignitatis praescribit. Alteri ergo erit 

succurrendum ita tamen , ut ne ipsi pereamus ; 
egentibus dandum, verum ne ipsi indigeamus. 
Putandum vero non est nos semper ad hujus- 
modi regulas servandas obligari; possumus enim 
juribus aliquando renunciare, praesertim si id 
ex dilectionis erga Deum impetu, vel etiam er- 
ga alios , dummodo haec intra rationis limites 
exerceatur, a nobis fiat. 

CAPUT I. 

De officiis hominum erga Deum. 


Duplicis generis sunt erga Deum officia pro 
duplici hominum facultate , intellectu scilicet , 
et actione; beneficia enim, quae vel ex creatio- 
ne, vel ex conservatione , et providentia quoti- 
die in homines proficiscuntur ; divinae naturae 
praestantia, ac supremum, quo eadem in omnes 
omuino res fruitur imperium, necessario postu- 
lant, ut homines in agendo, recti honestique re- 
gulam habentes, grati animi, venerationis, et obe- 
dientiae Deo testimonia reddant, ac Religionem, 
quae ex his omnibus constat profiteantur. Ve- 
rum cum neque Religio a sapientia, neque haec 
a Religione possit separari, cum unus idemque 
sit Deus , qui sapientia cognosci , et Religione 
coli debet, cumque sapientia praecedat, Religio 

sequatur, duplicis, ut innuimus, generis officia 
adversus Deum dimanant, quorum illa theore- 
tica ; haec autem practica dicuntur- Primum 
igitur nostrum erga Deum officium est , ut ejus 
jura cognoscamus, qui enim alias colere liceret? 
Cognosci autem nequeunt, nisi ejus naturam, et 
facta perspexerimus. Illud deinde a nobis eli- 
gendum vitae genus est, quo cultum summo Nu- 
mini tribuamus, ejusque mandatis obtemperemus. 
Ex Religione autem plura commoda in societa- 
tem oriuntur. Quaenam erit justitia absque Re- 
ligione, quae in justitia ipsa, seu lege naturali 
fundamentum agnoscit? - Religio, inquiebat Tul- 
„ lius, justitia est adversus Deos; -et Firmia- 
nus Div. Inst. lib. 6. -primum officium justitiae 
„ est conjungi cum Deo; secundum cum homi- 
ne. - Religio deinde est , cujus vi Dei mandatis 
obsequimur, eum ut Judicem agnoscimus, qui 
praemia bonis elargitur, in improbos suppliciis 
animadvertit , unde a criminibus abstinemus , 
virtutes colimus, publicae, privataeque tranquil- 
litati consulimus; quare infelix esset societatis 
status, si Religio excludatur, qui enim vitiorum 
illecebris indulgent rectae rationis lumina de- 
spiciunt, legis , obligationis , supremi denique 
Judicis idea destituti non haberent amplius, un- 
de libidinum suarum aestum possent coercere. 
Rectissime ergo in hanc rem Tullius ajebat 

„ - pietate sublata , et societas humani generis , 
„ et una excellentissima virtus justitia tollitur. - 

ARTICULUS I. 

De officiis erga Deum Theoreticis. 



Cum Deus coli nequat eo cultu, qui rationa- 
li naturae conformis sit, et divinam deceat Ma- 
jestatem, nisi antea ejusdem natura et perfectio- 
nes quantum in ipsis est ab hominibus cogno- 
scantur, patet ex hoc duplici capite universa 
officia coalescere, quae cum ad iutellectum per- 
tineant, Theoretica nuncupavimus. 

Quae autem naturam Dei respiciunt, et pro- 
prietates eo rediguntur, ut unus agnoscatur Deus, 
idemque infinitus, aeternus, immensus, omnipo- 
tens, immutabilis, independens , sapientissimus, 
simplex. Quae omnia cum naturali rationis lu- 
mine nobi3 innotescant, jure quoque ipso natu- 
rali demandatur, ut ab hominibus cognoscantur. 
Rationes autem, quibus astributa Dei demon- 
strantur ex metaphysica demonstratas omnino 
supponimus. 

De officiis adversus Deum practicis. 

^Naturae divinae, atque ejusdem attributorum 
cognitio, quam naturali ipso jure praecipi de- 
monstratum est, totam adversus Deum officiorum 
summam non complectitur; alia siquidem esse 
debent officia , quae actus nostros respiciant , 
quaeque ad aliquid Deo reapse reddendum mo- 
rali necessitate homines obstringant. Dei nam- 
que majestas exigit, ut illum veneremur; ejus- 
dem autem potestas, ac summum in homine jus 
necessario postulat honorem, et obsequium. Ita 
ergo homini agendum erit, ut affectu, atque acti- 
bus Deum omnino vereatur, unde officia , quae 
practica nuncupantur originem habent, totum- 
que sive internum sive externum cultum com- 
plectuntur, quorum necessitatem demonstramus. 

ARTICULUS III. 

De cultu interno. 

Interni cultns natura in iis actibus consistit, 
qui animi nostri sensibus tribui aeterno Numi- 
ni debent, ut amor sunt, subjectio, spes , imo- 

vocatio , precatio , gratiarum actio , obsequium, 
adoratio, timor, fides. Necessitatem autem ejus- 
dem ipsius essentia, ac quibus innititur funda- 
menta, demonstrant. 

De amore primum sermonem instituentes evi- 
dentissimum est, summam Dei bonitatem, ex 
ejusdem contemplatione statim hominibus inno- 
tescere, unde in eo finem suum, ac veram agno- 
scunt beatitatem. Ex hac autem cognitione fieri 
non potest, quin vehemens erga Deum amor in 
nobis excitetur, quem naturali ipsa lege ita prae- 
scribi putandum est, ut maximi criminis reus 
ille censeri debeat, qui eodem erga Deum affe- 
ctu non agatur. Quorsum enim naturae jussio co- 
gnitionem divinae existentiae , ac perfectionum 
mandasset, si in earumdem nuda contemplatione 
sistendum nobis esset, ac nullo Deum prosequi 
teneremur amore? Itaque si cx praecepto illo na- 
turali amor necessario producitur , amorem na- 
turali lege demandari dicendum est. Huc aliud 
naturae praeceptum accedit , quo eos , qui nos 
diligunt, eodem dilectionis gradu, dummodo sit 
rationalis, prosequi tenemur. Vehementissimo igi- 
tur erga Deum affici amore obligamur, quem in- 
finito nos prosequutum fuisse omnia, quibus 
ornamur, beneficia demonstrant; ipse enim est , 
qui omnia e nihilo educta tanta providentia mo- 
deratui’, qui hominum praesertim bono prospi- 
ciens eorumdem conservat existentiam, ac mala 

cujuscumque generis ab iisdem avertit. Quare 
cum beneficiis gratum animum barbarae quo- 
que, atque efferatae gentes habeant, bruta quo- 
que, atque irrationabilia animantia ostendant; 
gravissimi criminis rei homines essent, si prae 
caeteris omnibus Deum diligere detrectarent. 

Ex amoris autem praecepto plura alia di- 
manant hominum erga Deum officia quae ad 
ejusdem interni cultus essentiam pertinent; cum 
enim Deus eo sit prosequendus amore, qui amo- 
ri, quo nos idem complectitur, aliquo modo re- 
spondeat; atque in Deo bonitas et potentia na- 
turali praecipiente lege sit agnoscenda , patet 
spem omnem in eo collocandam esse, nos etiam, 
ac res nostras eidem esse committendas, unde 
fiducia oritur, quae ab amore, ac spe necessa- 
rio dimanat. Haec, quae ratio suadet, experien- 
tia confirmat ; quotidie enim beneficia , quibus 
Deus nos cumulat, experimur, unde meliora sem- 
per ab eodem nos consequuturos esse debet 
absque dubio putari. 

Quare si malis aliquando vexamur, haec ve- 
luti totidem bona habenda esse ratio ipsa de- 
monstrat , qua certi sumus , Deum natura sua 
bonum nihil nisi benefaciendi animo hominibus 
impertiri. Huic cum e diametro desperatio op- 
ponatur, qua scilicet animus neque in praesenti 
excitatur angustia, nec ulla erigitur spe futu- 
rorum, lege ipsa naturali, qua in Deum confi- 

dere jubemur, ita proscribi putandum est, ut 
gravissimi sit criminis reus habendus, qui om- 
nium rerum desperationi se committere uon ve- 
reatur; in hoc enim casu maxima Deo inferre- 
tur injuria, qui aut nolle , aut non posse , aut 
nescire angustias a nobis removere putaretur. 

Dum vero desperatio improbatur, cavendum 
est, ne in oppositum incidamus, divinam pi'0vi- 
dentiam cum caeco fato quodammodo confun- 
dentes, quasi scilicet, ita in Deo fiducia sit col- 
locanda, ut ea omnia , quae in nostra potestate 
sunt implere negligamus, quibus vel bona com- 
parari , vel averti mala possunt. Potuisset qui- 
dem Deus cuncta ita disponere, ut independen- 
ter etiam a nobis suum sortiantur effectum, cum 
nos tamen liberos creaverit, voluit, ut libertatis 
exercitio ad felicitatem consequendam pro no- 
stris viribus cooperaremur , eaque omnia adhi- 
beremus media, quae ad mala a nobis repellen- 
da conducunt. Huic simile illorum esset vitium, 
qui solis propriae naturae viribus confidentes , 
Dei virtute non indigere perperam arbitraren- 
tur; hi enim gravissimam summi conditoris Sa- 
pientiae, ac Providentiae injuriam inferrent, qui 
nempe , Deo ipso posthabito , omnem spem aut 
in se ipsis, aut etiam iu aliis creatis rebus tan- 
tummodo collocarent. 

Itaque cum rationis lumine pateat supremum 
illud, quo Deus fruitur , imperium , suminaque 

ejusdem potestas, humanaeque naturae imbecil- 
litas, omne obsequium, summamque adorationem 
eidem tenemur exhibere. Quis enim cognita in 
Deo ferendarum legum potestate ejusdem man- 
datis sese obligari non arbitratur? Haec autem 
omnia ab illo proficiscuntur amore , quo erga 
Deum naturaliter affici tenemur, qui illius, quem 
diligimus, desideria quoque implenda, eaque fu- 
gienda esse, quae eidem offensioni esse possent 
evidentissime persuadet; Nulla enim alia ratio- 
ne Dei potest benevolentia conciliari, nisi ea ani- 
mi nostri alaci'itate, quae ejusdem praecepta sta- 
tim adimpleamus. Ita igitur ad obediendum Deo 
jure naturali obligamur, ut in gravissimum cri- 
men incideret, qui ejusdem praecepta aliqua ex 
parte violaret. Hoc sollicitudo illa confirmat , 
qua homines anguntur, dum aliquid patrare di- 
vinae voluntati contrarium verentur. Quare Dei 
timorem idem in nobis amor producit, quo Deum 
tamquam felicitatis nostrae objectum respicien- 
tes, ipsius bonitatem cum justitia ccnciliari co- 
gnoscimns. Ab hoc autem timore , qui filialis 
appellatur, diversus est timor servilis, quo Dei 
praecepta solius mali metu adimplentur. Hac fa- 
cta distinctione patet vehementer errasse Mirabea- 
vium, dum timorem cum amore conciliari non 
posse conatus est demonstrare. 

Ex hactenus demonstrata cultus interni natu- 
ra sequitur ad eumdem etiam fidem pertinere , 

quam tribuere iis omnibus necessario debemus, 
quae Deum revelasse constet. Infinita namque 
sapientia, veracitas atque amor , quo nos Deus 
prosequitur necessario postulant, ut eum neque 
decipi, neque decipere posse concludamus. Quam- 
quam ergo plura sint, quae intellectus nostri 
vires excedunt, si tamen a Deo revelata fuisse 
constet, captivandus est intellectus in obsequium 
fidei. Qui ergo vel fidem non haberet, vel a su- 
scepta fide descisceret, crimen patraret, quo ma- 
xima Dei naturae infertur offensio. Quae omnia, 
cum naturali rationis lumine innotescant, et cul- 
tus interni naturam complectantur, ejusdem quo- 
que necessitatem ostendunt. 

ARTICULUS IV. 

De cultu externo 


I^fon omnia, quae Deo reddere debemus offi- 
cia, et ad cultum referuntur, in interno illo, de 
quo locuti sumus, consistere putandum est; ho- 
mo enim extrinsecus quoque debet actus omnes 
eidem omnino conformare. Haec autem actuum 
externorum interno cultui conformitas cultum 
illum Religionis constituit, qui appellatur exter- 
nus , cujus necfessitatem hominis constitutio, cul- 
tus , Deique natura , triplex, quem legis natu- 

ralis principium esse demonstravimus, amor, so- 
cietatis denique indoles evidenter ostendunt. 

Primo enim cum homo ex duabus inter se 
distinctis substantiis coalescat, anima scilicet et 
corpore, utraque debet erga Deum cultum ma- 
nifestare. Facultates namque intellectus et vo- 
luntatis, cum a Deo procedant, debent homines 
idcirco eidem referre; cum autem corporis quo- 
que vires ab eodem acceperint , corporis quo- 
que partibus cultum Deo debent exhibere, ut 
nulla sit in homine facultas, quae huic quodam- 
modo desit officio. Praecipuus namque finis, ob 
quem Deus cuncta eduxit e nihilo fuit suorum 
attributorum manifestatio. Quanam vero ratione 
homines eadem manifestarent , si cum interno 
externum quoque cultum conjungere recusarent’ 
Haec omnia nexus ille mirabilis confirmat, qui 
animam inter et corpus intercedit, ex quo nem- 
pe fit, ut vehementes praesertim affectus exter- 
nis quoque signis etiam inviti manifestemus. In- 
terni igitur cultus essentia exigit , ut extrinse- 
cus quoque eumdem pandamus , atque Dei glo- 
riam, et attributa nostro etiam corpore osten- 
damus. 

Cum insuper homines ita a Deo creati sint, 
ut a brutis , aliisque materialibus Entibus di- 
stinguantur, quae tamen vel partium dispositio- 
ne, vel necessaria actionum serie suo fini re- 
spondent, habeantque intellectum, et rationem, 

quae caeteris hominis praeest proprietatibus, ra- 
tione debent omuia, quae etiam corpus respi- 
ciunt ita moderari, ut nihil extrinsecus fiat, quod 
internis actibus non respondeat. Itaque cum ra- 
tio suadeat Deum esse interno cultu immediate 
respiciendum, huic externos actus homo debet 
conformare, Deique gloriam, et perfeetiones ita 
ostendere, ut natura interni cultus omnibus ho- 
minibus patefiat. 

Quae ex hominis constitutione demonstravi- 
mus ab essentia cultus , Deique natura confir- 
mantur. Summum namque Dei in homines im- 
perium exigit, ut eum cultu, qui ejusdem de- 
ceat majestatem homines ipsi prosequantui’; quis 
enim inter subditos inveniri potest, qui extrin- 
secus obsequii testimonia domino suo non red- 
dat; quis inter Principes summos hujusmodi 
actus a subditis non exigeret? Debet ergo ex 
Divinae ipsius voluntatis decreto externi cultus 
necessitas oriri , quae supremo , quo poliet, in 
homines jure spoliari nequit. 

Neque ii audiendi sunt , qui cultus externi 
necessitatem excludunt, ex eo quod Deus corda 
intueatur; neceasitas enim externi enltus non a 
necessitate , quam Deus habeat ex hominum ex- 
ternis actibus, eoruradem internos sensus digno- 
scendi pendet, sed a subjectionis natura, atque 
a recta cultus ejusdem professione. 

Deus deinde est, qui non solum obsequium, 
sed summum quoque sibi conciliat amorem, un- 
de homines ad ejusdem dilectionem naturali 
praecepto tenentur. Summus autem esse non pos- 
set hic amor , si internis tantummodo sensibus 
includeretur, nulloque signo sese extrinsecus ma- 
nifestaret; vehementes enim affectus cohiberi ita 
non possunt, ut extrinsecus quoque non osten- 
dantur. 

Cum itaque Deus juris naturalis sit auctor, 
debent homines vi amoris illius ea omnia, quae 
naturaliter praescribuntur, adimplere, eaque om- 
nia exequi, quae Deo jucunda fore praevidentur. 
Cultus autem externi signa, ut preces, gratiarum 
actiones, et caetera hujusmodi, quae erga Deum 
nostrae dilectionis exhibent argumenta, Deo ipsi 
placere rationis lumen ostendit. 

Societatis denique essentia movere nos de- 
bet, ut externi cultus necessitatem agnoscamus. 
Jam vero naturae lex praecipit, ut cacteros quo- 
que diligamus iisque mutuis occurramus huma- 
nitatis officiis; qui igitur exemplo suo caeteros 
ad pietatem excitaverit, et ad supremum colen- 
dum Numen adduxerit , maximam iisdem affert 
utilitatem, quae cum in verae felicitatis assecu- 
tione consistat, a Dei cognitione, cultuque om- 
nino dependet. Quonam autem modo , absque 
ullo externo cultu caeterorum pietas excitari po- 
terit, ut Deum eo, quo par est, obsequio vene- 
jRugg. Eth. toni. /. 7 

rentur, et prosequantur amore? Hoc igitur di- 
lectio illa suadet, qua inter se homines obstrin- 
guntur; quaeque societatis fundamentum omnino 
constituit. Verum quod magis rem nostram con- 
firmat est cultus ejusdem necessitas, ut sociali- 
tatis principia possint inter homines conservari. 
Religio siquidem ea est, qua sublata, neque ci- 
vitates, neque Regna, neque societas ipsa amplius 
consistere posset. Hanc autem necessitatem om- 
nium gentium legumlatores agnoverunt, qui Re- 
ligionem, suarum legum veluti fundamentum 
constituerunt. Hujus rei testes sunt omnes cu- 
juscuraque aetatis philosophi, ipsique Juris Con- 
sulti, qui illam, ut partem juris gentium con- 
stituerunt. Cultum autem, quem civilia institu- 
ta praescribebant, illum ipsum esse, de quo di- 
sputamus, sanctio poenarum adversus ejusdem 
violatores constituta luculenter ostendit, si enim 
de cultu illo interno et invisibili civiles leges 
egissent, impossibile omnino fuisset in reos poe- 
nis animadvertere , quos nulla ratione neque 
summi imperantes detegere potuissent. 

Decipiuntur ergo etherodoxi illi scriptores , 
qui externum cultum Deo iudignum esse con- 
fingunt, vel sola ratione demonstrari non posse 
contendunt; manifestatio enim divinorum attri- 
butorum necessaria in hominum actionibus est; 
non ut ex iisdem Divinarum perfectionum pen- 
deat magnitudo, verum ut praestituto a Deo fi- 

ni homines, qui praecipuum Dei opus in mun- 
danarum rerum universitate sunt , quantum in 
ipsis est respondere conentur, quod cum ratio- 
ne sit hactenus demonstratum, alteram quoque 
sententiam evidenter evertit. Distinguenda insu- 
per est cultus externi necessitas a modo , quo 
idem a nobis est adhibendus; ratio enim, quae 
luculenter illam ostendit, parum de hoc, et for- 
tasse etiam nihil maxime in praesentis provi- 
dentiae ordine nobis manifestat. 

Neque audiendus est Panagius , qui veteres 
Patriarchas nulla externi cultus signa dedisse 
contendit, ipsumque Christum eumdem impro- 
basse, dum Joan: 4. ait - venit hora, et nunc est, 
„ quando veri adoratores adorabunt Patrem in 
Spiritu, et veritate. - Quod enim spectat ad Pa- 
triarchas, rem nostram evincunt et dies festi quos 
colebant, et Sacrificia, quae Deo ab iisdem of- 
ferebantur. Negamus deinde Christum illis ver- 
bis quemlibet externum cultum repudiasse; to- 
tus enim erat, ut Pharisaeorum hypocrisim ex- 
probraret, qui Deum non in spiritu et veritate 
colebant, sed simulato tantum cultu, qui inter- 
nis eorumdem sensibus non respondebat. Hanc 
fuisse Christi mentem ipsa ejusdem facta con- 
firmant, qui Patrem orans , gratias eidem agens, 
oculos in coelum elevans , jejunia frequentans , 
externum reapse cultum profitebatur. 

r 

Simili ratione absurda esse demonstrantur, 
quae praesertim Freretus , et Mirabeavius , ad 
exteruum cultum rejiciendum adducunt, asse- 
rentes eumdem esse superstitiosum eo quod co- 
limus , quem non cognoscimus , et de quo ae- 
quam non habemus ideam, non decere Dei ma- 
jestatem, utpote finitum, inutilem denique esse 
tam relate ad Deum, qui eodem non indiget, 
quam relate ad homines , quibus in vim crea- 
tionis ea omnia, quae iisdem necessaria sunt, 
Deus debet suppeditare. 

Et re quidem vera etiamsi aequam de Deo 
ideam non habeamus, scimus tamen esse colen- 
dum; insuper dummodo cultus erroneus non sit 
Dei majestatem omnino decet; putari enim non 
potest, homines ad impossibilia teneri. Officia 
denique non sunt ex utilitate dimetienda. Quam- 
quam vero saltem ex parte precum quammaxi- 
ma externi cultus demonstrari posset utilitas. 

ARTICULUS V. 

De externi cultus divisione et usu. 


Qui ea omnia, quae hactenus exposuimus ad- 
versus Deum complet, officia, quae ad cultum 
referuntur, adimplet. Duplex autem ejusdem est 
genus, directus scilicet et indirectus , prout actus 

nostri vel Deum immediate respiciunt, vel ad 
eum referuntur, quatenus ea a nobis intentione 
peraguntur, qua summo ejusdem subjiciamur im- 
perio, et obsequamur praeceptis; hujusmodi ve- 
ro cultus universos vitae nostrae actus comple- 
cti potest. Quare cum ad illa etiam referri pos- 
sit officia, quae vel nosmetipsos, vel alios respi- 
ciunt, non est cur in ejus pandenda indole hoc 
loci moremur. Potius ergo ad cultus directi na- 
turam sermonem convertamus, qui in Deo ho- 
norando versatur, atque ab iis actibus originem 
ducit, quibus eidem veneratio exhibetur. Ste- 
riles autem animi nostri essent affectiones illae, 
si nullo extrinseco signo manifestarentur, ac ver- 
bis, rebusque palam non ostenderentur. 

Cum vero tot, ac tantis , quibus nos Deus 

hfioefiriis r.nmnlavit, n»poiu}<»« nullo modo pOS- 

simus, non solum eorumdem gerenda est memo- 
ria, verum etiam extrinsecus quoque agendae 
sunt gratiae, quae haberi non possent, si in me- 
ra beneficiorum recordatione consisteremus. Cum 
plura insuper bona a Deo expectare possimus , 
ut solus idem sit, qui mala a nobis valeat re- 
movere, id ipsum et affectu desiderare, et ad 
Deum desideria convertere tenemur; quamquam 
enim infinita Dei sapientia omnium rerum co- 
gnitionem includat, ac eamdem non lateant res, 
quibus indigent , et mala quibus homines pre- 
muntur; Dei tamen idea, quae beneficiorum me- 

moriam excitat, ac spes in eodem posita efficit, 
ut etiam id, quod confidimus obtinere expeta- 
mus. Haec autem si extrinsecus quoque, seu 
verbis exprimamus , preces , vel orationes Deo 
fundere dicimur. 

Itaque cum et ad implorandam Dei opem, et 
ad amoris signa eidem exhibenda preces aptae 
sint, quae nobis divinam quoque benevolentiam 
conciliant, necessariae omnino dicendae sunt, ac 
a nemine unquam praetermittendae. Spes enim, 
quam in Deo collocare debemus, manifestari alio 
modo non potest, nisi opem ab eodem poscen- 
do neque bona adipisci vel mala vitare , quam 
obsecrando. Quare etsi Deo interni animi nostri 
sensus penitus innotescant, cum tamen utraque 
substantia debeat homo officiis erga Deum satis- 
facere, a tanto dofioorct ifluaor» , ei. inirinoaeOO 
spei, et amoris sensus externo aliquo signo non 
manifestaret. Haec autem cum ratione innote- 
scant , atque omnes natura ipsa impellente im- 
pleant, evidens est ad preces Deo fundendas ho- 
mines naturaliter obligari. 

Itaque ratio, quae hoc naturale praeceptum 
nobis manifestat , proprietates etiam ostendit , 
quas preces ipsae debent praeseferre. Ut enim 
grata Deo precatio esse possit, maxima fieri de- 
bet fiducia, eaque a nobis' expetenda sunt, quae 
veram felicitatem respiciunt ; infinita namque 
Deus sapientia pollet , neque verborum tantum 

apparatu delectatur, neque ea potest hominibus 
elargiri, quae suam vel minimum majestatem de- 
deceant. 

Non sola autem precatione, sed aliis quoque 
extrinsecis actibus interni cultus testimonia Deo 
sunt perhibenda. Ejusdem ergo perfectiones erunt 
praedicandae , eo tamen modo, quo et rationali 
conveniat naturae, et divinam deceat majestatem. 

ARTICULUS VI. 

De Superstitione. 


■A. ctus, qui cultui , de quo hactenus disputa- 
vimus , opponuntur , quique religionis speciem 
praeseferunt, ad Superstitionem omnes revocantur. 

Superstitio itaque lato sensu accepta defini- 
tur vanus superstantis Numinis cultus; stricte 
autem sumpta est defuncti in sua effigie , vel 
memoria superstitis cultus. 

Quod si non vocabuli etymon, sed realis 
ejusdem definitio quaeratur , est falsa religio 
exhibens cultum Numini indebito , vel indebi- 
tum vero. Quare Idololatrae, et qui creata Entia 
colunt, Numini indebito cultum exhibent. In- 
debitum e contra vero Numini cultum ii omnes 
profitentur, qui in Deo colendo » vel a Divinis 

institutis, vel a recta ratione recedunt, quique 
in falsum , et superfluum dividitur. 

Falsus dicitur si falsa ex: gr. miracula pro- 
mulgentur, si privata auctoritate ritus instituan- 
tur, si abrogatae caeremoniae iterum adhibean- 
tur , si laici sacris , quorum administratio est 
iisdem interdicta, sese immiscere praesumant. 

Est autem superfluus , si ex iis constet , quae 
sunt a more Deum colendi aliena, et ad pietatem 
excitandam inepta, velut si quis Deo preces fun- 
dendo determinatum cereorum numerum adhiben- 
dum esse arbitraretur. Est etiam superfluus, cum 
ritus quidam adhibetur, et nulla sit divina effe- 
ctus iufallibi liter sequuturi promissio, ut si quis 
mala physica a se avertere certo putaret, dum- 
modo vel quotidie recitaret , vel scripta secum 
determinata quaedam Sacrae Scripturae verba 
ferret. 

Ad Idololatriam referuntur Divinatio , qua 
quis futura Deo soli reservata praenoscere, vel 
cujuscumque generis res occultas detegere co- 
naretur. Hoc autem vel tacita , vel expressa 
Daemonis invocatione contingere potest. Tacita 
quidem , si ad occulta detegenda inepta media 
adhibeantur. Huic referuntur praestigia , seu re- 
rum non existentium apparitiones, aruspicia t 
quibus veteres Ethnici ex visceribus victimarum, 
exitus bellorum praesertim praenuntiare cona- 
bantur , auspicia , quae ab avium numero , 

earumque sumendi cibum, vel volandi modo de- 
sumebatur, auguria in avium, quae oscines dice- 
bantur, garriendi modo fundata. 

Ad Divinationem quoque pertinent IVecro- 
mantia , seu defunctorum apparitio , Gconian- 
tia , qua ex signis in terra factis res occultas 
quis cognoscere praesumeret, quaeque si in aqua 
observarentur hydromantiam , in vitro catoptro - 
mantiam, in igne pyromantiam , in aere, aereo- 
mantiam , in manibus chyromantian x effor- 
marent. 

Ominis nomine augurium venit ex humanae 
vocis sono, et praesertim ex sternutatione desum- 
ptum. Astrologia autem ex astrorum conside- 
ratione ortum duxit, quae communis, veteribus 
praesertim orientalis plagae incolis erat. Clero- 
mantia denique in sortitione consistit; quae ad 
occulta, vel dubia cognoscenda adhibetur. 

Hinc triplicis generis oritur sortilegium , 
quod sortem sive divisoriam , sive consultoriam y 
sive divinatoriam complectitur, prout per sor- 
tem vel jura alicujus defiuiuntur, vel quid agen- 
dum sit constituitur, vel quid futurum sit de- 
finitur. 

Hic autem animadvertendum est, sortem con- 
sultoriam, si ex Dei inspiratione procedat, di- 
versam omnino esse ab ea, quam vero cultui re- 
pugnantem ostendimus; cavendum tamen est, ne 
inspirationem cum Divinae assistentiae invoca- 

r* 

tione confundamus; Deus enim, nisi id promi- 
sisse constet, cogi ad miracula patranda non po- 
test; sortem item divisoriam ad haereditatis par- 
tes assignandas licitam esse, dummodo jura sint 
aequalia, et haeredes consentiant. 

Ceterum futurorum praevisio , quae ex cau- 
sis mere naturalibus pendent, licita omnino est. 
Ita ex diverso cantu, vel avium volatu praedici 
potest vel pluvia, vel serenus aer, vel etiam ori- 
tura tempestas; ex frontis colore, et oris linea- 
mentis, latens malum aliquod physicum detegi- 
tur; ex astrorum inspectione eclypses, pluviae, 
et caetera hujusmodi praedicuntur, quae natu- 
ralem astrologiam constituunt. 

Ab hac vero toto coelo differt astrologia ju- 
diciaria , quae in liberis, et contingentibus fu- 
turis praevidendis ex astrorum itidem inspe- 
ctione versatur. 

Ad Idololatriam pertinet vana observantia , 
quae locum habet vel cum ex eventu fortuito 
constans eruitur agendi norma, vel cum ad de- 
terminatum aliquem effectum infallibiliter obti- 
nendum inepta ad id media adhibentur. Haec 
autem ad quatuor praecipue capita revocatur, 
scilicet ad artem notoriam , seu modum scien- 
tiam aliquam illico acquirendi, inutile medium 
adhibendo, ut ignota verba pronuntiando, po- 
tionem quamdam sumendo , et similia : ad ob- 
servantiam sacrorum , quae locum in iis habe- 

ret, qui sacris rebus uterentur, quae vim neque 
naturalem, neque divinam, neque ex Ecclesiae 
institutione habent ad effectum producendum , 
veluti si quis sacram Reliquiam secum deferret 
improvisam mortem evadendi persuasus: ad ob- 
servantiam sanitatum , seu ineptorum mediorum 
usum ad amissam valetudinem recuperandam, ad 
vitam servandam, ad proprium corpus invulne- 
rabile reddendum, ut esset signa quaedam ferre, 
determinato quodam die festo herbas collectas 
sumere, et caetera hujusmodi: ad observantiam 
denique eventuum , sive ad conjecturam rei ali— 
cujus, sive adversae, sive secundae, quae futu- 
ra praevidetur ex eventu fortuito nullam in se 
rei futurae sufficientem rationem continente, ut 
si quis infortunium aliquod sibi obventurum 
certo putaret ex fracto speculo, oleo perdito, sale 
in terram effuso, et similibus. 

Magia est idololatriae species, et in arte mi- 
rabilia patrandi consistit, quorum causae si na- 
turales sint, magia dicitur naturalis , si autem 
ex potestate tenebrarum petitae, dicitur super- 
stitiosa; quare hanc postremam tantum ad Idolo- 
latriam pertinere evidens est. 

Maleficium est praefatae potestatis ad ma- 
lum patrandum invocatio. 

Tentatio Dei est dictum aliquod , vel fa- 
ctum, aut etiam omissio, ad aliquam ex Divinis 
perfectionibus probandam per extraordinarium 

eventum, absque ulla rationabili causa, ut olim 
in Judiciis erant probationes in igne, aqua, vel 
duello privato constitutae ad alicujus innocen- 
tiam, vel jura probanda. 

Sacrilegium est personae, vel rei sacrae vio- 
latio. Simonia denique in deliberata voluntate 
consistit emendi , aut vendendi pretio tempora- 
li rem spiritualem, vel spirituali adnexam. 

Praeter haec alia quoque sunt Religioni con- 
traria crimina, quae praesertim ad ejusdem ex- 
ternae professionis omissionem possunt revocari. 
Rem praestat exemplis illustrare. 

Sacerdos itaque vel Regularis utrum talis 
sit interrogatus mendacium quidem id denegan- 
do patraret, nihil autem contra externam Reli- 
gionis professionem admitteret, plures enim Chri- 
stiani sunt neque Sacerdotes, neque Regulares. 

Quod si quis in odium Religionis a publica 
auctoritate etiam private rogaretur , ad earndem 
externe profitendam etiam cum vitae discrimine 
teneretur. Putandum vero non est, illicitum om- 
nino esse persecutionis tempore fuga sibi con- 
sulere, dummodo id neque scandalum pariat, ne- 
que in aliis fidem imminuat. Id igitur iis esset 
illicitum, quorum praesentia necessaria est ad Re- 
ligionem conservandam, et in aliis fidem tuendam. 

Illicita pariter ea omnia sunt, quae falsae Re- 
ligioni cooperantur, etiamsi haec fiant tantum 
extrinsece; quare sapientissime Ecclesia severis- 

simis poenis iu Libellaticos animadvertebat, in 
eos scilicet, qui, etiamsi Idolis thus non adole- 
vissent, tamen ex libello pecunia sibi compara- 
to id eosdem fecisse apparebat, ac non minori 
sapientia Benedictus XIV. mulieribus Madurae 
jam sponsis prohibuit, ne signum sponsionis e 
collo pendens deferrent, quod appellatur Taly, 
nulla alia de causa, nisi quia cum illud imagi- 
nem falsae Divinitatis nuptiis praesidentis exhi- 
beat, poterant Christianae illae mulieres veluti 
idololatrae judicari. 

CAPUT n. 

De Officiis adversus Deum hypotheticis. 

C^uid officia hypothetica sint, jam ex ipso vo- 
cabulo colligitur, quo scilicet eadem non sem- 
per , sed data quadam occasione locum habere 
intelliguntur. Quare patet unum ex officiis, de 
quibus acturi sumus esse Poenitentiam. Haec 
in amore consistit, quo Deum prosequi tenemur, 
et qui necessario dolorem amori respondentem 
producere in eo debet, qui aliquo modo Dei 
praecepta violasse cognoscat. Verum quousque 
humana ratio pertingat in hoc officio adimplen- 
do, suo loco ostendemus. 

Sermonem igitur ad aliud ex iisdem officiis 
convertamus, quod exactam Votorum, et Jura- 
mentorum observantiam complectitur. Quamquam 
enim homines in vovendo, vel jurando liberi 
omnino sint, si tamen hujusmodi actus ediderint, 
plura exinde nascuntur officia , quae servanda 
omnino sunt. De utroque breviter. 

ARTICULUS I. 

Do V oto. 


otum solet communiter definiri - promissio 
deliberata facta Deo de bono meliori , et pos- 
sibili. - Dicitur promissio , ne votum cum sim- 
plici proposito , ex quo nulla producitur obli- 
gatio, confundamus. Haec autem promissio de- 
bet esse deliberata , quia ex plena advertentia , 
atque absoluta deliberatione debet oriri. Addi- 
tur de bono meliori , ut indicetur , cavendum 
esse ne id Deo promittatur , cujus contrarium 
eidem magis placere possit , quod ex ipsa voti 
natura luculenter ostenditur. Cum enim in pro- 
missionibus non solum promittentis intentio, sed 
promissarii quoque acceptatio spectanda sit, quo- 
nam modo constare posset voventi , Deum pro- 
missionem acceptasse, nisi vel per Divinam re- 
velationem, vel ex natura rei, quae promittitur? 

Si igitur id promittatur , quod Deo magis pla- 
cere sciamus, jam de acceptatione certi esse pos- 
sumus. 

Quare nullum omnino votum esset de re ma- 
la patranda, et eodem maxima Divinis perfectio- 
nibus inferretur injuria. Nullum pariter esset 
de matrimonio contrahendo votum , cum virgi- 
nitatis status eodem praestantior sit, ac proinde 
magis Deo placere debeat. Nulla denique essent 
vota, quae res parvi faciendas respicerent. 

Atque hic statim menti occurrit, quid scili- 
cet de voto Jephte sit judicandum. Hic, ut le- 
gitur in libro Judicum, ita votum emiserat- - si 
tradideris filios Ammon in manus meas, qui- 
cumque primus egressus fuerit de fdribus do- 
mus meae , . . . eum holocaustum offeram Do- 
mino. - Cum vero omnium prima eidem obviam 
ivisset filia, duobus mensibus transactis, ut ibi- 
dem legitur - fecit filiae, sicut voverat. - 

Ex iis, quae de natura voti in medium at- 
tulimus, evidenter constat hujusmodi votum, si 
filiae vitam respexisset, nullum omnino fuisse , 
et rectissime S. Hieronymum de Jephte haec 
scripsisse: in vovendo fuit stultus, quia desere - 
tionem non habuit , in reddendo impius. - 
Utrum autem idem filiam reapse interfecerit, vel 
ad perpetuam virginitatem servandam adegerit ; 
alterutro enim modo eam in holocaustum Domi- 

no obtulisse nonnulli contendunt, nostrum non 
est definire. 

Promissio denique, de qua agimus, debet es- 
se de bono possibili ; nemo enim ad impossibi- 
lia potest semetipsum obligare, quin Deo maxi- 
mam injuriam inferat. 

Mittimus votorum divisionem in temporanea, 
et perpetua, absoluta, et conditionata, personalia, 
et realia, eo quod ipsa vocabula quid eorum no- 
mine intelligatur satis aperte declarant. 

Ex voti natura , quae in promissione consi- 
stit , eruitur , eorum vota posse irritari , quo- 
rum actus alienae voluntati subjiciuntur , vel 
qui in voti materiam dominium non habent. In 
primo igitur casu parentes , vel tutores , liberi, 
vel pupilli vota irritare, vel commutare possent, 
in altero autem, vir, uxor , berus eodem jure 
fruerentur. 

Dispensari quoque vota possunt, seu condo- 
nari, quod Deo fuerat promissum; hoc autem ab 
iis tantum fieri potest, qui Dei ipsius nomine 
agendi facultatem habent. Neque dicatur nemi- 
nem a votis dispensare posse, eo quod natura- 
lis obligatio promissa praestandi possit a nemi- 
ne auferri, quippe quae ex naturali jure proce- 
dit , aliud est enim obligationem , quae pacta 
naturaliter producunt auferre , aliud id alteri 
condonare, quod ex jure deberetur. Itaque cum 
in hac hypothesi Dei nomine dispensatio fiat , 

nihil exinde oritur, quod naturali promissa prae- 
standi obligationi contradicat. 

ART. II. 

De Juramento 


uramentum aliud non est , nisi invocatio 
Dei in testem ac vindicem nostrarum asser- 
tionum, vel promissionum. Duplicis ergo gene- 
ris est, assertorium scilicet , et promissorium : 
primo aliquid verum esse confirmamus ; altero 
aliquid nos reapse praestituros esse promittimus. 

Itaque , ut juramentum assertorium ad reli- 
gionis actum referri possit, requiritur primum, 
ut aliquod, idemque gx-ave motivum nos ad Deum 
veluti testem eorum, quae asserimus adhibendum 
inducat; nullum deinde non solum in assertione 
mendacium, verum neque dicendi modum amba- 
gibus involutum quo verbis cogitationes nostrae 
tegantur; unum enim si desit, vel Deus inutiliter in 
testem invocaretur, vel eodem ad alios decipien- 
dos abuteremur , quod utrumque maximam ei- 
dem injuriam inferret. 

Quod autem spectat juramentum promisso- 
rium, non potest esse licitum, nisi praeter gra- 
ve motivum, quod nos ad idem adhibendum im- 
pellat, firma adsit voluntatis determinatio pro- 

missa praestandi, et id, quod promittitur , non 
solum possibile sit , verum quoque honestum . , 
et utile , secus non solum illicitum, sed nullum 
quoque esset, cum nulla sit promissio impossi- 
bilia , turpia , vel inutilia praestandi. 

Facile proinde intelligitur, in perjurium non 
incidisse David cum precibus Abigail indulgens 
ea non impleverit, quae juramento Armaverat, 
se contra Nabal exequuturum. 

Nullum pariter esse juramentum patet de re, 
quae meliori bono consequendo impedimento sit, 
nisi ex jurata promissione alterius utilitas pro- 
moveatur. Hinc si alteri centum aureos te dona- 
turum esse promiseris, non potes eosdem in elee- 
mosynam convertere , etiamsi majus exinde bo- 
num praevideas- 

Eodem modo, quo vota , juramenta irritari 
possunt , dipensari , vel commutari- De bis au- 
tem , cum de contractibus erimus acturi , infe- 
rius sermo redibit. 

Quae sint juramenti formulae, et ex commu- 
ni usu , et ex jurantis intentione eruitur , qui 
scilicet jurasse intelligitur, etiamsi formulis ute- 
retur , quae prima fronte idem non praesefer- 
rent. Putandum vero non est, intentionis defe- 
ctum ab obligatione, quae oritur ex juramento, 
eos reddere immunes, qui cum Euripide dicunt 
-juravi lingua, mentem injuratam gero - ; hu- 
jusmodi enim agendi ratio intrinsece mala esset. 

tum quod in mendacium ille incideret, qui alios 
hoc modo deciperet, tum quod Dei nomine ad 
eosdem decipiendos impudentissime abuteretur, 
tum denique quod ita juramenti finem omnino 
destrueret. 

Ita judicandum esset de juramento ea inten- 
tione facto, qua quis jurare quidem intenderet, 
non autem se obligare , praeterquamquod enim 
in eodem gravissimum continetur mendacium , 
juramenti essentiae contradiceret , quod natura 
sua necessariam, et naturaliter eidem adjunctam 
obligationem producit. 

Quod si quis alterius voluntatis propositum 
se impleturum esse juraret, ea in hoc subintel- 
ligitur inclusa conditio, quod scilicet de re ho- 
nesta, et possibili agatur; secus nulla ex eodem 
obligatio indnceratur. Haec autem conditio es- 
set juramento explicite apponenda, si res turpes 
a nobis exigendae praevideantur. 

Quaeret fortasse aliquis , utrum licitum sit 
ab eo juramentum petere, qui pejeraturum esse 
certo constet. Illicitum autem esse contendimus, 
eo quod alterius malum est omnino vitandum, 
maxime cum in data hypothesi inutili prorsus 
medio ad finem assequendum uteremur. 

Hujusmodi vero juramentum exigere Judici 
liceret , eo quod ejusdem officium est parti ju- 
ramentum postulanti satisfacere. Eodem modo 
liceret idem ab eo exigere , qui falsa Numina 

colens, eadem in suarum assertionum , vel pro- 
missionum testes invocaret; licet enim ex malis 
eruere bona , dummodo alii ad eadem patranda 
non inducantur. 


CAPUT III. 

Ve Revelationis Divinae necessitate 


Quae homini ratio de Religione manifestat osten- 
dimus. Hic juxta recenti oris aevi libertinos si- 
stendum esset, nihilque aliud inquirendum, cum 
in eorum sententia sola naturali religione pos- 
sit homo summam sibi felicitatem comparare. 
Communis hic est divinae revelationis hostium 
sermo , communis eorumdem scribendi modus , 
qui propterea Naturalistae appellantur, quorum 
libros tanto avidius incauti arripiunt , legunt , 
meditantur , quanto elegantiori stylo sunt exa- 
rati , atque idcirco rationis causam tuentur , ut 
omnem ab iisdem removeant erroris formidinem. 
Quid mirum ergo si virus , quo iidem scatere 
solent, retineant, ac denique in alimentum con- 
vertant ? 

Haec enim nota istorum fraus est, ut veram 
Religionem, tamquam fabulis refertam tradu- 
cant , religionem autem , quae parum distat ab 
Atheismo, profiteantur. 


Digitized by Googl 



165 

Post veteres revelatae Religionis hostes , ex 
quibus Celsus, Lucianus, Porphyrius, Julianus, 
recentiori aetate ejusdem impietatis propugnato- 
res fueruut Tyndalius, Collinsius, Woolstonus, 
Voltairius , EI vetius, Rousseavius , Hobbesius , 
Spinoza, Tolandus, Baylius, quorum vestigia in 
quamplurimis anonymis. operibus, gallico prae- 
sertim sermone exaratis inveniuntur , quaeque 
cum simulato nomine Satyrarum, Epistolarum, 
similium inscripta sint , muliercularum quoque 
manibus contrectantur- Quare contra hos omnes 
demonstrandum nobis est Religionem, quae ra- 
tionis tantum lumine nobis innotesceret, eam non 
esse, qua homines cultus erga Deum officiis sa- 
tisfacere possint, ut felicitatem adipiscantur. Hoc 
autem evidenter apparebit Revelatae Religionis 
necessitatem demonstrando. 

Revelationis nomine , supernatuvalein qua- 
rumdam veritatum manifestationem a Deo homi- 
nibus factam intelligimus. Duplici autem genere 
veritates hujusmodi continentur; vel enim natu- 
rales sunt, quae nempe intellectus viribus dete- 
gi possent, et ad theoreticas vel practicas refe- 
runtur , prout Dei animaeque proprietates spe- 
ctant, aut morum regulas respiciunt, vel super - 
naturales , quas frustra humana mens absque 
ullo revelationis auxilio cognoscere conaretur , 
quaeque illas Dei proprietates complectuntur , 

quarum cum rebus creatis connectiones percipi 
ab hominibus naturali ratione non possent- 
In tanta rerum inquirendarum vastitate id 
unum nobis demonstrare sat erit , necessitatem 
scilicet Divinae Revelationis relate ad veritates 
naturales, qua Religionem respiciunt, quae enim 
ad supernaturales referuntur, nonnisi per Reve- 
lationem posse innotescere, nemini dubium esse 
supponimus. 


ART. L 

De Revelationis Divinae quoad naturales 
veritates , quae Religionem 
spectant , necessitate. 


Cum ex Revelationis necessitate totam suo- 
rum errorum Naturalistae molem destrui videant, 
nibil idcirco iisdem molestius , quam praesens 
disputatio. Quare nullum non movent lapidem, 
nisi ut vetustae aetatis philosophos extollant , 
qui humanam rationem idoneam esse arbitrati 
sunt, quae et naturam perficeret, et ad felicem, 
beatamque vitam homines manuduceret. Quan- 
tum vero distent a veritate ratio ipsa demon- 
strat , quae sibi contradicere nullatenus potest* 
Relate enim ad theoreticas veritates audire prae 
caeteris praestat S. Thomam, quem omnes po- 

sterioris aevi philosophi sequuti sunt, quique eo 
luculentius, quo brevius rem nostram evidentis- 
sime confirmat prima parte quaesi- 1» art- 1* 
inquiens - Ad ea etiam , quae de Deo ratione 
„ humana investigari possunt, necessarium fuit 
„ hominem instrui Revelatione divina, quia ve- 
,, ritas de Deo per rationem investigata, a pau- 
„ cis, et per longum tempus, et cum admixtio- 
„ ne multorum errorum homini proveniret : a 
„ cujus tamen veritatis cognitione dependet tota 
,, hominis salus, quae in Deo est- Haec autem 
,, sic evolvit C - Geni ■ lib • 1. c ■ 4- - Paucis ho- 
,, minibus Dei cognitio inesset- A fructu enim 
,, studiosae inquisitionis, qui est veritatis inven- 
,, tio, plurimi impediuntur tribus de causis- Qui- 
,, dam siquidem propter complexionis indispo- 
„ sitionem, ex qua multi naturaliter sunt indi- 
„ spositi ad sciendum, unde nullo studio ad hoc 
„ pertingere possent, ut summum gradum hu- 
„ manae cognitionis attingerent , qui in cogno- 
,, scendo Deum consistit. Quidam vero impediun- 
„ tur necessitate rei familiaris; oportet enim es- 
„ se inter homines aliquos , qui temporalibus 
„ administrandis insistant , qui tantum tempus 
„ in otio contemplativae inquisitionis non pos- 
sent expendere, ut ad summum fastigium hu- 
„ manae inquisitionis pertingerent , scilicet Dei 
„ cognitionem. Quidam autem impediuntur pi- 
,, gritia: ad cognitionem enim eorum, quae de 

„ Deo ratio investigare potest, multa pi-aecogno- 
„ scere oportet, cum fere totius philosophiae con- 
„ sideratio ad Dei cognitionem ordinetur . . . . 
„ Sic ergo nonnisi cum magno labore studii ad 
,, praedictae veritatis inquisitionem perveniri po- 
,, test: quem quidem laborem pauci subire vo- 
,, lunt .... Secundum inconveniens est , quod 
„ illi, qui ad praedictae veritatis cognitionem , 
„ vel inventionem pervenirent, vix post longum 
„ tempus pertingerent, tum propter hujusmodi 
,, veritatis profunditatem, ad quam capiendam per 
,, viam rationis, nonnisi post longum exercitium 
„ intellectus humanus idoneus invenitur : tum 
„ etiam propter multa, quae praeexiguntur , ut 
,, dictum est,- tum px-opter hoc, quod tempore 
,, juventutis, dum divei’sis motibus passionum ani- 
„ ma fluctuat , non est apta ad tam altae veri- 

;, tatis cognitionem Remaneret igitur hu- 

„ manum genus , si sola rationis via ad Deum 
,, cognoscendum pateret, in maximis ignorantiae 
„ tenebris; cum Dei cognitio, quae homines ma- 
„ xime perfectos , et bonos facit , nonnisi qui- 
„ busdam paucis et his paucis etiam post tem- 
„ poris longitudinem proveniret* Tertium incon- 
„ veniens est, quod investigationi rationis liuma- 
,, nae plerumque falsitas admiscetur propter de- 
„ bilitatem intellectus nosti-i in judicando , et 
„ phantasmatum permixtionem- Et ideo apud mul- 
„ tos in dubitatione remanerent ea , quae sunt 
„ verissime etiam demonstrata, dum vim demon- 

„ strationis ignorant , et praecipue cum videant 
,, a diversis, qui sapientes dicuntur, diversa do- 
„ ceri. Inter multa etiam vera, quae demonstran- 
„ tur, immiscetur aliquando aliquid falsum, quod 
,, non demonstratur , sed aliqua probabili , vel 
„ sophistica ratione asseritur .... Et ideo opor- 
„ tuit perviam fidei, fixa certitudine, ipsam ve- 
,, ritatem de rebus divinis hominibus exhibe- 
„ ri. Salubriter ergo divina providit clementia, 
„ ut ea etiam , quae ratio investigare potest , 
„ fide tenenda praeciperet; ut sic omnes de fa- 
,, cili possent divinae cognitionis participe» esse- 

Plures sunt , qui recentiori aevo contra re- 
velatae Religionis osores omni conatu depugna- 
runt , quorum opiniones referuntur a Burneto 
( Defense dc la Religion tant naturelle , que 
Revelee ) , quos Samuel Clarkius in opere de 
VExistence de Dieu longe superavit; quae au- 
tem hac super re afferuntur, ad laudati Docto- 
ris argumenta referri possunt. 

Haec clariora fient, si ea quae in sui defen- 
sionem adducunt Naturalistae, examini subjicia- 
mus. Quaerunt itaque , ut ea , quae de cultus 
natura, deque divinorum attributorum qualitate 
ex ratione tantummodo demonstrantur, cum ne- 
cessitate Revelationis in rebus iisdem naturali- 
bus conciliemus: ut experientiam ex summorum 
philosophorum scriptis, atque omnium hominum 
consensione desumptam consulamus; Cicero enim, 
Rugg. Eth. tom. /. 8 

Epictetus, Socrates , Piato , Antoninus , Plutar- 
clms, Seneca omnium aetatum admirationem si- 
bi conciliarunt, 

Verum haec omnia quo magis rationis cau- 
sam tuentur, eo minus Revelationis necessitatem 
excludunt. Enim vero si universalis omnium gen- 
tium consensus in i’ebus, quae Religionem respi- 
ciunt, origo quaeratur, haec alia esse non po- 
test, nisi perpetua, et nunquam interrupta tra- 
ditio , quae a primo omnium parente in poste- 
ros dimanavit, quaeque nonnisi in divina reve- 
latione fundari potest. Hujusmodi autem verita- 
tes quot fabulis ab Ethnicis fuerint conspurca- 
tae perspectissimum est. 

Verum quomodocumque se res habuerit, non 
negamus, naturales veritates cognosci ab huma- 
no intellectu posse; contendimus tamen cum lau- 
dato Doctore non omnes , neque nonnisi post 
longum tempus, et non sine errorum admixtio- 
ne id assequi posse; certitudinem insuper Re- 
velationis omne dubium excludere, atque ab ea 
omnia pendere argumenta, quibus ad earumdera 
veritatum connectionem cognoscendam utimur, 
quod impossibile omnino esset, nisi ab infanti- 
li aetate Divinarum perfectionum veritates Re- 
velatio suppeditasset. Rem Lokius illustrat exem- 
plo illius, qui totam in cursu celeritatis vim si- 
bi tribueret, nihil iis referens, qui viarum com- 
moditati consuluerunt* 

Relate autem ad philosophos, qui nobis op- 
ponuntur, impossibile omnino esset omnia opi- 
nionum monstra , quae de natura , et attributis 
Dei protulerunt, hic recensere. Socrates enim, 
ut de uno vel altero loquamur, postquam nihil 
aliud quam nihil se scire professus est, moriens 
hanc, de futurae vitae incertitudine, sententiam 
referente Tullio Tuse. Quaest. L. 1. e. 41. re- 
liquit. - Sed tempus est , inquit Socrates , jam 
„ hinc abire me, ut moriar: vos ut vitam aga- 
„ tis. Utrum autem sit melius, Dii Immortales 
„ sciunt, hominem quidem scire arbitror nemi- 
„ nem. - Ipse Plato Diis plurimis esse Sacra 
facienda putavit, inter quos enumerat Saturnum, 
Opem, Junonem, reliquosque inter se fratres, 
cognatosque. In libris de Republica, et de le- 
gibus, Diis, Daemonibus , et heroibus sacra , et 
caeremonias fieri jubet. In octavo vero de Legi- 
bus, et duodecimo, illos nominat, quibus civita- 
tis status, et felicitas votis comprecationibusque 
commendanda est. Deos colendos esse , qui in 
diversis regionibus adorabantur , sententia fuit 
Ciceronis , et Epicteti. Verum de antiquorum 
philosophorum erroribus hac super re inferius 
sermo redibit; interim vero Lactantium Divin. 
Inst. lib. 7. c. 7., qui de omnibus Ethnicis 
Philosophis loquitur, audiamus: - dum contra- 
„ dicendi studio { inquit ) insaniunt, dum sua 
„ etiam falsa defendunt, aliorum etiam vera sub* 

8 * 

„ vertunt, non tantum elapsa illis veritas est , 
,, quam se quaerere simulabant, sed ipsi eam po- 
„ tissimum suo vitio perdiderunt. - 

Negent autem, si possunt, Naturalistae Reve- 
lationis relate ad veritates theoreticas, quae Re- 
ligionem spectant, necessitatem, et philosophorum 
ingeniis, qui novas semper veritates detexerunt, 
suum errorem confirment. Non negamus ipsos, 
nonnullas veritates in medium protulisse , quas 
tamen ex Revelatione hausisse contendimus. Sci- 
mus enim, temporibus Ptholomaei Philadelphi in 
graecum idioma translatos fuisse Sacros Hebraeo- 
rum Libros, unde ad omnes philosophos eorum- 
dem cognitio potuit pervenire. Scimus Pythago- 
rae, et Platonis per Aegyptum itinera, infinitum 
propemodum Hebraeorum numerum tempore Sa- 
lomonis inter Tyrios commercii exercendi cau- 
sa fuisse commoratos, Jonam Ninivem se contu- 
lisse, ibique veram Religionem promulgasse; He- 
braeos denique in Orientem captivos ductos fuisse. 

Hactenus Divinae Revelationis necessitatem de 
veritatibus theoreticis ostendimus; superest mo- 
do, ut eamdem de practicis demonstremus. Plu- 
ra sunt, ac propemodum infinita , quae in rem 
nostram adduci possent argumenta, ut autem bre- 
vitati consulamus ex cultus natura , et sordium 
expiatione propositam veritatem confirmabimus. 

Tam interni, quam externi cultus necessita- 
tem demonstravimus; quinam vero debeat esse 

non omnibus, neque statim, neque ullo absque 
errore innotescere posse ipsa cultus varietas , 
quae inter diversas gentes observatur , ostendit 
Epicurus enim, ej usque asseclae cum providen- 
tiam inficiarentur, aras omnino evertebant: Fa- 
talistae omnem, quam in Deo spem collocare de- 
bemus, delebant: Cotta apud Tullium lib. 3. 
de nat. Deor- ostendit potiorem cultus partem 
inter Ethnicos locum habere non posse: - atque 
,, hoc quidem, inquiens, omnes mortales sic lia- 
„ bent externas commoditates, vineta, segetes, 
„ oliveta, ubertatem frugum et fructuum, om- 
„ nem denique commoditatem, prosperitatemque 
,, vitae a Diis se habere. Virtutem autem nemo 
„ unquam acceptam Deo retulit* Nimirum re- 
„ cte, propter virtutem enim jure laudamur, et 
„ in virtute recte gloriamur; quod non contin- 
„ geret, si id donum a Deo , non a nobis ha- 
,, beremus* - 

Quae de necessitate Revelationis relate ad 
internum cultum demonstravimus , possunt ex- 
terno quoque cultui aptari. Quamquam enim 
ejusdem necessitatem ratio manifestet, eadem ta- 
men omnino deficit, si de qualitate externi cul- 
tus aliquid ab ipsa statuendum esset; nulla enim 
inter nostri corporis motiones , et Dei infinita- 
tem proportio intercedit, qua possint homines 
solius rationis ope ducti determinatos quosdam 
ritus, absque ulla erroris formidine constituere. 

Quod si Abel, Noe, Abraham Deo Sacrificia 
obtulerunt , ejusdem voluntatem satis aperte ex 
ejusdem inspiratione cognitam habebant; neque 
enim ante legem scriptam, ut Naturalistae men- 
tiuntur, solius naturalis Religionis dictamina ho- 
mines sequebantur. 

Enim vero cum homines a Judaico populo , 
Divinae Revelationis custode, divisi in diversas 
regiones abiissent, nonne in sacrilegam supersti- 
tionem a ratione alienam, et in Deum contume- 
liosam externum cultum converterunt? Deo vi- 
lissimae cujuscumque generis creaturae antepo- 
sitae fuerunt; ritus non a. lplius innocui cordis 
signa, sed crudelitatis, et libidinis indicia eva- 
serunt; mysteriorum secretis nefaria crimina ob- 
volvebantur , zelus denique religionis humano 
etiam sanguine aras commaculabat. Quid insuper 
non flagitiosum , non truculentum nobis eorum 
exhibet cultus? Quis enim impudentissimas Deo- 
rum, Dearumque imagines non sine pudore intuea- 
tur? Quis nefandam mysteriorum Eleusinorum , 
et Dianae obscoenitatem non execretur ? Quem 
floralia , bacchanalia , et festa in Priapi cultum 
celebrata enarrare non pudeat? In tanta autem 
opinionum perversitate quinam sapientiorum phi- 
losophorum sensus erat? Unicuique scilicet di- 
versarum regionum cultum servandum esse , et 
Deos Patrios adorandos. Haec Socratis senten- 
tia fuit , qui morte instante gallum Esculapio 

jussit immolari ; haec Tullii opinio , qui et in 
Augurum Collegio fuit , et de illorum ritibus 
scripsit ; haec docuit Plato , qui velut licitam 
permisit in Bacchanalibus ebrietatem; haec Ari- 
stoteles, qui lascivas imagines, quae Deos refer- 
rent, approbavit; haec denique universi tam Grae- 
ci, quam Latini Sapientes , qui etiamsi aliunde 
suae religionis impietatem agnoscerent, neque ta- 
men eamdem rejecerunt, neque puriores ritus un- 
quam excogitarunt. 

Necesse igitur erat, ut in Religionis negotio, 
non solum interni cultus , verum externi quo- 
que signa divinitus revelarentur, unde Religio- 
nis naturalis , quae nempe solius rationis vi ab 
hominibus cognosci posset, insufficientia demon- 
stratur , ut Deum juxta naturam suam homines 
colant, ac venerentur. 

Verum, ut inquit Tindalius, si Deus est au- 
ctor naturalis Religionis , haec perfecta omnino 
dici debet , atque apta ad hominum felicitatem 
promovendam; secus hominibus non recte Deus 
consuluisset, cum non eam ipsis Religionem, qua 
praestitutum finem consequeretur, dedisset, quod 
vel cogitare nefas. In immutabilibus quoque ac 
aeternis rerum essentiis fundatur laudata Reli- 
gio, quae propterea immutabilis, ideoque sicut 
ab initio, ita etiam nunc temporis sufficiens. Ad- 
dunt insuper alii, pios illos, ac sanctissimos vi- 
ros, qui Moysis legem praecesserunt una natu- 

rali religione ductos fuisse. Alii denique , ut 
omnem hac super re difficultatem tollant, aptis- 
simum adesse medium arbitrantur, quo natura- 
lis religio sufficiens reddatur, et omnibus homi- 
nibus accomodata. Certum exploratumque est , 
plures philosophos, una duce ratione, purissima 
tum quoad religionem tum quoad mores praece- 
pta tradidisse; quae si colligerentur perspicuum, 
atque omnium ingeniis accommodatum codicem 
exhiberent ; simile enim in Christiana Religione 
factum fuisse videmus. 

Haec Naturalistae; sed inani prorsus conatu. 
Primo enim au religio naturalis perfecta esset in 
felicissimo innocentiae statu, an vero ipsa quo- 
que divina revelatione indigeret ad praesens in- 
stitutum definire non pertinet ; quamquam cum 
ex Moysis libris doceamur, Deum in illo quo- 
que statu hominibus revelationem concessisse, di- 
ci non immerito posset , solam naturalem reli- 
gionem non omnino sufficientem fuisse. Illud ta- 
men certum est, eam religionem in statu nostro 
non plane sufficere , ut ex argumentis superius 
expositis elucet evidentissime. Neque propterea 
Deus non recte consuluit hominibus , rationis 
enim defectus divina revelatio supplet abunde. 

Religio naturalis insuper est quidem natu- 
ra sua immutabilis in iis, quae praescribit, cum 
tamen mutata sit humana natura , ac ratio plu- 
rimum excaecata, mirum esse non debet, si reli- 

gio, quae ratione dignoscitur non sit plane suf- 
ficiens. Praeclare in hanc rem Antonius Genuen- 
sis in Elem. Met. p. 2. c. 7. ait - Est humana 
„ ratio oculo persimilis. Is, si nihil officiat, aut 
,, corrumpat iis viribus, quibus primum est prae- 
„ ditus objecta intra ejus atmosphaeram posita 
„ percipiet: si nervus opticus obstruatur, si hu- 
„ mor crystallinus densior evadat, autsiabobje- 
,, ctis removeatur longius , et morbis purgari 
,, oportet , et novis indiget viribus , ac mediis 
„ ut muneri suo satisfaciat - . 

Falsum deinde est, sanctos illos, ac purissi- 
mos viros, qui Moysis legem praecesserunt, na- 
turalem tantum Religionem sequutos fuisse; ex 
ejusdem enim libris, qui eos commendant erui- 
tur , plura eisdem fuisse revelata , atque ea in 
filios per traditionem dimanasse est necessario 
arbitrandum. 

Liber denique ille, seu codex , quem Natu- 
ralistae delirantes imaginantur , vanissimus est. 
Plures enim philosophi antiqui docuerunt erro- 
res, neque veritates omnes, quae ad Religionem 
spectant etiam collective sumpti tradiderunt. Ple- 
rasque veritates sumpserunt ex revelata religio- 
ne per traditionem hausta , vel ex divinis scri- 
pturis, quas Thales, Pythagoras, Trismegistus, 
Plato, et Aristoteles legerunt, vel ex doctrinis, 
quas Hebraei inter gentes disseminarunt. Codex 
insuper legum, de quo loquimur, nonnisi post 

longum tempus perfici potuisset: infinitis deiti* 
de disputationibus locus esset , cum illa desit 
in philosophis auctoritas, quae efficiat , ut ipsis 
firmissima fides praebeatur. Anceps ergo fides 
haberetur, ideoque firma non esset Religio, ut 
esse oporteret. Diversa porro ratione se se res ha- 
bet quoad Christianam Religionem; Divina enim 
auctoritate firmatur , ac roboratur , atque adeo 
in brevem, ac omnibus accommodatum codicem 
redigi potuit , neque ulli aut dubitationi , aut 
errori locus superesse potest, cum omnium con- 
troversiarum, quae circa verborum sensum oriri 
possunt, sit Judex infallibilis in Ecclesia a Chri- 
sto constitutus. 

Ad uberiorem rei demonstrationem juvabit 
Naturali stas omnes audire , qui cum se Revela- 
tione non indigere audeant impudenter asserere, 
suae rationis lumsn sequuntur. Itaque Auctor li- 
bri, cui titulus de moribus, gallico idiomate scri- 
pti aperte fatetur, nihil de cultu externo a ra- 
tione praescribi, et quamquam cultus externi ne- 
cessitatem admittat , ex hac tamen nihil , quod 
uni potius , quam alteri cultui faveat , demon- 
strari posse arbitratur. Ex hac autem sententia , 
ne Divinae Revelationis necessitas eruatur , ad 
indifferentismum confugiunt, contendentes cum 
auctore superius adducto, Deum relate ad cul- 
tuum diversitatem indifferentem omnino esse, 
quemadmodum indifferens est, si in Ecclesia Coe- 

nobitae diu noctuve psallant , ideoque propriae 
gentis cultum esse cuique sequendum; En ergo 
quo tandem impium eorumdem systema tendit. Vi- 
debant enim impossibile ipsis omnino fore Re- 
velationis necessitatem excludere, nisi Religio- 
nis, cultusque naturam prorsus everterent. 

Verum potest ne Deus indifferens esse relate ad 
tam varias, atque inter se pugnantes, sententias 
quae in diversis nationibus circa cultus externi 
professionem vigent, nisi forte idem sapientia, san- 
ctitate, providentia, justitia, caeterisque perfectio- 
nibus destitutus concipiatur? Quis unquam ina- 
nimum sibi induxerit, Deum eos aeternis praemiis 
afficere, qui Divinam naturam in partes dividentes 
eam in Mercurio rapaci, in Marte sanguinario, in 
in Venere impudica, immo etiam in arbore, in 
bove, in caepe collocaverint? Qui Deos fecerint , 
vinolentos, invidos, iracundos ? Qui in eorum- 
dem honorem homines , ut Mexicani , immola- 
verint, vel ut Chananaei infanticidia patraverint, 
homines voraverint , ut Phoenices et Hunni , 
immunditiis delubra profanaverint, ut Peruani? 

Externus insuper cultus nihil aliud est, quam 
interni protestatio , suamque naturam ex homi- 
num sensibus trahit, ut rationalis sit si ex bo- 
nis , verisque ideis oriatur, ex falsis autem su- 
perstitiosus. Vel ergo Deus etiam quoad inter- 
num cultum iudifferens est, vel externus cujus- 
cumque religionis cultus placere eidem nequit, 

Primum neque Naturalistae audent asserere, se* 
cus cum naturalis Religio una esse debeat, sibi 
aperte contradicerent. 

Divinae Revelationis necessitatem quoad pra- 
cticas veritates, quae Religionem respiciunt, non 
solum utriusque cultus natura, verum etiam im- 
possibilitas, in qua homines essent, iterum sibi 
Deum conciliandi , si forte a recto desciverint , 
evidenter ostendit. 

Naturalis legis existentiam jam antea contra 
impotentes libertinorum conatus vindicavimus , 
quam neque Athei negant , neque proinde infi- 
ciari possunt Naturalistae. Hujus autem legis ob- 
servantiae Deum praeesse, qui et cultores prae- 
miis afficiat , et violatores suppliciis universae 
hominum societatis demonstrat consensio, et ipsi 
quoque Naturalistae , qui Deum providum , sa- 
pientem, sanctum, omnipotentem admittunt, de- 
bent absque dubio confirmare. Homines vero sae- 
pissime hanc legem turpiter violare docet expe- 
rientia, quae ex cruciatibus, qui inde oriuntur, 
ostendit etiam, homines aeternae punitionis reos 
semetipsos agnoscere. 

Itaque in hac homines positi conditione, qui- 
nam in iisdem sensus nisi desperationis posset 
excitari, donec media et evitandae poenae, et Dei 
sibi amoris iterum conciliandi cognoscant ? 

Reconciliandum sibi esse Deum universum 
humanum genus agnovit, media autem, quae ei- 


Digitlzed by Google 


177 

dem humana ratio suppeditavit, inepta atque ab- 
surda omnino fuerunt. Celebres apud veteres , 
ut Coeli iram placarent lotiones erant, placami- 
na, februa, piamina. Scimus haec etiam apud He- 
braeos quodammodo viguisse, unde in Ethnicos 
dimanarunt, verum fides, quae ritibus illis adjun- 
cta erat, totum operabatur expiationis effectum, 
quam tamen habendam in venturum Messiam sa- 
crae tantum litterae praescribebant, et sine qua 
haec inania prorsus, ac superstitiosa fuissent, un- 
de ipsi ex Ethnicis sapientiores eosdem irride- 
bant: Ovidius enim Fastorum, lib. 2. canit. 
„Ah! nimium faciles, qui tristia crimina caedium 
„ Fluminea tolli posse putatis aqua. 

Hinc Arnobius Ethnicos alloquens lib. 7. ait: 
- ,, Unum prae omnibus quaero, quae causa est, 
„ ut, si ego porcum occidero, Deus mutet affe- 
,, ctum, animosque , et rabiem ponat. Si galli— 
,. nulam, vitulum sub illius oculis, atque altari- 
„ bus concremavero , oblivionem inducat inju* 
„ riae, et ab sensu penitus offensionis abscedat? 
„ .. . Ergo ne injurias suas Dii vendunt; atque 
,, ut parvuli pusiones, quo animosis parcant ab- 
„ stineantque ploratibus, passerculos , pupulos , 
„ equuleos, panes accipiunt, quibus avocare se 
,, possint ; ita Dii immortales placamenta ista 
„ sumunt, quibus iras, atque animos ponant, et 
„ in gratiam suis cum offensoribus redeant ? - 

Si ergo quos memoravimus ritus inepti pror- 

sus erant criminibus expiandis, quodnam aliud 
medium excogitari ab hominibus potuisset? Con- 
tendit Huetius in quaest. Alnet. 1. 2. c. 20 - pec- 
,, cata salubri poenitentia esse eluenda , mores 
„ emendandos, animum ad Dei cultum esse re- 
„ vocandum, atque ita placandum Deum , gen- 
„ tium omnium praeceptum esse quae Deum agno- 
„ scunt - . At generi ce tantum haec omnia per- 
cipere humana ratio potest, non ea tamen ratio- 
ne, qua et ad actum reducerentur, et de crimi- 
num remissione certitudo haberetur. Narrat in- 
super de Japonensibus - homines suspendunt ex 
„ alta rupe, in praeceps dejicere parati, nipec- 
„ catorum omnium publicam edant confessio- 
„ nem Infelices istos certe poenitebat, vero- 
que scelerum afficiebantur dolore ! „ Antrum 
., esse apud Indos, idem narrat, quo hominum 
„ noxae explorantur. Ostium subeunt, qui pro- 
„ bantur, ingrediuntur si insontes sint, si affines 
„ culpae, coarctante se ostio, arcentur ingressu, 
„ et admissa peccata palam confiteri coguntur, 
„ Deorum veniam precationibus, et jejuniis im- 
,, petrare - . Platonem quoque admisisse autu- 
mat idem auctor poenitentiam , satisfactionem , 
eaque omnia ad amissam Dei amicitiam recupe- 
randam necessaria. Haec autem omnia inter fa- 
bulas recensenda esse ex Justino habemus, qui 
a Platone tradit damnatum Homerum, eo quod 
Deos dixerit voces hominum audire; ac illo- 

rum necessitatibus opitulari. Caeterum si quae 
poeniteutiae signa apud veteres habebantur, ni- 
hil aliud erat nisi criminum conscientia , quae 
eosdem arguebat , quaeque vel ex vitii turpitu- 
dine, vel ex malis , quae inde consequebantur , 
oriebatur, cujus exemplum praebet Ovidius 1. 
de Ponto : 

„ Poenitet ab! si quid miserorum creditur ulli! 

„ Poenitet, et facto torqueor ipse meo. 

Tindalius autem, et cum eo universa Natu- 
ralistarum turba, unius rationis vi reconciliatio- 
nis, de qua loquimur, inedia inveniri posse ar- 
bitratur; in opere autem de Religionis Christia- 
nae antiquitate libro 4. a Patris, heri, atque ini- 
mici exemplo, quorum primus liberis, domesti- 
cis alter, postremus inimicis ignoscit, dummo- 
do eos errorum poenitere cognoscat, concludit, 
etiam homini, qui in crimen aliquod lapsus sit, 
idem a Deo expectandum esse. Hoc idem Lokius 
confirmat; ex naturali namque certitudine, quam 
homines de Divina Misericordia habere debent, 
eosdem media reconciliationis cognoscere posse 
affirmat; media autem hujusmodi in errorum co- 
gnitione, atque resipiscentia consistere, ex qui- 
bus fit, ut precemur pro remissione criminis , 
et nunquam in posterum delinquendi proposi- 
tum in animum inducamus. 

Verum haec omnia falso inniti supposito de- 
monstrabimus. Interim quid si Tindalio, et Lo- 

kio denegaremus , quod ipsi ex Dei bonitate con- 
cludunt, vi nempe doloris, qui in homine pos- 
set excitari, Deum reconciliari eidem certo de- 
bere ? Quanam ratione hoc ab iisdem probari 
posset, nisi antea demonstretur hominis poeniten- 
tiam inter ac delictorum veniam necessariam re- 
lationem interesse ? At haec omnia a libera Dei 
voluntate pendent; nisi ergo eadem Deus reve- 
lasset, per rationem dignosci nullimode potuis- 
sent, immo plura essent , quae homines deterre- 
rent, ac veniae obtinendae dubium timoremque 
producerent. Et primo quidem nulla adest pro- 
portio Deum inter et hominem ex una parte, ac 
patrem et liberos, herum et servum, duosque ho- 
mines ab invicem inimicos ex altera; offensionis 
namque gradus pro diversitate offensi, vel offenso- 
ris qualitate, diversi sunt. Bonus deinde est Deus, 
at sanctus quoque sapiens, justissimus, ac ignora- 
mus per simplicem rationem quousque Dei bo- 
nitas cum ejusdem offensoribus extendatur. Sci- 
mus ejusdem attributa mira consensione in unum 
coalescere, unde cum patris optimi natura, jura 
majestatis ac ordinis custodia considerari in eo 
debent; quare opportune in hanc rem Clarkius 
de Vexistence de Dieu tom. Il.chap . 10. ait. - 
naturam nullimode nobis manifestare utrum Deus 
ad injuriam suis legibus illatam ulciscendam , 
atque justissimam contra crimina iram ostenden- 
dam aliquid aliud praeter dolorem, ac poeuiten- 

tiam sit exacturus, cum nullum ex Dei attribu- 
tis positive demonstret , Deum ad ignoscendum 
vi poenitentiae moveri, solam ergo rationem non 
posse tranquillitatem inducere, dubiaque aufer- 
re relate ad media pro delictorum expiatione. 
Idem fatetur Jacobus Odius Ultrajectinus in 3. 
p. Theol. nat. , idemque inter alios sensit Bur- 
netus. Yerum etsi istorum auctoritas ejusdem es- 
set ponderis ac illa Tindallii et Lokii, ipsa ta- 
men opinionum varietas satis aperte hac super re 
Divinae revelationis necessitatem ostenderet. 

Bem ulterius promoveamus, ac illorum, quos 
impugnamus, sententiam intimius scrutemur. Ita- 
que contendunt Deum iis ignoscere, qui crimi- 
num aguntur dolore. At quaenam requiruntur , 
ut dolor ejus naturae sit, qua veniam possit im- 
petrare ? In delictorum detestatione , quatenus 
ad Deum referuntur, ac firmissimo non amplius 
legem violandi proposito, doloris essentiam con- 
sistere etiam Naturalistae fatentur. Quaero au- 
tem ab iisdem, utrum homines hujus intensio- 
nis dolorem possint sibi ex propriis viribus pol- 
liceri ? In memoriam revocent veterum philoso- 
phorum sensus; suum vero prae caeteris audiant, 
qui rei impossibilitatem omnino persuadet. Ex- 
perientiam consulant, qua docemur homines eo 
magis vitiis coinquinari, quo ex iisdem felici- 
tatem sibi spondent, vel putant esse assequutos, 
quod si aliquando vitii turpitudinem agnoscunt, 

nunquam propria vi ab eodem distrahi pote- 
runt, unde videntes meliora , eaque probantes , 
sequi tamen deteriora malunt-. Quamquam ergo 
homines de reconciliatione poenitentiae vi con- 
sequenda certi essent, nunquam tamen ejusdem 
qualitates ad veniam consequendam rationis ope 
cognoscerent. 

Haec omnia, ut possint undequaque confirmari , 
infensissimi Religionis Christianae hostis utamur 
testimonio. Itaque auctor operis, cui titulus Exa- 
men de la Jteligion attribue a Monsieur de St. 
Euremond, ut Sacramentum poenitentiae, cujus 
perperam naturam intelligit, excludere conetur , 
naturaliter magis eos esse probos debere conten- 
dit, qui Christianae Religionis denegant verita- 
tem , quam qui eamdem profitentur , illi enim 
carent mediis , quibus delictorum veniam obti- 
neant. Noverat ergo solius rationis ope impossi- 
bile hominibus esse, et veniae consequendae spem 
concipere, et media ad eamdem obtinendam de- 
tegere, fallitur autem dum putat mediorum igno- 
rantiam homines suos in officio continere ; aut 
enim Naturalistae alterius vitae poenas admittunt, 
aut inficiantur: si hoc alterum, ergo impunitas 
scelerum quammaxime improbos eosdem reddet; 
si primum , ergo in maximam rerum omnium 
desperationem adducentur. Vel ergo sibi Natu- 
ralistae contradicant, vel Revelationis necessita- 
tem agnoscant oportet. 

De officiis hominis erga seipsum. 


Lex illa, quae fert, ut jus suum cuique tribua- 
mus, eadem nobis nostra tribuere docet: jura 
autem , quae nobis competunt , quaeque exinde 
manant erga nos ipsos obligationes ex amore illo 
rationali nascuntur, quo naturaliter et animam 
nostram, et corpus prosequi tenemur. Cum ve- 
ro naturae leges custodire nequeat homo, adeo- 
que nec propriae, nec aliorum felicitati consu- 
lere ipse possit , nisi perfectus sit tum animi , 
tum corporis facultatum status, quarum illae et 
hominem ad agendum impellunt, et actionum cum 
lege detegunt convenientiam, alterae autem actio- 
nibus ipsis sunt omnino necessariae , evidenter 
colligitur, primum, et universale hominis erga 
se ipsum officium esse, ut sui perfectionem ac- 
quirat. Quare liomo tamquam ens morale, legis- 
que naturalis subjectum, perfectus erit, si facul- 
tatum usus in unam legis naturalis custodiam in- 
tendat, atque actionum regulam determinet. Dif- 
ficile quidem, at a natura praeceptum; nisi enim 
aversiones, ac sensuum appetitus rationis pareant 
imperio , confractus quodammodo perpetua pu- 
gna sit animus hominis oportet, quod cum feli- 
citate, ad quam fertur, consistere nequit. 

Jam vero, quam natura jubet, nemo poterit 
perfectionem adipisci, si externo adjumento , et 
aliena ope caruerit omnino ; in ejusmodi igitur 
officio non tantum anima et corpus, sed et sta- 
tus externus continetur. In quacumque autem 
societate status hominis ab iis efformatur, quae 
ipsi individuo adjiciuntur, et variabilia sunt, ut 
divitiae, paupertas, claritas vel obscuritas gene- 
ris, auctoritas, subjiectio, imperium etc. statum 
externum , vis, et cultura animi et corporis, inge- 
nii alacritas , aut tarditas etc. statum internum 
constituunt. 


ARTICULUS I. 


De statu hominis interno. 


s. I. 


De intellectus cultura. 


Artem omnium maximam esse nos ipsos novis- 
se, communis, natura ipsa docente, fuit omnium 
praesertim sapientiorum opinio ; impossibile est 
enim , ut perfectionem homines a natura prae- 
scriptam adipiscantur, nisi proprias noverint fa- 
cultates. Cum autem prima, quaeque caeterarum 
est fundamentum facultas, in intellectu consistat, 

hinc inter naturalis juris praescripta, intellectus 
cultura est recensenda. 

Itaque ut intellectus vires serventur, et augean- 
tur, inquirendum prae omnibus est, in quonam 
sit ejusdem objectum collocandum. Qui autem 
Logicae , ac Metaphysicae vel mediocrem ope- 
ram navarunt, probe cognoscunt veritatem in- 
tellectus objectum constituere. Qui ergo habitum 
acquisivit quid in quaque re verum sit acutis- 
sime investigandi , ac celeriter inveniendi , vel 
saltem ubi veritas non apparet assensum suspen- 
dendi, ne cognita cum incognitis confundantur, 
is intellectum perfectum habere merito dicitur. 
Exercendum igitur est ingenium, ut intelligendi 
vis excitetui’, et acuatur, iique omnes abjicien- 
di errores sunt, qui veritati inveniendae obstant, 
intimosque affectus ab imo turbant, ut cognitio- 
nibus tum practicis, tum theoreticis imbui idem 
possit; utrisque enim verum a falso secernitur, 
et veritates illae cognosci ab hominibus possunt, 
quae vel Deum, vel humanas ac naturales scien- 
tias spectant , quaeque cum felicitatem nostram 
immediate respiciant, debent esse naturali jure 
demandatae. 

Cum tamen rerum omnium veritatem, Deus 
infinita , qua pollet , sapientia penitus detegat , 
ac rerum rationes explicare ejusdem tantum sit 
proprium , eae cognitiones sunt caeteris praefe- 
rendae , quae cuique in eo statu , quem elegit , 

necessariae agnoscuntur , iis tamen praemissis , 
quae generales sunt, atque omnes omnino homi- 
nes aequaliter respiciunt: quid enim magis con- 
tra naturam, quam ut quis aliis praesit, qui non- 
dum humanae naturae facultates agnoverit? Ho- 
mo siquidem ab omni peculiari vitae socialis statu 
praecisus, ad ea tantum officia addiscenda obli- 
gatur, quae cum caeteris communia sunt. At si 
idem sit paterfamilias , magistratus etc. , ea 
quoque discat oportet, quae prudentiam, vel ci- 
vilia respiciunt instituta. Idem de omnibus socia- 
lis vitae muneribus, atque artibus dictum intel- 
ligatur. Quare si homines in iis gerendis aliqua 
ratione deficiant, quod ea, quae oportebat, addi- - 
scere neglexerint, eos vel excusare, vel tueri nul- 
latenus potest ignorantia. 

s. II. 

De cultura voluntatis. 


(Quemadmodum veritas objectum intellectus , 
ita bonitas objectum voluntatis constituit. Ut au- 
tem huj usmodi perficiatur facultas, iis notionibus 
imbuamur oportet, per quas bonum, et malum ve- 
rum ab apparenti discernere valeamus, et quarum 
ope externa voluptatis irritamenta , quae sensus 
percellunt , atque animum alliciunt , non prius 

appetamus , quam ratione detegamus , an reipsa 
bonum aliquod ea sint, verum, vel apparens. In 
hoc enim tota voluntatis perfectio sita est, quae 
in constanti habitu versatur ad hoc unum actio- 
nes nostras referendi , ut quod est vere bonum 
consequamur. Jus ergo hominibus inest ad ea 
omnia , quae ad veram felicitatem conducunt , 
dummodo voluptas a vero bono ortum ducat , 
et innocens sit. Itaque falluntur ii omnes, qui 
amorem sui veluti vitium malorum omnium ca- 
put eradicandum arbitrantur; si enim in vitium 
vertitur, ex eo procedit, quod homines ad actio- 
nes considerandas neque tempus, neque diligen- 
tiam adhibeant, adeoque in errorem labantur, et 
voluntatem flectant , non rectae rationis , sed 
aversionis et sensitivi appetitus imperio , quod 
ex repraesentatione boni , malique oritur, ante- 
quam bonum illud vel malum probet intellectus. 
Affectus namque natura dedit, veluti voluntatis 
motores, dedit tamen et rationis imperium, quo 
animi perturbationes sedare, pravos affectus com- 
pescere, imaginationis vim nimiam temperare, et 
mores nostros ad virtutem , seu verum bonum 
comparandum componere possimus. 


Digilized by Google 



De affectibus 


Q uamvis affectus, et exinde passiones , quae a 
voluptatis , vel doloris sensu exoriuntur in fa- 
cultate sentiendi fundamentum habeant, cum ta- 
men a voluntate regantur, ei que subjectae esse 
debeant, necesse est, ut de iisdem nonnulla di- 
camus. 

Duo sunt in voluptate, et dolore distinguen- 
da, quorum unum ad physicam, alterum ad mo- 
ralem utriusque rationem attinet. Physicas vo- 
luptatum , et dolorum causas commotiones esse 
in corpore excitatas , quibus corporis harmonia 
aut conservatur , aut turbatur , aut turbata re- 
stituitur, statutum ab omnibus fere philosophis 
est : sola autem motuum mediocritate harmonia 
isthaec conservatur, et solo excessu destruitur; 
quare si sensationes ab aequabili motu orian- 
tur, voluptuosae snnt, si vero ab immoderata fi- 
brarum concussione fiant molestae apparent. Haec 
autem mediocritas non est quoddam veluti indi- 
visibile , et simplex ; suos enim habet gradus , 
quos ultra si profeceris , dolor inest. Quinam sit 
numerus , quaeve horum graduum voluptatem 
constituentium quantitas, omnes se penitus igno- 
rare fatebuntur. Haec enim omnia cum fibrarum, 

temperamento, tum ipsis usibus, et consuetudi- 
nibus proportionalia esse debent. Itaque major 
vel minor facilitas qua mediocritas in extrema 
vergit, proprio cujusvis experimento est decla- 
randa. 

Moralis sensationum, de quibus disputamus, 
causa in sola reflexione reponenda est; qui enim 
cogitat, praesertim si uberiori imaginatione pol- 
leat, nunc propriae beatitatis, nunc miseriae fit 
artifex. Quod si reflexio tollatur, angusta nimium 
est voluptatum, dolorumque provincia. Hinc ha- 
rum sensationum copia uberior est in adultis , 
quam in pueris , uberior in civibus , quam in 
agricolis. 

Sunt qui cum auctore operis cui titulus - idee 
sulla indole dei piacere - arbitrantur, volupta- 
tem omnem a spe , omnemque dolorem a metu 
esse repetendum. Hoc autem, quod- de pluribus 
concedimus, negamus posse de omnibus affirmari; 
quae enim spes locum habere potest, ubi ad ino- 
pinatum sive dictum, sive factum voluptate per- 
fundimur? Ac si solum de futuris est metus, quo- 
nam metu Aeneas trojanum jam praeteritum ex- 
cidium narraturus afficiebatur? Deinde etiam in 
commiseratione dolor inest , qui a nullo metu , 
nullaque formidine gignitur. 

Illae animi commotiones, quae ex boni, ma- 
live perceptione oriuntur , quaeque voluptatis , 
atque doloris intensitati respondent, eae proprio 
Rugg • Eth. tom. /. 9 

solent nomine affectus appellari. Etenim dum 
bona , yel mala contemplamur, dum voluptate, 
vel dolore afficimur , variis modis subjicimur, 
variisque rationibus movemur. Affectuum autem 
omnium radix sunt propensiones , vel declina- 
tiones, quae duo si perennia sint in animi pa - 
themata convertuntur. De his igitur animi con- 
citationibus tria potissimum inquirenda sunt, 
quorum primum ad originem pertinet , alterum 
ad usitatiora phoenomena, postremum ad varias 
disputationes , quae affectuum naturam possunt 
explicare. 

Affectuum omnium verus fons , et origo in 
amore, atque odio collocanda est. Nimirum quae- 
rimus, optamus, et in ea ferimur quae bona no- 
bis apparent, quod proprie amare dicitur. Con- 
tra declinationem, fugam, aversionem in iis omni- 
bus exhibemus, quae sub ratione mali compre- 
hendimus, quod proprie odio habere nuncupa- 
tur. Jam vero si duo hujusmodi affectus non 
existerent, neque reliqui in nobis excitari pos- 
sent. Quin imo, prout Malebranchius ostendit , 
omnia ad amorem commode reduci possunt, ac 
caetera ut veras amoris reactiones haberi. 

Cura amor ex bono percepto oriatur , cum- 
que triplex esse possit .ejusdem consideratio, 
praesentis nimirum, praeteriti , et futuri , hinc 
triplici ratione idem amor in affectibus excitan- 
dis operatur. Itaque, si bonum praesens sit, eo- 

que simul tranquille perfruamur, ejus amor lae- 
titiam , jucunditatem , exultationem producit. 
Si vero bonum sit praeteritum, ejus amor ali- 
quando voluptatem , aliquando dolorem gignit. 
Si demum bonum sit futurum , qui ejus desi- 
derio tenetur nunc spei , nunc diffidentiae nunc 
etiam desperationi copulatur , prout probabilis 
est, vel improbabilis ejusdem consecutio. 

Multiplex insuper amor esse potest pro di- 
versitate objectorum ad quae refertur. Hinc si 
ad corporis voluptates ille pertineat vocatur con- 
cupiscentia, si sit divitiarum cupiditas avaritia , 
si denique novam discendi cupidinem contineat, 
proprio nomine dicitur curiositas. Si nosmeti- 
psos respiciat, amor propriu r, licet non elegan- 
ter, communiter tamen appellatur , qui si cum 
immoderata sui ipsius aestimatione jungatur, su- 
perbia dicitur, vel cum alienae aestimationis avi- 
ditate copuletur, nunc vanitas nunc levitas vo- 
cari solet. Amor quo nostri similes complecti- 
mur benevolentia , vel amicitia dicitur. Laeti- 
tia ob alienam felicitatem verbis expressa, con- 
gratulatio est, beneficiorum memoria, grati ani- 
mi virtus ; optima de iis opinio , qui praeclaris 
meritis praestant, aestimatio , reverentia , vene- 
ratio , et admiratio appellatur. 

Eodem modo quo varia est amoris ratio pro 
diversa contemplatione bonorum, ita multiformis 
est odii natura pro malorum diversitate. Quare 

9 * 

in praesenti malo tristitia , afflictatio , aegritu- 
do , angor , desolatio : ad malorum recordatio- 
nem dolor y et querela : ad eorumdem praevi- 
sionem depressio , vel desperatio oriuntur, potis- 
simum si maximum , et inevitabile malum appa- 
reat. Si autem leve, aut evitatu facile esse videa- 
tur, contemptus, confidentia, praesentia animi , 
audacia producitur. Molestia habetur, si utili- 
bus sensationibus careamus ; miseria autem si 
desint divitiae. Si desit, vel amissus fuerit bo- 
nor, animi conditio dejectionis est, atque pudo- 
ris . Qui se laesum injuria putat, ira excande- 
scit, quae si inveterata sit odium , si statim pro- 
rumpat amaritudo, si contumescat bilis , si ulci- 
scendi tempus observet, inimicitia solet appel- 
lari. Malorum adspectus , quae in nostri simi- 
libus insunt, commiserationem producit. Odio 
denique ita aliquando commovemur , ut alteri 
quoque bona invideamus, unde invidentia ori- 
tur, quae docente Tullio est ex alterius rebus 
secundis aegritudo. 

Usitatiora nunc videamus affectuum phoeno- 
mena, quorum primum est eorum sensibile si- 
gnum, quod alio nomine character appellatur. 
Amoris argumenta sunt spirituum agitatio , et 
oculi desiderium exhibentes, et in unum obje- 
ctum defixi. Odii signa sunt color pallidus, ocu- 
lorum ab objecto aversio, silentium ubi laudes, 
eloquentia ubi vitia exponuntur. Ad laetitiam 

attinet risus, felicitatis propriae enarratio, libe* 
ralitas: Tristitia manifestatur pallore, dejectione 
oculorum , lacrymis , solitudine , perpetua sui 
ipsius accusatione. Spei character est audacia , 
alacritas , et aliorum contemptus. Metum indi- 
cat pallor vultus, corporis tremor, animi demis- 
sio , suspicio. Quomodo ira manifestetur habe- 
mus ex Seneca - flagrant, et micant oculi, mul- 
„ tus ore toto rubor, exaestuante ab imis prae- 
„ cordiis sanguine. Labia quatiuntur, dentes 
„ comprimuntur. ... - caetera apud Heineccium 
in Philos. Morali reperiuntur. 

Alterum phoenomenon est, affectus omnes in- 
ter se invicem colligari , et veluti catena qua- 
dam adstringi. Quis enim est, qui objectum amet, 
et una simul idem non desideret , illi non in- 
videat qui eodem perfruitur, non irascatur illi 
a quo a possessionis gaudio removetur, non eum 
odio prosequatur qui objectum illud deneget , 
qui demum non timeat, ne ab acquisita posses- 
sione arceatur? 

Praecipua de affectuum natura disputatio eo- 
rumdem necessitatem spectat , et in qua utrum 
iidem humanae naturae sint necessarii quaeritur, 
aut potius ab anima, veluti totidem ejusdem mor- 
bi repellendi. Nemo sanae mentis philosophus , 
Stoicorum sententiam sequendam esse arbitra- 
bitur, qui alteram quaestionis partem amplecten- 
tesj primam debebant penitus denegare. Et re 

quidem vera, affectus media sunt ad bonum se- 
quendum, et malum vitandum ; iis ergo e me- 
dio sublatis , actiones etiam tollantur oportet. 
Quod si quandoque rationis limites excedunt , 
ratione ipsa sunt moderandi. 

Quaeri etiam a nonnullis solet , utmm affe- 
ctus omnes cum imaginatione arctissime copu- 
lentur? Ita sane. Imaginatio enim est, quae bo- 
ni, vel mali ideam augendi, vel imminuendi fa- 
cultatem habet, et ex qua praeteritorum, vel ab- 
sentium objectorum recordatio pendet. Eadem 
igitur ablata, affectuum limites fiunt angustissi- 
mi. Ubi ergo major imaginatio, ibi affectus in- 
tensiores. 

S IV. 

De virtutibus , et vitiis , quae ex recto , 
vel pravo affectuum usu procedunt. 

Ad voluntatis perfectionem virtutum exercitia 
referuntur, quae etsi multiplicis generis sint , 
ad quatuor tamen praecipue referuntur. Has di- 
stinctis nominibus , pro diverso scilicet earum 
objecto indicamus. Sunt itaque Prudentia , Ju- 
stitia, Fortitudo, Temperantia. 

Prudentia definitur - habitus idonea me- 
dia inveniendi , et exequendi ad honestum fi- 


Digitized by Google 


1 95 

nem consequendum idonea-. Tria igitur in hac 
virtute bona necessario includuntur, consulta- 
tio scilicet, judicium, exequutio. Ut autem haec 
bona sint , alia requiruntur , quae integrales 
prudentiae partes dicuntur; memoria nempe, 
seu ti-ansaclarum rei-um recordatio , intelli- 
gentia , seu cognitio praesentium , providen- 
tia , seu consideratio futurorum , solertia , seu 
facilitas apta media inveniendi, docilitas , seu 
habitus aliorum rationabilia consilia excipien- 
di, circumspectio, seu diligens adjunctorum con- 
sideratio, et cautio , seu cura impedimenta vi- 
tandi. 

Tot igitur sunt prudentiae vitia contraria , 
quot iis quae mox exposuimus opponuntur; cum 
vei-o oppositio vel per excessum, vel per defe- 
ctum esse possit, hinc necesse est ut vitia utiius- 
que generis indicemus. Itaque per defectum erunt 
1 . praecipitatio , seu operis absque debita delibe- 
ratione susceptio, 2. inconsideratio , seu defe- 
ctus examinis in judicio de mediis ad finem as- 
sequendum idoneis ; 3. inconstantia , seu con- 
silii ex nulla, vel levi causa mutatio; 4. negli- 
gentia, seu ad rei exequutiouem debitae diligen- 
tiae omissio. Per excessum vero erit astutia , 
seu pravorum mediorum inventio. 

Altera virtus, Justitia scilicet est- habitus 
jus suum cuique tx-ibuendi - Varias hujus vir- 
tutis divisiones jam in prima parte adnotavimus; 

hic igitur addenda tantum divisio, quam Gro- 
tius in expletricem et attributricem distinguit: 
illa aliorum jura perfecta, haec autem imperfe- 
cta respicit. 

Quae per excessum, vel defectum vilia huic 
virtuti opponuntur, ea sunt, quibus Dei, nostra, 
vel aliorum jura violantur : Fortitudo commur 
niter definiri solet - habitus considerate pericu- 
la suscipiendi, et labores ferendi - . Ad hanc re- 
feruntur magnanimitas , seu habitus, quo ani- 
mus ad actus in quolibet virtutum genere he- 
roicos determinatur, magnificentia , quae ad ma- 
gna opera , magnis sumptibus rationabiliter fa- 
ciendis inclinat , patientia , qua dolores ratio- 
nabiliter tolerantur, et perseverantia , qua ob- 
stantia mala rationabiliter superantur. 

Fortitudini opponitur per excessum audacia , 
qua quis se periculis objicit neglecta adjuncto- 
rum natura , per defectum vero ignavia , qua 
quis circumstantiarum opportunitate non utitur. 
Magnanimitati opponitur per excessum praesum- 
ptio , nimia scilicet propriarum virium aestima- 
tio, dum ea aggredimur, quibus sustinendis im- 
pares omnino sumus; ambitio seu honorum inor- 
dinatus appetitus, et vanagloria, seu inordina- 
tus appetitus famae, laudis, et gloriae; per de- 
fectum vero pusillanimitas , qua quis ea etiam 
recusat, quae sunt propriis viribus proportiona- 
lia. Per excessum opponitur magnificentiae pro- 

digalitas , seu inepta divitiarum profusio, per 
defectum vero yarvificentia , seu vitium , quo 
quis parvis sumptibus magna sibi vellet compa- 
rare. Patientiae per excessum opponitur insen- 
sibilitas , qua quis nullis malis movetur, et per 
defectum impatientia , qua quis minimis urge- 
tur. Perseverantiae opponitur per excessum per- 
tinacia, seu inordinata firmitas in proposito, et 
per defectum inconstantia, qua quis a bono pro- 
posito vel levi, vel nulla de causa desistit. 

Temperantia denique est - habitus deside- 
ria et actiones ad rectae rationis normam mo- 
derandi - . Ad hanc plures aliae morales virtu- 
tes referuntur ; abstinentia scilicet, sobrietas , 
castitas , pudicitia, cibi nempe, potus , et affe- 
ctuum rationabilis usus. 

Si autem temperantia veluti generalis virtus 
consideretur, ad eam referuntur. 1 . clementia , 
seu moderatio justa poenarum, cui opponitur tam 
nimia lenitas , quam crudelitas , sive atrocitas 
in poenis; 2. mansuetudo , seu moderatio irae , 
cui tam nimia lenitas, quam inordinata iracun- 
dia opponuntur; 3. misericordia, seu virtus in- 
clinans ad alienae miseriae succurrendum; 4. hu- 
militas, qua omnium infimos nos arbitramur, cui 
opponitur superbia, seu inordinatus propriae ex- 
cellentiae appetitus; 5. modestia, seu externa in 
omnibus temperantia; 6. studiositas , seu cogno- 

9 ** 

scendae veritatis sollicitudo ; huic autem oppo- 
nitur curiositas, et negligentia; 7. denique cir- 
cumspectio, seu rationabilis in sennone modus, 
cui tam nimia loquacitas, quam nimia tacitur- 
nitas opponitur. 


$■ V. 


De Culpa , et Dolo 


XJt clarius ea, quae actuum humanorum im- 
putabilitatem respiciunt , intelligi possint , de 
Culpa et Dolo, quae in eadem saepius occur- 
runt, est necessario disserendum. 

Culpa generatim considerata est id , quod 
perfectae actionis rectitudini deest. Hic autem 
defectus vel intellectum respicit, vel volunta- 
tem : in priori casu culpa simpliciter , seu in 
specie dicitur , in altero autem dolus. Utrius- 
que imputatio fit, hac tamen differentia, quod 
culpa aliquando esse possit invincibilis, ac proin- 
de ab omni imputatione immunis; dolus autem 
sit semper vincibilis, cum voluntatis defectus 
nunquam invincibilis esse possit. 

Apud veteres J. C. dolus vel bonus erat , 
vel malus. Ad utriusque definitionem percipien- 
dam illud prae oculis habendum est, quod in 
dolo semper voluntatis simulatio debeat adesse; 

hac enim exclusa habetur actio quidem injusta, 
non autem dolosa. Hoc posito si quis eo con- 
silio simulat, ut bonum consequatur, dolus juxta 
veterum definitionem dicitur bonus , secus au- 
tem malus. 

Ex allata culpae definitione patet, illum qui 
culpose agit aut nullum , aut falsum ferre de 
actione committenda judicium, adeoque nec di- 
recte, nec indirecte actionis effectum velle; si 
enim in agente aliqua saltem probabilis esset 
futuri eventus praevisio, jam rectitudinis defe- 
ctus non esset intellectui, sed voluntati tribuen- 
dus, adeoque dolosa fieret. 

Cum haec prae oculis Romani J. C. non ha- 
buissent , alterum defectum ab altero non pro- 
be distinguentes ita confuse de culpa disserue- 
runt, ut, quae de culpa docent, ad dolum po* 
tius sint referenda. 

Fatendum tamen est actiones aliquando dari, 
quae uno , eoderaque tempore et culposae , et 
dolosae esse possunt. Wolfius, qui tot inaudita 
nomina in Philosophicis disciplinis invexit, eam 
culpam cum dolo conjunctam culpam mediam 
appellat. 

Ut haec imputationis principiis adplicentur, 
culpa in defectu vincibili intellectus versari de- 
bet ; defectus autem vincibilis ille est , quem 
quis vitare facile potest, si mentis suae viribus 
recte utatur. Qui igitur de imputanda culpa sen- 

tentiam ferre vult, ingenii, et mentis vires cu- 
jusque hominis dimetiatur oportet ; non enim, 
facultatum mentis exercitium, et usus idem in 
omnibus esse potest. Quare si mentis vires quis 
aut exercere, aut augere cum posset noluerit , 
vel qui viribus jam acquisitis recte uti negle- 
xit, eidem juxta negligentiae modum culpa de- 
bet imputari. Hinc error ab altero admissus vel 
risum, vel miserationem, vel iram, et indigna- 
tionem excitat juxta errantis statum, et quali- 
tatem. 

Ad recte itaque agendum homo debet quan- 
tum in se est, intelligendi vim perficere, actiones, 
earumque effectus diligenter inquirere, uno ver- 
bo attentionem excitare , ut ne quid temere , 
fortuito, inconsiderate agat, in quo potissimum 
attentio sita est. Si minima etiam circumstantia 
praetermittatur aliquid fortasse perfectae recti- 
tudini actionis deest- Haec autem praetermissio 
etiamsi inefficax omnino sit imputatur. 

Ex habitu mentis modos omnes actionum ad 
trutinam non revocandi oritur negligentia, quod 
vitium est potius mentis , quam voluntatis , eo 
enim quis nonnulla omittit, quae agentis obje- 
ctum, finem scilicet ejusdem respiciunt. 

Verum cum diversa sint finis consequendi 
media, ac diversae cujusque ingenii vires , de 
negligentiae quantitate nonnisi per generalia prin- 

cipia licet judicium ferre. Quantitas igitur ne- 
gligentiae ex omissionis quantitate supputatur. 

Diligentia summa dicitur illa, cum agens ne 
minimum quidem omittit medium , quo finem 
sibi propositum consequatur. Relative autem 
summa dicitur , cum quis iis omnibus utitur 
mediis, quae in sua potestate sunt, habita sua- 
rum facultatum ratione. Exinde negligentia ab- 
solute, et relative summa dimetienda. Innume- 
ri igitur a summa diligentia ad negligentiam 
summam gradus esse debent , quos in peculia- 
ribus actionibus singillatim adsignare impossi- 
bile est; oportet enim , quae sit diligentia sum- 
ma in quovis negotio, quaeque fuerit quanti- 
tas, et usus facultatum agentis , de cujus ne- 
gligentia quaeritur, antea definire. 

Rectissime igitur J. C. tres tantum diligen- 
tiae gradus selegerunt , ut eo pacto culpae quan- 
titatem metirentur, minimam , scilicet mediam , 
et maximam. Minimam dixerunt quam omnes 
homines suis rebus adhibere solent, ejusque omis- 
sionem culpam latam. Mediam, quam diligen- 
tes Patresfamilias adhibent in rebus suis, cujus 
omissioni, tribuunt culpam levem. Maximam de- 
nique qua diligentissimus Paterfamilias uti solet 
in rebus px*opriis, ex cujus defectu oritur culpa 
levissima. Haec in foro utilissima sunt, apud nos 
autem, qui intrinsecam actuum humanorum mo- 

ralitatem expendimus, usum fere nullum habe- 
re evidentissiinum est. 

Negligentia diversa nomina sortitur , prout 
diversi sunt actionum modi , quos considerare 
homines in agendo negligunt. Si actionem su- 
scipiant antequam de ejus moralitate judicium 
ferant, attentionis defectus dicitur praecipitan- 
tia ; si effectum actionis non praenoverint, qui 
facile poterat praevideri, inconsiderantia , quae 
pro gravitate effectus crescit, et facilior est prae- 
visio , et in stoliditatem abit ; minuitur vero 
juxta praevisionis difficultatem, et dicitur impro- 
videntia. 


s- vi. 


De corporis sanitate , et integritate servanda. 


Cum nostri corporis custodes tantum, non domi- 
ni simus, ac naturali in nos ipsos feramur amore, 
non solum idem corpus conservare , sed ejus 
quoque vires perficere naturaliter obligamur , 
ac ejusdem membrorum integritatem diligentis- 
sime custodire. Corporis igitur , membrorum- 
que vigorem non solum labefactari vetat naturae 
lex, verum corroborari pmecipit, quod et absti- 
nendo a quavis luxurie, et membra continenter 
exercendo obtinetur. Eo veterum ludi gymna- 
stici pertinebant, quibus corporis vires mirifi- 

ce solidabantur. Quoniam vero cibo corpus ali- 
tur, idem alimento privandum non est , ita ta- 
men ut , et praefinitos limites non excedat , et 
aegritudinem non inducat. Qui enim alimeuto 
utitur juxta Naturae praeceptum, nempe id tan- 
tum seligit, quod salubre est, et quantum suffi- 
cit ad vires corporis reparandas sobrius est, ac 
temperans; qui potius voluptatis rationem ha- 
bet intemperans dicitur. Longaevitatem parit 
temperantia ; immaturae autem morti intempe- 
rantia coipus tradit, unde illam sectandam, hanc 
vitandam esse evidenter constat. Inter ipsa ve- 
ro alimenta id seligendum esse ratio demonstrat, 
quod sine molestia corpus reparare possit, vel 
ex vegetabilium, vel ex animalium genere de- 
promptum sit; nam ex utrisque promiscue ho- 
minem ali natura sua, experientia demonstrat. 

Quaeri autem hic posset, utrum humana car- 
ne vesci licitum sit. In nonnullis quidem ter- 
rae locis quaedam adsunt gentes, antropophagae 
idcirco appellatae, quae humana carne vescuntur, 
quod evidenter ostendit eamdem corpus alen- 
di, et conservandi, non secus ac brutorum car- 
nes potestatem habere. Cum vero a mortuorum 
hominum edendis carnibus abhorreat natura , 
nec liceat eosdem interimere, secus ad mutuas 
interneciones perpetrandas ingluvie impellente, 
et delicatioris cibi caussa plures allicerentur , 

naturali jure hujusmodi cibum proscribi cen- 
sendum est. 

Quod si extrema homines fame urgeantur , 
ac alterius cujuscumque generis cibus defecerit, 
hominum carnibus , qui facto nostro non pe- 
rierint, vesci naturali necessitatis jure permit- 
titur; in hoc enim adjuncto et humana repara- 
tur infirmitas, et nulla hominibus irrogatur in- 
juria. 

Quoniam vero non tantum cibo ac potu no- 
stri corporis incolumitati consulere natura ju- 
bente cogimur; hinc nimio labore non sunt vi- 
res conterendae , neque voluptatibus ac intem- 
perantia defaticandae , ac penitus extinguendae. 
Itaque si corpus aeger sit opportuna sunt reme- 
dia adhibenda , atque imprimis cavendum , ne 
aegritudo culpa nostra promoveatur, quare evi- 
denti nosmetipsos objicere vetamur periculo, ni- 
si id extrema necessitas, majoris nempe mali vi- 
tandi , aut boni consequendi causa , mortis di- 
scrimen subire suadeat. Licet ergo Religionis 
tuendae causa in mortis discrimen adduci , in 
aliorum, multoque magis Reipublicae salutem 
vitam offerre, ac verecundiae servandae studio 
virgini intentatam sibi ab aggressore mortem 
oppetere, atque homo, qui luendorum criminum 
caussa asperrimum vitae institutum susceperit, 
ab hoc prohiberi non potest. Reis autem , qui 
extremo damnati sunt supplicio, quamvis per fu- 

gam vitae suae consulendi via non interdicatur; 
id tamen naturali lege iis demandari putandum 
non est; amor enim, quo nos ipsos prosequi te- 
nemur, societatis legibus ita subjicitur, ut iisdem 
illum anteponere non teneamur. 

Eadem ratio, quae vitae nostrae conservatio- 
nem, de qua alibi occurret sermo , nobis natu- 
rali jure praecipi ostendit, integritatem quoque 
membrorum custodiendam esse demonstrat. Qua- 
re illicita quaecumque membrorum mutilatio 
censenda est, nisi cum vitae pugnet conservatio- 
ne, iu quo tamen casu, nisi evidens omnino sit 
evitandae mortis securitas , eidem subjici non 
tenemur. 


S- VII. 

De Suici dio. 


jrL utochiriam, sive suicidium illud constituit 
crimen, quo quis semetipsum violenter interimit. 
Mirum de hoc argumento quantum tum veteres, 
tum recentiores philosophi disputaverint; Stoici 
enim praeter barbaras quasdam gentes , mortem 
sibi consciscere aliquando licitum esse docebant, 
cum vel taedio vitae correptus, vel agitatus for- 
tuna quis nullam salutis spem haberet. E con- 

tra Pythagorici, Dei injussu vita decedere illi- 
citum esse arbitrabantur. 

In Stoicorum sententiam cesserant Seneca et 
Epictetus putantes id ipsum licere iis, qui nul- 
lo se emolumento Reipublicae futuros esse prae- 
viderent , ac nonnulli etiam inter Hebraeorum 
Kabinos, relate ad illos, qui se in Dei probrum 
vitam acturos esse praesentirent. 

Impiae huic sententiae, quam nostris etiam 
temporibus quosdam ex profligatorum hominum 
familia ab inferis revocasse dolemus, omnes cu- 
juscumque aetatis philosophi jure meritoque re- 
stiterunt. Fundamentale namque juris naturae 
principium, seu quod idem est naturalis jussio 
suicidium omnino proscribit. 

Itaque ab amore, atque iis, quae adversus Deum 
exinde manant, officiis rem adgrediamur. Deus 
siquidem est hominum vitae dominus supremus 
et arbiter; ille enim nos e nihilo eduxit, atque 
animam inter et coipus commercium illud con- 
stituit , quod utramque substantiam arctissimo 
vinculo conjungit. Illicitum ergo naturali jure 
illud omne censeri debet , quod absoluto Dei 
in hominum vitam adversatur dominio. Jam ve- 
ro qui ejusdem injussu ex hac vita discederet, 
supremo huic, de quo disputamus juri, con- 
trairet. 

Hominem insuper, ut alibi ostendimus ideo 
ratione, ac voluntate Deus donavit, ut Deum 

ipsum cognoscens, ej usque sei*vans mandata, di- 
vinam gloriam, ej usque perfectiones meliori, quo 
posset, modo manifestaret; non est ergo in ho- 
minis potestate hoc Deum fine se ipsum de- 
struendo defraudare. 

Amor deinde, quo Deum homo prosequi te- 
netur exigit, ut omnis in eodem spes collocetur. 
Quonam ergo pacto ejusmodi amor cum extre- 
ma rerum omnium desperatione, ex qua suici- 
dium oiitur, conciliari potest? 

Verum non solum erga Deum officiis cri- 
men, de quo loquimur, opponitur, sed etiam er- 
ga nos ipsos, ac caeteros adversatur amori. 

Quomodo enim sui corporis incolumitati, et 
integritati homo consuleret, si commercium ani- 
mam inter et corpus eidem intercludere liceret? 
Nonne amor, quo in nos ipsos obstringimur, vitam 
quocumque modo , dummodo non laedatur ju- 
stitia, servare nobis demandat? Cum autem in 
hoc dilectionis genere, ita versari debeat homo, 
perinde ac in caeteris diligendis, evidens est ea 
omnia, quae homicidium vetant, suicidium quo- 
que interdicere, ac non diversi generis utrum- 
que crimen efficere ; unde rectissime Hennius 
Coccejus speciem homicidii autochiriam ap- 
pellat: - neque enim interest ( ait) an quis alium, 
„ an se ipsum interficiat, qui nec jus in se ha- 
„ bet, magis quam in alium. - 

Haec omnia clariora fient si mala , quae in 
societatem ex eodem proficiscuntur, paulisper 
consideremus, quae, cum a suicida tamquam ab 
Auctore et causa ortura habeant, evidenter osten- 
dunt, caeterorum quoque amori suicidium op- 
poni. Et re quidem vera non ut sibi solum pro- 
spiciat conditus homo est, verum ut caeteris 
quoque sit emolumento, obligationibus satisfa- 
ciat, fruatur juribus, legesque omnes rationalis 
impleat amoris, quo caeteros natura jubente pro- 
sequi tenetur. Naturaliter ergo illicitum putari 
debet, quod recensitis opponitur juribus, et obli- 
gationibus , a quibus pro lubitu discedere non 
est in hominis potestate constitutum. 

Societatis praeterea naturae opponitur Sui- 
cida, qui maximam eidem injuriam inferendo, 
ipsam quantum in se est evertere conatur. Ea 
namque est hominum indoles, ut in agendo alio- 
rum exempla saepissime sequantur, unde brevi 
tempore humanum genus fere deleretur, si quod 
caeteris praebet suicida plerique imitarentur 
exemplum. Falluntur ergo , qui cum Samuele 
Coccejo, licet hujusmodi crimen detestentur, so- 
cietatis jura ipsum non laedere, neque eidem ad- 
versari perperam arbitrantur. Quamquam enim 
malorum , quae memoravimus efficiens causa 
Suicida non sit, eidem tamen ea omnia sunt re- 
ferenda. quae ex nefario exemplo possent in so- 
cietatis perniciem dimanare. 

Nullus autem excogitari casus potest, in quo 
sibi violentam inferens mortem a criminis labe 
purgari homo possit. Quare frustra vel ad ne- 
cessitatem ignominiosae vitandae mortis, vel ad 
atrociores ipsa morte dolores repellendos, vel ad 
actionum genus declinandum, quod Deo foret 
injuriosum adversarii confugiunt, autumantes 
nullius homines esse criminis arguendos, quod 
in triplicem illum naturaliter debitum peccent 
amorem , dummodo in iis adjunctis nullo alio 
modo , quam violentam mortem sibi inferendo 
possint propriae felicitati consulere. Haec autem, 
ut excludamus, quae in erroris confirmationem 
adducunt argumenta , paullo diligentius sunt 
evolvenda. 

Itaque relate ad reos capite damnatos , rem 
putant evidentissimam tormentis, et dedecori esse 
mortem praeponendam, atque homines nulla lege 
adigendos ad ea omnia subeunda, quae natura- 
liter sibi debito adversantur amori, nullam autem 
divino in hominum vitam dominio injuriam infer- 
ii; qui enim in recensito versantur discrimine, cum 
nonnisi supernaturali auxilio ab eodem liberari 
possint, tamquam a Deo jam evocati censeri de- 
bent; ideoque nulla societatem injuria videntur 
impetere, si mortem certissime subeundam ipsius 
societatis judicio, cujus ex supremi Magistratus 
sententia membra amplius putari nequeunt, pau- 
lisper accelerant. 

Postremam hujus argumenti partem auctor 
systematis naturae illustrat his verbis - si at- 
„ tendas ad pactum, quo societati homo obstrin- 
,, gitur, facile deprehendes quodlibet conven- 
„ tum esse mutuum, et sub quadam conditione 
„ initum, seu requirere, ut mutua sit utriusque 
„ contrahentis utilitas. Civis cum societate, et 
„ Patria non alio, quam felicitatis vinculo po- 
„ test colligari, quo semel dissoluto fit omnino 
„ liber. - 

Haec autem omnia , licet adeo apud Puffen- 
dorfium valuerint, ut quaestionem ausus non 
sit definire, facili negotio dissolvuntur. Neque 
enim ignominiae, vel alterius cujuscumque ge- 
neris mali vitandi caussa licitum esse potest 
reo capite damnato exequutionem judicii vo- 
luntaria morte praepedire , cum nulla ratio- 
nabilis excogitari possit caussa, quae a supremo 
Numine in hominum vitam imperium auferat. 
Quod si ab illo rerum adjuncto, nonnisi mira- 
culo homines liberari possunt, ac putandi sint 
a Deo ipso evocati, nullum tamen in propriam 
vitam iisdem jus exinde nasci potest , qui su- 
premo Divinae voluntatis imperio in quolibet re- 
rum discrimine obtemperare tenentur. 

Nihil insuper prodest, hujusmodi homines 
non amplius esse membra societatis ; ut enim 
sibi vitam eripiendi jus inde inferri possit, de- 

monstrandum esset, universale juris naturae prin- 
cipium esse in socialitate collocandum. 

Fallitur denique Mirabeaud, dum ex mutuae 
utilitatis pacto societatis eruit fundamenta, in 
naturali namque hominis statu , cum socia- 
lis quoque conjunctio sit agnoscenda, patet, 
Deum hominem in societate collocasse, unde il- 
licitum prorsus est, ut ex eadem homo Dei injus- 
su egrediatur, maxime vero cum falsum omnino 
sit , ut alibi demonstravimus , solius felicitatis 
quaerendae caussa societatis jura esse custo- 
dienda. 

Quod autem spectat ad alteram contrarii ar- 
gumenti partem, nempe ad dolores , seu mala 
ipsa morte atrociora , putant licere quavis ra- 
tione malis finem imponere ; unde si eos, qui- 
bus allicimur , dolores , sola morte declinare 
possimus , hanc tamquam ipsius naturae extre- 
mum exposcentis remedium prohiberi nullatenus 
posse concludunt. Laudant in hanc rem Cor- 
nelii Nepotis auctoritatem, qui Attici mortem 
ciborum abstinentia , ut vehementem repelleret 
febrim , sponte obitam summopere extollit ; o- 
mnia vero autumant confecisse , dum Montes- 
quieu utuntur testimonio sic in opere letteres 
Persianes loquentis: - „ Cum miseria et con- 
„ temptu premor, cur nam impediendus ego sum 
,, quominus cruciatibus , malisque meis finem 
,, imponam , et cur denique privandus remedio 
„ sum, quod in mea est potestate? Cur nam so - 

„ cietatis bono laborandum mihi est in socie- 
„ tate , in qua amplius esse nolo ? Numquid 
,, me invito illa consistit pactio sine me inita ? 
„ Societas mutuae quidem innititur utilitati, a 
„ qua tamen abdicanda, simul ac eadem fiet 
„ mihi molesta prohiberi nequeo , vita instar 
„ cujusdam beneficii est mihi concessa, quae cum 
„ ita esse desinat, reddi potest. Cum caussa cessat, 
„ ipse quoque effectus cessare pariter debet. 
,, Me subditum sibi fortasse vult esse Princeps, 
,, cujus subjectio nullius mihi sit emolumenti? 
„ Numquid concives etiam ipsam utilitatis suae, 
„ ac desperationis meae communionem requirent 
„ iniquissime ? Atque Deus secus ac ab ipsis 
„ hominibus fieri solet in gratiarum collatione 
„ ad illa recipienda beneficia nos condemnabit, 
,, quae detrimentum nobis afferant ? Legibus 
,, quoad vivam obstringor; simul ac autem obje- 
„ rim iisdem adhuc devinciar? Opponet fortas- 
„ se quispiam me providentiae ordinem pertur- 
„ bare; mentem namque illam, quam Deus cum 
„ corpore tibi consociavit , plane sejungis , ac 
„ proinde ipsis voluntatis suae propositis obsi- 
„ stis ? Quid autem ad haec ? Numquid pro vi - 
„ dentiae ordinem violaverim , si materiae mo- 
„ dificationes immutem, ut globum exprimis mo- 
,, tus legibus , scilicet ex legibus creationis, et 
„ conservationis rotundum efficiam quadratum? 
„ Minime sane. Cum nonnisi jure mihi con- 

„ cesso utar , atque universam perturbare ima- 
„ ginatione ipsa naturam licet, quin ego Divinae 
„ Providentiae adversari dici debeam, cum anima 
,, fuerit a meo corpore sejuncta nihil inde capiet 
,, detrimenti orbis universi ordo, atque disposi- 
„ tio. Numquid enim putas novam hanc distri- 
,, butionem imperfectiorem esse, et non adeo a 
,, generalibus pendere legibus; aut mundum ali— 
„ quid amisisse , aut divina opera neque ita 
,, magna esse, neque ita immensa? Putas ne 
,, corpus meum si tritici spica, aut gleba tellu- 
„ ris evaserit, non esse amplius opus naturae ita 
„ diguum, ut antea erat, et animam terrestribus 
,, omnibus hisce spoliis exutam minus fore su- 
,, blimera?- 

Ita Montesquieu; attamen ejus vel auctori- 
tati, vel rationibus , in quibus adeo confidunt 
adversarii, nulla prorsus visinest. Falsum siqui- 
dem est in hominis esse potestate cujuscumque 
ineundae viae rationem , qua a malis , quibus 
quandoque premitur, liberetur; servari namque 
debent recti ordinis jura , neque praefiniti di- 
lectionis limites excedi possunt. Isihil enim re- 
fert, ut allatam auctoris sententiam directe im- 
pugnemus, utrum voluntarie societatem ingressi 
simus, nullumque de ejusdem legibus servandis 
actum elicuerimus; cum enim Deus in eadem 
homines collocaverit, societatis legibus i idem 
devinciuntur. Maximum siquidem Dei benefi- 
Jtngg. Eth. toni . I. 10 

cium est vitae concessio, est ergo diligentissime 
custodiendum , ac solum eidem iterum postu- 
lanti reddendum. Quid quod etiamsi vitae nobis 
non solum usum, sed dominium quoque Deus 
esset impertitus , illicitum tamen esset ad mala 
vel praecavenda, vel arcenda tantum munus pro- 
jicere? Summa enim divinis perfectionibus ir- 
rogaretur injuria, quasi vel nos injuste Deus 
affligat, vel nequeat avertendis malis prospicere. 
Neque somniata materiae modificationum hypo- 
thesis divinam tuetur providentiam ; aliud est 
enim materialium rerum figuras immutare, aliud 
sibi mortem consciscere, fit enim in allata ab 
adversario paritate physici , et moralis sensus 
inepta confusio, atque absurdissima caeterorum 
quoque perimendorum potestas. Verum quid 
amplius in eo errore convellendo moramur, quem 
Auctor idem in opere Vesprit des le loix aper- 
tissime per se ipse rejecit, inquiens: - actionem 
„ illorum, qui se ipsos interimunt legi natura- 
„ li, et Religioni revelatae adversari? - 

Postremam potius examini subjiciamus oppo- 
sitionis partem , quae ad eos refertur , qui in 
Dei probrum vitam se acturos esse metuentes 
violentam sibi mortem inferunt. His enim hoc 
licitum putant adversarii quamplurima ad opus 
tum a Sacra, tum ab Ecclesiastica Historia exem- 
pla desumentes. Ea colligens Grotius de jure 
belli ac pacis L. 2. c. 19. ait : - Nam quia non 

,, nobis, sed Deo in vitam nostram jus esse sta- 
,, tuunt ( loquitur de Hebraeis) , ut recte Jo- 
„ sephussuos edocet, existimant praesumptam Dei 
,, voluntatem solam esse , quae mortis antici- 
„ pandae consilium absolvat. Atque huc referunt 
,, Samsonis exemplum , qui in suo corpore ve- 
,, ram Religionem videbat esse derisui, et Saulis, 
,, qui gladio incubuit, ne a Dei , suisque ho- 
„ stibus illuderetur, nam hunc resipuisse vo- 
„ lunt postquam Samuelis umbra mortem ei 
„ praedixerat , quam conscius sibi imminere si 
,, pugnaret pro patria, et Dei lege non detrecta- 
„ v it, aeternam inde laudem meritus, Davidis 
,, etiam praeconio, a quo et ii, qui Saulem cum 
„ honore sepelierant recte facti testimonium re- 
,, tulerunt. - Huic consentit Henricus Coccejus 
qui licet diversam in iisdem suicidii causam 
agnoscat, non solum a crimine , verum etiam a 
qualibet criminis suspicione eosdem immunes 
omnino declarat. 

Exemplis ab historia sacra desumptis ali a ab 
Ecclesiastica quoque deprompta Grotius adjun- 
git, mulierum nempe , quae referente Eusebio 
cum ad Tyrannum ducerentur , in flumen sese 
demerserunt, ne honestatem amitterent, S. Pe- 
lagiae, quae eamdem ob caussam e tecto sponte 
sua se praecipitem egit, cujus laudes Chrysosto- 
mus duabus orationibus celebravit, et Alexan- 
drinarum virginum, quae se, ut Arianorum per- 

sequutionem effugerent , in puteos dejecerunt , 
quas tamquam martyres ea de caussa venera- 
tur Ecclesia. 

Jam vero neque metus illorum , qui se in 
Dei probrum victuros esse putarent a suicidii 
crimine excusat. Vel enim in nostra potestate 
actus illi non sunt , qui aliunde Deo inferrent 
in j uinam, et in hoc casu neque crimini nobis 
adscribuntur , vel e contra, et tunc aut patra- 
ti sunt poenitentia luendi, aut ab iisdem omni 
ratione abstinendum. 

De iis vero exemplis, quae Grotius comme- 
morat observandum est communem esse Patrum 
sententiam, Samsonem non alia de caussa sibi 
caeterisque mortem intulisse, nisi ex Dei inspi- 
ratione , ab eoque accepta sui aliorumque inte- 
rimendorum potestate; de Saulis salute eosdem 
summopere dubitare ; divinoque actas fuis- 
se consilio Christianas illas Virgines , quae 
nulla interposita mora vitam sibi eripiendam in 
eo rerum adjuncto censuerunt, divinam ita ferre 
voluntatem pro certo habentes. 

Itaque si divina excludatur inspiratio, quo- 
cumque urgente discrimine , illicitum est sei- 
psum interficere, unde rectissime pro re nostra 
Augustinus de Civ. Dei L. 1 . c. 26. - hoc dici— 
„ mus, inquit, hoc asserimus hoc modis omni- 
,, bus approbamus , neminem spontaneam mor- 
,, tem sibi inferre debere, veluti fugiendo mo- 

„ lestias temporales ; ne incidat in perpetuas; 
„ neminem propter aliena peccata, ne hoc ipso 
„ incipiat habere gravissimum peccatum, quem 
„ non polluehat alienum; neminem propter sua 
„ peccata praeterita, propter quae magis hac vita 
„ opus est, ut possint poenitendo sanari; nemi- 
„ nem veluti desiderio melioris vitae, quae post 
„ mortem speratur; quia reos suae mortis melior 
„ post mortem vita non suscipit 

S- VIII. 

Do vitae vel corporis integritatis adversus 
injustum aggressorem defensione . 


C^uamvis humanitas, et mansuetudo erga alios 
naturaliter praecipiantur, ut suo loco ostende- 
mus, cum tamen ad vitae corporisque incolumi- 
tatem curandam obligemur, jus nobis inesse de- 
bet ea omnia , quae iisdem adversantur propul- 
sandi. Itaque, si vita nostra impionim ausu nulla 
etiam de caussa in extremum adducatur discri- 
men, quaeritur quid faciendum sit, cum res eo 
devenerit , ut aut pereundum sit , aut injustus 
aggressor violenter, summoque etiam ejus exitio 
repellendus. Nulla enim agitari potest quaestio, 
si de aggressore agatur, qui possit absque ulla 
ejusdem laesione declinari. Vetus est quorum- 

dam scholasticarum sententia , quam Sociniani 
quoque amplectuntur, propriam potius mortem, 
quam alterius non modo occisionem , sed vel 
minimam laesionem esse perferendam. E contra 
Lycurgi leges invasoris injusti occisionem ita de- 
mandabant, ut gravissimis subjicerentur poenis, 
qui ab eadem abstinuissent. Communis tamen 
philosophorum sensus , juris naturalis innixus 
praeceptis, propriae vitae defensionem adversus 
injustum aggressorem, etiam cum ejusdem nece 
conjunctam , dummodo intra quosdam limites , 
qui moderamen inculpatae tutelae constituunt, 
contineatur, licitam esse confirmat. Mediam hanc 
viam ineuntes, quae eamdem sententiam confir- 
mant a jure naturali deprompta argumenta pan- 

dssius. 

Ingenitum siquidem jus ad ea, quae vitae no- 
strae objiciuntur obstacula removenda naturaliter 
nobis concessum putari debet, qui eamdem con- 
servare naturaliter cogimur. Quomodo autem huic 
obligationi satisfacere possemus, atque exinde na- 
scente jure frui, nisi ab illa declinare morte fas 
esset, quae nobis maxima quandoque inferri po- 
test injuria , quaeque nonnisi aggressoris exitio 
posset arceri? Amor siquidem vitae, qui ex na- 
turali proficiscitur lege, quorsum in nobis na- 
turaliter excitatur ? Nonne ut hostes ipsa sua- 
dente natura, et quidem infensissimos eos puta- 
mus , qui nos vita spoliare conantur ? Nonne 

ut recte inquiebat Tullius Hb. de Officiis : -ge- 
,, neri animantium omni est a natura tributum, 
,, ut se, vitam corpusque tueantur, declinentque 
„ ea, quae nocitura videantur - ? Quare natura- 
lis dilectio ita cum propriae defensionis cura 
connectitur, ut nihil aliud excogitari possit, quod 
homini inter omnes creatas res magis cordi esse 
soleat ; bruta namque ipsa animantia iis omni- 
bus natura donavit , quae propriae conserva- 
tioni tutandae sunt necessaria ; „ - et quoniam 
„ ( Cassiodorus in lib. de anima) neque cornu, 
„ neque dente, neque fuga, sicut alia animan- 
„ tia, corporis humani forma se praevalet vindi- 
„ care, robustus illi thorax, brachiaque conces- 
„ sa sunt, ut inlatam injuriam manu defenderet 
„ et corporis objectu , quasi quodam clypeo 
vindicaret - 

Deus igitur, qui praeter haec alia plura me- 
dia, quibus sibi homines arma compararent, iis- 
dem suppeditavit, censendus est jus, de quo di- 
sputamus t hominibus concessisse , ut violenta 
adversus injustum aggressorem defensio permissa 
censeri debeat. Nulla ergo vel aggressori, vel so- 
cietati irrogatur injuria, cum legis naturalis cu- 
stodia non postulet, ut magis caeteros , quam 
nos ipsos diligamus, unde cum in eo versamur 
discrimine, ut nostra in nos ipsos oificia absque 
alterius laesione implere nequeamus , cumque 
nulla in naturali lege jurium dari possit oppo- 
sitio, patet naturam ipsam jus nobis concessisse, 

ut ea, quae ad caeteros referuntur propriis offi- 
ciis posthaberentur. 

Verum violenta hac, de qua loquimur defen- 
sione non solum nulla societati irrogatur injuria, 
sed ejusdem societatis natura exigit, ut jus idem 
in ea locum habeat. Fac enim illicitum omni- 
no esse injustum aggressorem violenter , atque 
etiam cum ejusdem nece repellere, nonne imma- 
nissimae caedes, et latrocinia saevissima in socie- 
tatem ingruerent? Neque enim facile est ad sum- 
mos Magistratus semper confugere, neque ad- 
versus reos afferre jura, atque aggressionem, vel 
ejusdem injustitiam comprobare. Nullus ergo du- 
bitationi locus superesse potest , legem ipsam 
naturalem, sive triplicem ab eadem praescriptum 
amorem , violentam vitae nostrae adversus inju- 
stum aggressorem defensionem postulare. 

Gura autem jus resistendi a defensionis ne- 
cessitate oriatur, certis quibusdam limitibus con- 
tineri debet, qui moderamen inculpatae tute- 
lae constituunt, extra quos et homicidii tur- 
pissimo crimine inficeremur, et jura omnia, quae 
necessarium dumtaxat defensionis genus permit- 
tunt, apertissime laederemus. 

Itaque primo omnium loco requiritur, ut ag- 
gressor sit omnino injustus; si nos enim primi 
ejusdem jura invasimus , si violentiae caussam 
dedimus, non licet eum laedere, multoque mi- 
nus interficere quocumque in periculo simus ; 

non sumus enim inuoxii , atque aggressor vel 
suae vitae defensor evadit, vel culpa nostra de- 
fensionis jure destituimur. Illud autem prae ocu- 
lis semper habendum, tantum scilicet in sui de- 
fensione licere , quantum ad vim inlatarn , vel 
inferendam propulsandam necesse sit- 

Quare si mitiora sufficiant ad aggressionem 
repellendam, graviora mala aggressori inferre il- 
licitum, et inhumanum est ; cum enim rationa- 
bili ad vitam nostram tuendam duci debeamur 
amore, debet cum caeterorum quoque dilectio- 
ne, si fieri possit conjungi; ita ut quaecumque 
extra necessitatem alteri illata laesio, naturaliter 
interdicta putanda sit. Qui igitur occidere ma- 
luit, quam fugere, aut de periculo monitus do- 
mi manere, aut tutiorem adire locum, aut mi- 
nis, vel mitiori vulnere injusti aggressoris im- 
petum declinare , si haec agi sine periculo po- 
tuerint, moderamen inculpatae tutelae excessis- 
se, ac proinde injuria pi*orsus egisse diceretur. 

Quod enim praedicant nostri aevi inanis glo- 
riae sectatores, scilicet non licere viros nobiles, 
et dignitate conspicuos turpi fuga sibi consulere, 
ne viles, et nihili habeantur, abjiciendum prorsus 
est; in juribus siquidem ingenitis constat aequa- 
les esse omnes : nobilitatem non naturae jus esse, 
sed Reipublicae, et naturam civitate anteriorem, 
neque juribus civitatis naturae jura convelli pos- 
se, cum civitates illis servandis coaluerint, mu- 

tuisqtie pictis conventis primum constiterint- Ni- 
hil igitur in fuga turpe , quae ad naturalis le- 
gis praecepta tuenda suscipitur. 

Modum in hac re Wolfius excessit, qui per- 
fugium cum fuga confundens sola fuga ab in- 
justo aggressore declinandum esse putavit. Cum 
enim locus, quo sit confugiendum inuotescit , 
fugam statim esse arripiendam res est omnibus 
perspectissima; si autem incertus sit, remotus , 
vel accessu difficilis praesertim si aggressor ur- 
geat, eumdem petere nulla cogimur obligatione. 
Erravit quoque Burlemaquii continuator, qui 
fuga sibi consulendum, ut ab injusti aggresso- 
ris conatibus eripiamur, etiamsi confugium pa- 
teat, in statu naturali non praecipi est arbitra- 
tus, quasi in eodem diversus erga nos ipsos , 
caeterosque amor esse debuerit. 

In repellenda autem injusta aggressione cum 
non publico, sed privato utamur jure, extremo il- 
lo mortem obeundi periculo cessante, jus quoque 
violentae defensionis evanescere debet. Yeruin 
in naturali statu, in quo nulli extarent Magi- 
stratus , ab eo tempore , quo in periculo esse 
caepissemus ad illud usque , quo incolumitatis 
nostrae nullus amplius metus superesset , vio- 
lentae defensionis jus perdurabat. Quare cum 
supremi Principes et Respublicae in naturali 
statu morentur, bella adversus eos, qui vel vi- 

tara, vel dominia aggredi pertentant, omni jure 
possunt conficere. 

Non est tamen putandum nullum in natura- 
li statu servandum esse in violenta defensione 
modum; non est enim ad necem ne in eo qui- 
dem statu deveniendum , si mitiori medio sibi 
homines consulere possint, neque omnia invaso- 
ris consilia sunt ejusdem morte praevenienda. 
In neutro autem statu eum licet interficere, aut 
vi repellere, qui ab incepto desistat, qui injuriae 
satisfactionem spondeat, vel fugam arripiat, aut 
denique injuria jam nobis illata sit; in primo 
enim casu mortis non urget discrimen ; in al- 
tero autem cum de praeterita agatur laesipne , 
nullum nobis in eam animadvertendi jus inest. 

Haec igitur omnia, si a nobis serventur, quae 
ad caussam, tempus, et modum defensionis re- 
ferri possunt, quaeque moderamen illud consti- 
tuunt, de quo saepe loquuti sumus, injustum 
licet aggressorem interficere , quicumque idem 
fuerit, cum hujusmodi jus non ex aggressoris 
crimine, sed ex necessitate defensionis oriatur; 
unde sive ebrius, sive furiosus, sive noctivagus, 
vel tamquam accidentalis caussa , vel per erro- 
rem nos aggrediatur, aut nobis perfugium fuga 
quaerentibus impedimento sit, dummodo tradi- 
ta regula servetur, licite a nobis potest occidi. 

Quae de vita nostra ab injusti aggressoris 
conatibus defendenda hactenus disseruimus, de 


Digilized by Google 



224 

corporis quoque integritate servanda debent in- 
celligi , cum idem sit et vitae et integritatis 
tuendae jus, quod si injuste laedatur, etiam ag- 
gressoris morte defendi potest, si nullum aliud 
in promptu sit medium, quo discrimen illud 
declinemus. Itaque inepte prorsus Albertus in 
compendio juris naturae in hac integritatis, vel 
incolumitatis corporis defensione distinguit , 
adsit nec ne vitae periculum; quodlibet enim 
vulnus , sive mutilatio cum eo dolore conjun- 
gitur , a quo natura summopere abhorret ; non 
satis deinde potest innotescere utrum injustus 
aggressor vitam nobis servare velit, cum neque 
sacramento id promittenti fidem habere tenea- 
mur; nullo denique modo certo nobis constare 
potest utrum in laesione illa vitae amittendae 
periculum subsit. 

Caeterum ipso perdurante conflictu , atque 
urgente nostrae defensionis tempore , cum ob- 
caecari adeo soleamus , ut neque apertissimas 
res intueri nobis detur; plura peculiari illi ad- 
juncto sunt indulgenda, neque maxima severi- 
tate de nostra in eodem agendi ratione judi- 
candum. 

Falluntur vero Eterodoxi illi , inter quos 
Samuel Coccejus, Burlamaquius, Buddaeus, qui 
ita jus, de quo disputavimus intelligunt, ut nos 
naturali lege ad violentam vel vitae, vel inco- 
lumitatis adversus iujustum aggressorem defen- 

sionem suscipiendam absolute obstringi arbitren- 
tur- Jus enim defensionis cum nostrae utilita- 
tis gratia a natura nobis concessum sit, lxoc pri- 
vilegio nobis semper facultas non utendi relin- 
quitur, ita ut si quis maximo dilectionis gra- 
du alios prosequatur vitam potius amittere, quam 
ullam quacumque de caussa laesionem iisdem 
inferre, licite possit. Neque in hac hypothesi 
suicidii quis labe inficeretur; non enim propria 
culpa in extremo illo mortis discrimine versa- 
retur . ' 

Eadem ratione ii omnes decipiuntur, qui in 
oppositam sententiam abeuntes , violentae de- 
fensionis jus non agnoscunt, ea in medium pro- 
ferentes, quae ex Sacris Litteris excerpi solent, 
ut neque a Deo , ac proinde neque a naturali 
jure idem proficisci concludant. 

Sunt enim vero in utroque Testamento loca 
plura, et apertissima, quae legem nobis patientiae 
inducunt, docentque praestare injuriam potius 
tolerare quam facere- Legitur enim Gen. 9. v. 6. 
„ - quicumque effuderit humanum sanguinem , 
„ fundetur sanguis illius; ad imaginem quippe 
„ Dei factus est homo. - Matth. 5. v. 38- - ego 
,, autem dico vobis non resistere malo. - Apii 
„ ad Rom. 12. v. 19. - non vosmetipsos defen- 
„ dentes, charissimi, sed date locum irae; scri- 
„ ptum est enim: mihi vindicta, ego retribuam, 
„ dicit Dominus - Joannis in Apocalypsi 13. 

,, v. 10. -qui in gladio occiderit, oportet eum 
gladio occidi* - 

Ad haec breviter, ut puto, responderi potest. 
Generice primum, scilicet non jus defensionis 
iis locis auferri, sed ultionis ardorem, ac fei'i- 
tatem coerceri, in iis praesertim vitae conten- 
tionibus, quas privata utilitas, ac reliqui con- 
citant animi affectus , in quibus patientes esse 
lucro est , ac virtus omnibus commendata* At- 
que ejusmodi talionem jure negat Deus in al- 
lato Gcneseos testimonio, in quo injustam tan- 
tum intellexit hominis laesionem, aut necem in- 
terdicere, secus enim neque Magistratui sum- 
mo, neque Principi reos capite damnare, neque 
carnifici sententiam exequi liceret* Idem innuit 
Christus apud Matthaeum et Paulum, quod non- 
nulli de injuriis in persecutione ferendis in- 
terpretantur, quasi discipulos suos ad omnia su- 
stinenda paratos esse voluerit; alii de non ne- 
cessaria defensione, unde merito Petrus a Do- 
mino gladium in vaginam reponere jussus est ; 
alii demum Christum ea occasione legem sta- 
tuere voluisse arbitrantur , qua dolosi homici- 
dae puniendi a Magistratibus sint, illud usur- 
pans experientia confirmatum adagium, quo san- 
guinem sanguine elici innuitur, quod est in ar- 
morum periculo constitutum. Idem de allatis 
Apocalypsis verbis intelligendiun est. 

Eadem ratione de iis est denique judican- 
dum, qui violentam sui defensionem cum ag- 
gressoris nece conjunctam chari tatis ordini ad- 
versari praedicant, quasi spiritualis aggressoris 
vita corporis vitae sit anteponenda , eidemque 
etiam cum hujus jactura parcendum , ne aeter- 
nis ille suppliciis puniatur , si ipso actu inju- 
stae aggressionis occumbat* Illo enim charitatis 
beneficio fruendi jure destituitur injustus ag- 
gressor, qui non alterius, sed propria culpa in 
summo illo discrimine adducitur; secus chari- 
tatis ordo in improborum commodum cederet , 
bonorumque perniciem , qui morti subeundae 
illorum malitia ut plurimum subjicerentur. His 
etiam accedit, quod neque ii, qui aggressionem 
injustam patiuntur aeternam se salutem adeptu- 
ros certo sciant, neque aggressores injusti omni 
ejusdem spe consequendae sint penitus destitu- 
ti; morituri enim possunt sibi poenitentia con- 
sulere. Gaeterum criminis impunitas cum ad alia 
perpetranda saepe homines inducat, certum es- 
se non potest utrum aggressor mortem evadens 
ab aeternis quoque cruciatibus liberetur. 

ART. II. 


De statu hominis externo. 


(3uo majora sunt externa adjumenta eo faci- 
lius corporis , animiqui perfectionem a natura 
praeceptam hominem assequi posse evidenter ap- 
paret. Omnia igitur ab omnibus praestanda sunt, 
ut bona consequantur externa, dummodo ad ve- 
ram felicitatem conducant , atque sint ad com- 
munem utilitatem promovendam idonea. 

$. I. 

De bonis fortunae. 


Eadem naturae lex, quae vitae nostrae con- 
servationem praecipit, vult quoque ut ad id ne- 
cessaria media comparemus, atque servemus; un- 
de facultatum, sive bonorum fortunae assequu- 
tio ex naturali praecepto indubie dimanat. Cum 
vero non pauca sint munera, quibus iisdem de- 
stituti satisfacere nullo modo possemus, faculta- 
tum acquirendarum obligatio debet esse pro of- 
ficiorum diversitate diversa; et quoniam plura - 
sunt bona, quae ex industria nostra proficiscun- 

tur , contra legem naturae ageret , qui otio in- 
dulgens ignominiosa paupertate laboraret. 

Relate autem ad ea bona , quae ab aliorum 
judicio, et fortuito causarum concursu pendent, 
quae stricte loquendo fortunae dicuntur, quae- 
que in nostra potestate non sunt, sapientis erit 
aequo animo tam adversam, quam secundam for- 
tunam ferre, neque insolenter in secundis se ef- 
ferre neque nimis in adversis perturbari. 

Rerum copiam quaerendam diximus tum ad 
usus vitae necessarios, tum ad rem familiarem 
amplificandam, cavendum tamen est ne in ava- 
ritiam, et prodigalitatem , quae tamquam vitia, 
naturali lege interdicuntur, dilabamur* Qui enim 
nimio studio in divitias parandas incumbit, totum 
hominis finem in iisdem collocare videtur, quod 
est naturali legi prorsus oppositum; qui autem 
neque propriis, neque aliorum vitae usibus con- 
sulit , media, quae Deus ad id eidem suppedi- 
tat cum fine turpissime confundit, dum magis 
divitias, quam seipsum et caeteros diligit, quod 
naturali legi prorsus opponitur* Qui igitur non 
possidens divitias, sed a divitiis possessus earum 
est miserabile mancipium, dicitur avarus ■ Qui 
autem e contra suas facultates in ea , ad quae 
nulla naturali obligatione tenetur, profundit pro- 
digus est, atque in eam tandem conditionem re- 
digitur, qua neque sibi, neque aliis opera ferre 
possit, neque justitiae obligationibus satisfacere. 

Quaeri non inopportune posset , utruin qui 
facultates, de quibus sermo eripere nobis per- 
tentet, violenter, et morte ipsa repelli possit, 
eademque ac vitae sit ratio bonorum habenda. 
Cum diversae sint hac super re philosophorum 
sententiae eam , quam judicamus rationi magis 
accomodatam, eligimus. Itaque singulas in partes 
quaestionem distribuamus. 

Primum si omnia fortunae bona in periculo 
versentur, quibus amissis necessarium sit, et vi- 
tam ipsam periclitari, furis quoque nece discri- 
men illud arceri si nulla alia defensio suppe- 
tat , contra officium non esse nemo dubitabit , 
bonorum namque invasor, cum injusto vitae ag- 
gressore in eo rerum adjuncto eamdem gerit per- 
sonam- Idem judicandum , si de magnis agatur 
bonis, ut iis amissis in gravissima rerum inopia 
vivendum sit ; fures enim idem in aliena bona 
jus habent , quod injusti aggressores in vitam , 
eodemque naturae mandato vitam, et bona tueri 
homines obligantur. Quoniam vero ad violentam 
defensionem , quae cum laesione vel morte ag- 
gressoris conjungatur suscipiendam gravissima ad- 
duci causa debemus, hinc sequitur praefatae de- 
fensionis jure homines destitui, si de parvis aga- 
tur, vel de iis, quae facili possunt negotio re- 
cuperari. Quare in bonorum defensione modera- 
men servandum erit, praesertim in hoc civili sta- 
tu, in quo fures possunt magistratibus puniendi 

tradi; in naturali enim multo latius jus violen- 
tae defensionis patebat, neque cessabat, nisi vel 
rebus recuperatis , vel earumdem x’ecxxperanda- 
rum spe penitus extincta. Ex bis ergo omnibus 
concludendum in statu civili primo dumtaxat in 
casu jus violentae defensionis ad necem quoque 
furis extendendum esse; in altero autem cum reus 
possit per leges puniri, ac ad ablata restituenda 
cogi, furis vitae esse omnino parcendum, nisi forte 
ad Magistx^atus recurrere non liceat, vel nonnisi 
aggressoris morte latrocinium declinari possit. 

$. II. 

De fama , et honore- 


Caeterorum judicium de perfectionibus animi 
nostri, seu bona de nobis existimatio, illud ex- 
ternum bonum constituit, quod fama nuncupa- 
tur. Si autem praeconceptam opinionem de pro- 
bitate, aut sapientia alicujus , externe proferunt 
homines, honor, seu gloria exoritur. Bona qui- 
dem non spernenda, quippe quae virtutem, tam- 
quam naturalia praemia sequuntur; ita enim su- 
mus a natura comparati, ut maxima perfundamur 
voluptate , si caeteri uos probent et adrairen- 
tur, dolore vero afficiamur, si vituperent atque 
coxxtemnaut. In hoc autem honoris sensus cou- 

sistit, quo natura homines ad virtutem allicit ; 
quo enim honoris sensus exquisitior, eo magis 
animus incenditur ad praeclara facinora capes- 
senda, et ad caeterorum felicitatem, propria etiam 
utilitate posthabita promovendam. 

Quoniam vero ex nostra agendi ratione in 
caeteris de nobis excitatur opinio honestati est 
consulendum , bonaque opinio procuranda ; vel 
quae eidem opponuntur vitia, pudore, et probi- 
tate abstergenda. 

Quemadmodum vita , aliaque fortunae bona 
malorum fraudibus quandoque impeti solent , 
ita nominis existimationem calumniatores saepis- 
sime obscurant. Naturali ergo praecepto cogi- 
mur ad calumnias refellendas, si externum hoc 
bonum a nobis eripere pertentent, si enim fu- 
tiles sint, ac leves, atque earumdem auctoris im- 
pietas patuerit, sunt penitus contemnendae. Mo- 
dus autem, quo calumniae refelli debent, nullam 
nobis facultatem praebet laedendi, multoque mi- 
nus interficiendi calumniatorem ; nullum enim 
exinde nobis emolumentum procederet, maxi- 
mam e contra societati perniciem inferremus. 

Et re quidem vera violento defensionis genere 
neque imminens dedecus declinatur, neque amis- 
sa fama reparari potest. Calumniatoris namque 
morte ipsum, quod ab eodem timebamus hono- 
ri vulnus infligitur, cum homines , qui ad su- 
spicandum proclives sunt, ad crimen potius te- 

gendum , quam ad criminis calumniam praeve- 
niendam, homicidium patratum a nobis esse for- 
tasse arbitrarentur, maxime cum nulla obtrecta- 
toribus fides sit adhibenda, nostraque fama eo- 
rumdem accusatione saepius augeri soleat. 

Quod si quis violentae defensionis ad ho- 
norem improborum obtrectationibus amissum re- 
parandum jus nobis inesse opinaretur, vindi- 
ctam, quae semper naturali jure prohibetur, cura 
toni nominis defensione confunderet, neque ei- 
dem recuperando consuleret; honoris enim, ejus- 
dem obtrectatore mortuo , ad dominum regres- 
sus non fit; maxime cum per caedem illam per- 
vulgata a calumniatore nostri nominis infamia 
confirmetur* 

Jure insuper violentae honoris defensionis 
admisso innumera prorsus in societate damna 
inde dimanarent; Facile enim, hominibus male 
judicantibus ab uno potius , vel altero laesam 
nominis famam fuisse, plures innocentes ad ex- 
tremum vitae discrimen adducerentur, ac priva- 
ta qp jusque tranquillitas mera dumtaxat suspi- 
cione everteretur. 

Itaque nostri nominis fama, non est alterius 
sanguine servanda nisi in crimen incidere ve- 
limus; imo quandoque honor augebitur , si ca- 
lumnias aequo animo ferentes modesto silentio 
premamus. 

Magna fuit inter philosophos ante actis tem- 
poribus quaestio, utrum gravissimas injurias, 
quae vel dignitatem imminuerent , vel maximo 
essent dedecori inferentis morte liceret propul- 
sare; verum ex dictis cuicumque particulari ad- 
juncto proportio servanda evidentissime patet. 
Illud autem prae oculis habendum, id tantum 
in laedentem licere quantum ad damnum repa- 
randum , et ad futurum praecavendum necesse 
est; ea omnia ergo illicita sunt quae ultra da- 
mni reparationem, futuraeque injuriae praecautio- 
nem in laedentem admittuntur. 

$• III. 

De Pudicitia . 


iolenta pudicitiae defensio adversus injustos 
ejusdem aggressores licita, unanimi philosopho- 
rum suffragio censeri debet. 

Duplex autem pudicitiae genus est agno- 
scendum interna scilicet seu animi, et exter- 
na seu corporis • Illa ex habitu quodam proce- 
dit voluntatis, nulla prava libidine animum in- 
ficiendi; haec in integritate illarum corporis par- 
tium servanda consistit , quae humano generi 
propagando sunt a natura ipsa constitutae. Cum 
illam nemo aggredi possit patet, de corporis tan- 

tum pudicitia etiam violenter custodienda ser- 
monem esse , ac definiendum utrum aggressoris 
quoque nece eadem servari possit , quod facili 
negotio absolvitur; ex dictis enim satis constat, 
tam vitae, quam membrorum integritatis aggres- 
sorem posse vi , atque ejusdem quoque morte 
repelli; atqui pudicitia juxta communem homi- 
num sensum bonum est quod et cum ipsa vita 
comparatur, et eidem quandoque anteponitur; 
ejus autem aggressores , integritatem quoque 
membrorum auferre conantur, possunt ergo eo- 
dem defensionis genere cohiberi* 

In hac tamen defensione inculpatae tutelae 
limites servandi omnino sunt; quare si terrore, et 
metu incusso, vel fuga, vel vulnere inflicto ag- 
gressio possit declinari , ad aggressoris occisio- 
nem non est deveniendum* Quae omnia de vio- 
lento tantum aggressore intelligenda esse eviden- 
tissime patet , nullumque iis locum esse si de 
jam patrato contra pudicitiam violento crimine 
ageretur; tunc enim violenta defensio cum nul- 
li pudicitiae servandae esset emolumento, cum 
ipsa vindicta quae naturali juri adversatur, pe- 
nitus confunderetur. 

$. iv. 


De Duello . s 


A.d externa tuenda bona eo quandoque belli 
genere homines utuntur quod duellum, seu 
graece fiovo^xyeicc appellatur, quod stricte sum- 
ptum in singulari unius contra alterum consi- 
stit certamine. 

Duplex est caussa duelli; auctoritas nempe 
publica ob publicas, vel privatas caussas, et au- 
ctoritas privata ob caussas privatas. Duplex etiam 
ejusdem species, judiciale nimirum et extraju- 
diciale. Illud contendentes in judicio partes 
iueunt ob defectum probationum, ipsa judicis , 
id tamquam necessarium putantis ad quaestionis 
statum definiendum sententia, hoc autem virtu- 
tis et gloriae caussa suscipitur, ac pro diverso 
concertantium genere vel nobile dicitur, vel vul- 
gare. Primum in Torneamentis , et Ensiludiis 
olim habebatur, atque proprium est equestris 
ordinis; alterum autem omnibus commune, quod 
vel' auctoritate publica committitur, seu magi- 
stratus imperio ad corporis vires exercendas vel 
privata aut ad virium ostentationem , aut ad 
honorem tuendum , aut ad injuriam vindican- 
dam; in hoc autem locus, ac tempus designatur, 
et vel occisio, vel mutilatio vel vulnus alterius 


Digitized by Google 



237 

partis tamquam finis statuitur. Privati duelli 
morem barbarae tantum gentes probarunt; pu- 
blicum vero moratiores. 

Et re quidem vera si de bello justo sermo 
sit, cum liceat integrum exercitum in discrimen 
adducere, mutuo etiam consensu duorum certa- 
mini rem licebit committere, dummodo ille qui 
justitiam tuetur , saltem praevideat suum exer- 
citum hosti superando satis non esse, nullamque 
huic medendo malo viam aperiri; secus enim il- 
licitum prorsus hujus belli genus esset , tam- 
quam non satis aptum ad bellum ipsum defi- 
niendum. 

Itaque hoc excluso primi generis duello, cui 
publica dat auctoritas caussam , cujuscumque 
alterius speciei, etiamsi rei probatio alia ratio- 
ne haberi non possit duella, cum sanioribus Phi- 
losophis improbamus; nefas namque est in quo- 
libet statu, vel qualibet de caussa eadem susci- 
pere, quippe quae naturaliter apertissime vetan- 
tur. Sive enim ad veritatis confirmationem sive 
ad honorem tuendum, ac vitandam infamiam, si- 
ve ob injuriam vindicandam, sive ob gloriam, 
sive demum ob sui defensionem suscipiantur, 
neque unicum, seu necessarium, neque aptum , 
ac proinde illicitum et immanem defensionis 
modum constituunt. 

Non inquam unicum , et necessarium lenio- 
ra namque semper adsunt media quin singula- 
Eugg. Eth. tom. /. 11 

ri certamine vita periclitemur. Si enim sermo 
sit de liberis hominibus vel ad arbitros, eorum- 
que judicium jurium defensio esset committen- 
da, vel si hoc alter detrectaverit aperto bello 
jus erit vindicandum illorum etiam auxilio im- 
plorato , quos nobis aequitas conciliaverit ; si 
autem de civibus agatur, ad Magistratus patet 
accessus quorum praecipua pars est, ut civium 
vitam, honorem, jura tueantur, ac proinde quot- 
quot eadem perturbant vi legum necessaria 
coerceant. 

J\ T on aptum , ob incertitudinem enim anceps 
ejus exitus est, ac innocenti potius et laeso quam 
reo, et laedenti mors inferri , et victoria con- 
tingere potest atque in hoc casu non minui- 
tur , sed augetur injuria , laesus honor potius 
amittitur, quam recuperatur. Quod si res ali- 
ter contigerit, cum nulla crimen inter et poe- 
nam proportio inveniatur, duelli immanitas ma- 
gis magisque eruitur. Quare neque in proba- 
tionum defectum, neque ad calumnias repellen- 
das , tam in statu libero in quo res ad arbitros, 
aut vicinos, tam in statu civili in quo res ad 
magistratum deferri potest in duello idoneum 
probationis , vel defensionis medium potest 
agnosci. 

Non licitum; duellum namque est naturali 
jure prorsus interdictum; triplici enim erga Deum 
scilicet, nos ipsos, et caeteros adversatur amo- 

ri. Et quidem Deo maxima iuferretur injuria, 
praeter quem, summis Potestatibus exceptis, ac 
peculiaris divinae revelationis adjuncto, vel pro- 
priae vitae nullo alio modo quam alterius mor- 
te servandae necessitate, nemo neque in suam, 
neque in aliorum vitam dominium habere potest. 
Jura insuper aliorum quae nostrum exigunt 
amorem , nostraque ipsa laeduntur , cum illo- 
rum vita, non secus ac nostra in extremum di- 
scrimen, absque ulla necessitate, et extra casum 
legittimae defensionis adducitur. 

Neque ob propriae vitae defensionem licitum 
putandum est; moderamen nempe eidem constitu- 
tum excederemus ; in eo enim adjuncto requiri- 
tur ut injustus,. ac praeter nostram voluntatem 
aggressor sit, ut licite possit vi quoque repelli; 
atqui duellum mutua conventione suscipitur. 

Plura deinde mala sunt quae societatem ever- 
tere possent quaeque ex duello privato profici- 
scuntur; quisque enim in propria causa judex 
esset, latissimus caedibus aditus aperiretur, un- 
de quietis, et tranquillitatis tum publicae tum 
privatae eversio sequeretur. Quare neque in il- 
lo casu duella licita putari possunt, quo viri 
equestres, vel militares si eadem recusent, suo 
privati honore censentur, vel ab interioribus 
militibus despiciuntur; cum enim naturae lex 
rerum intrinsecae bonitati vel malitiae innitatur, 
nullum adesse potest discrimen quod eamdem 
valeat immutare. 

Duo tamen excipiendi sunt casus , in qui- 
bus, uti recte Grotius observat de Jure bel- 
li ac pacis 1. 2. c. 1. §. 15. - a privatis sine 
peccato suscipitur singularis dimicatio: primum 
si invasor concedat alteri licentiam dimicandi , 
alioquin eum sit sine dimicatione certo occisu- 
rus; deinde si Rex aut Magistratus duos mor- 
tem meritos inter se committat. - Primo enim 
in casu jure necessariae defensionis licet cum 
invasore dimicare; in altero autem, ut demon- 
strat Henricus Coccejus nihil interest an Magi- 
stratus mortem reo per apparitorem inferat, an 
per correum. Neque audiendus est in hac reOsian- 
der cui nefas videtur ad propriam mortem pro- 
perare, eumque interficere qui -non laesit; nul- 
lam enim propi'iae morti dat operam, qui eam 
poenam judicis sententia a correi manu patia- 
tur, neque dum eum occidit qui non laesit suo 
id jure facit, sed Magistratus sententia cui vel 
per apparitorem vel per correum , flagitiosis 
mortem inferre liberum est. 

Restat ergo ut adversariorum rationes exclu- 
damus quibus tam in naturali, quam in civili 
statu duella privata quandoque licita esse arbi- 
trantur. Et primum ad naturalem hominis statum 
quod attinet, cum nulli politico idem subjicia- 
tur dominio, conservationi suae prospicere ipsum 
posse contendunt iis omnibus mediis, quae ne- 
que legem naturae , neque aliena violent j ura; 
quare ea omnia privatis in hoc statu inter se 

jura inesse , quae summis competunt potestati- 
bus; atqui pro sua vel conservatione vel defen- 
sione , bellum inter se gerere summae possunt 
potestates; concludunt ergo, privatos homines in 
eo statu utpote nulli subjectos imperio vi pos- 
se uti , aliis deficientibns mediis , ac proinde , 
quemadmodum illae exercitibus, hos contentio- 
nes suas duello potuisse omni jure dirimere. 

Jam vero etiamsi daremus, privatos homines 
in naturali statu omnibus summorum Principum 
juribus praeditos fuisse; cura tamen duellum 
neque unicum sit neque certum defensionis ge- 
nus, etiam in eo statu hominibus interdictum 
fuisse concluderemus ; prudentiae enim leges 
praescribunt ut incertitudinem in nostra quo- 
que defensione caveamus. Neque jus defensio- 
nis in statu naturae cum jure belli inter prin- 
cipes confundi potest; illud enim nonnisi pri- 
vatam conservationem spectat; hoc autem univer- 
si populi, legumque custodiam. Ad societatem 
cum natus sit homo , majoris momenti eadem 
esse debet, quam conservatio privata, unde haec, 
seu vita quoque pro ejusdem conservatione est 
offerenda. 

Ut haec clarius percipiantur illud prae ocu- 
lis habendum est jura quae in societatis statu 
sunt agnoscenda , minime fuisse inter homines 
in statu naturae degentes ; in eodem enim .cum 
nulla coaluisset societas, nemo pro societate tuen- 
da vitam dare cogebatur. Excluso igitur injusti 

aggressoris casu nullam violentae adversus al- 
terum defensionis jus est agnoscendum. 

Relate autem ad statum hominis civilem , 
duellum suscipere tunc licitum esse arbitrantur, 
cum testes deliciunt, ac proinde judicis aucto- 
ritatem non possumus implorare, vel cum defi- 
cit Magistratuum copia, presertim cum in iis ad- 
junctis liceat privata auctoritate ablata bona vin- 
dicare , ac quamcumque injuriam propulsare , 
ipso a nobilibus ac illustribus viris jure inducto 
non interdicatur. Eadem dum de honore vel fa- 
ma loquuntur in medium proferunt, quae ta- 
men alibi praeoccupavimus. 

Verum neque ob testium neque ob Magistra- 
tuum defectum id licere potest, quod naturali lege 
omnino prohibetur; hoc enim in casu homo, ju- 
dicem in propria caussa semetipsum constitue- 
ret, quod etiam a naturali quodammodo jure 
alienum censeri debet ; ita enim sunt homines 
comparati, ut injurias sibi illatas putent esse 
longe graviores quam revera sint, suumque jus 
omni ratione prosequantur. 

Neque privatorum quorumdam consuetudo 
generi huic pugnae de quo disputamus vel mi- 
nimum favere potest; omnibus enim praeroga- 
tivis destituitur, quae, ut vim habeat legis, vel 
eidem non opponatur, in consuetudine necessa- 
rio sunt agnoscendae. 

FINIS TOM. I. 

